
Ce este Simbolul credinţei sau „Crezul”? 

Simbolul credinţei sau Crezul este înfăţişarea pe scurt a 
învăţăturii pe care creştinul trebuie să o cunoască, să o pri¬ 
mească cu credinţă şi să o mărturisească. 

Cum se numeşte acest Simbol de credinţă? 

Simbolul de credinţă se numeşte niceo-constantinopolitan 
sau de la Niceea şi Constantinopol. 

Cine a alcătuit acest Simbol de credinţă, 
unde şi de ce? 

Acest Simbol de credinţă a fost alcătuit de primele două 
Sinoade ecumenice: cel de la Niceea, în anul 325, şi cel de la 
Constantinopol, în anul 381. Cel dintâi, prin cei 318 Sfinţi Părinţi 
care au luat parte la el, a statornicit primele şapte articole, care 
se ocupă cu învăţătura despre Dumnezeu-Tatăl şi despre Dum- 
nezeu-Fiul întrupat pentru a noastră mântuire, adică despre 
Domnul nostru Iisus Hristos Mântuitorul, şi erau îndreptate 
mai ales împotriva rătăcirii ereticului Arie şi a partizanilor lui, 
care susţineau lucruri delâimătoare şi umilitoare despre Fiul 
lui Dumnezeu. Al doilea Sinod ecumenic, prin cei 150 de 
Sfinţi Părinţi, a statornicit ultimele cinci articole, care se ocupă 
cu învăţătura despre Dumnezeu - Sfântul Duh, Sfânta Bi¬ 
serică, Sfintele Taine, învierea morţilor şi viaţa veşnică; aceste 
din urmă cinci articole erau îndreptate mai ales împotriva ere¬ 
ticului Macedonie şi a partizanilor lui, care susţineau lucruri 
batjocoritoare despre Sfântul Duh. Simbolul de credinţă niceo- 
constantinopolitan a fost recunoscut, întărit şi recomandat ca 
cea mai înaltă autoritate şi nonnă de credinţă în Biserică, de 
toate sinoadele ecumenice următoare. 

A 

înaintea Simbolului de credinţă niceo-constantino- 
politan au mai fost alte simboluri de credinţă? 

Aproape fiecare Biserică din oraşele mari îşi avea Simbolul 
ei de Credinţă, fiindcă Bisericile nu se puteau lipsi de Simbo¬ 
lul Credinţei, care era Catehismul lor, trebuitor pentru lucra¬ 
rea misionară, înăuntru şi în afară. Nu se puteau închipui can¬ 
didaţi la Botez Iară să ştie pe de rost Simbolul credinţei. Se 
cunosc: Simbolul de credinţă apostolic sau roman, Simbolul 
de credinţă al Bisericii din Neocezareea Pontului, Simbolul de 
credinţă al Bisericii din Cezareea Palestinei, Simbolul de 
credinţă al Bisericii din Alexandria şi altele. Aceste Simboluri 
de credinţă se deosebeau puţin între ele, după cum aveau să 
apere credinţa Bisericii respective de o greşeală sau alta a 
ereziilor; dar ele erau identice în privinţa ideilor principale pe 
care le susţineau despre Slânta Treime, despre mântuirea noastră 
realizată în Hristos, despre Biserică şi Taine. Sinoadele ecu¬ 
menice din anii 325 şi 381 au contopit aceste simboluri de 
credinţă locale, le-au întregit şi desăvârşit, lăcând din toate 
unul singur, pe care l-au dăruit Bisericii creştine, comoară 
preţioasă pentru totdeauna. 

Câte articole are Simbolul de credinţă? 

Simbolul de credinţă are 12 articole: 

I. Cred întru unul Dumnezeu, Tatăl Atotfiitorul, Făcătorul 
cerului şi al pământului, văzutelor tuturor şi nevăzutelor. 

II. Şi întru unul Domn Iisus Hristos, Fiul lui Dumnezeu, 
Unul Născut, Care din Tatăl S-a născut mai înainte de toţi vecii: 
Lumină din lumină, Dumnezeu adevărat din Dumnezeu ade¬ 
vărat, născut, nu tăcut, Cel ce este de o fiinţă cu Tatăl, prin 
Care toate s-au tăcut. 

III. Care pentru noi, oamenii, şi pentru a noastră mântuire 
S-a pogorât din ceruri şi S-a întrupat de la Duhul Sfânt şi din 
Maria Fecioara şi S-a lâcut om. 

IV. Şi S-a răstignit pentru noi în zilele lui Pontiu Pilat şi a 
pătimit şi S-a îngropat. 

V. Şi a înviat a treia zi, după Scripturi. 

VI. Şi S-a înăltat la ceruri şi sade de-a dreapta Tatălui. 

VII. Şi iarăşi va să vină cu slavă, să judece viii şi morţii, a 
Cărui împărăţie nu va avea sfârşit. 

VIII. Şi întru Duhul Sfânt, Domnul de viată tâcătorul, Care 
din Tatăl purcede, Cel ce împreună cu Tatăl şi cu Fiul este în¬ 
chinat şi mărit, Care a grăit prin prooroci. 

IX. Şi întru una, sfântă, sobornicească şi apostolească Biserică. 

X. Mărturisesc un Botez, întru iertarea păcatelor. 

XI. Aştept învierea morţilor. 

XII. Şi viata veacului ce va să fie. Amin. 

Câte părţi cuprinde Simbolul credinţei? 

Simbolul Credinţei cuprinde patru părţi: 

1. Despre Sfânta Treime (art. I-VIII) 

2. Despre Biserică (art. IX) 

3. Despre Sfânta Taine (art. X) 

4. Despre viata viitoare (art. XI-XII). 

Care este articolul I din Simbolul credinţei? 

Articolul I este: „Cred întru unul Dumnezeu, Tatăl Atottii- 
torul, Făcătorul cerului şi al pământului, văzutelor tuturor şi 
nevăzutelor”. 

Ce înseamnă cuvântul „cred”? 

Cuvântul „cred” înseamnă că primesc şi mărturisesc ceea 
ce învaţă Biserica despre Dumnezeu. El are acelaşi sens ca şi 
cuvântul „credinţă”. Să vedem ce înseamnă „credinţă”? Există 
o credinţă pe care se bazează legăturile dintre oameni şi există 
o credinţă care întreţine legătura omului cu Dumnezeu, între 
ele este o înrudire, dar şi o deosebire. Credinţa pe care o are un 
om în ceea ce-i spune alt om este o încredere, care-şi poate 

găsi întărirea în dovedirea sau arătarea văzută a lucrului care a 
fost susţinut de unul şi crezut de altul. Credinţa în Dumnezeu 
nu-şi poate găsi în viata pământească o astfel de întărire, prin 
dovedire sau arătare văzută. Dar are şi ea o întărire printr-un 
fel de arătare tainică, nevăzută, în faţa ochilor sufletului. Deci 
credinţa în Dumnezeu este primirea de către noi ca adevărate, 
pe bază de încredere în Dumnezeu şi pe baza unei vederi su¬ 
fleteşti, a tuturor adevărurilor pe care le avem prin Descope¬ 
rirea mai presus de fire, în vederea mântuirii noastre. Sfântul 
Apostol Pavel ne spune despre credinţă că „este adeverirea celor 
nădăjduite, dovedirea lucrurilor celor nevăzute” (Evr. 11,1). 
După Teodoret al Cirului, credinţa creştină este învoirea liberă 
a sufletului, vederea sufletească a unui lucru nevăzut, stator¬ 
nicia în ceea ce este adevărat, înţelegerea celor nevăzute, po¬ 
trivită firii 1 . 

Care sunt roadele credinţei? 

Acestea sunt: 

1. înţelegerea tainelor care depăşesc puterile mintii; 

2. ridicarea sufletului până la Dumnezeu, cu Care unindu-ne, 
să ne putem mântui. 

Este vreo legătură între credinţa în lucrurile desco¬ 
perite şi cunoaşterea lor? 

Sfântul Chirii al Alexandriei leagă credinţa de cunoaşterea 
lucrurilor credinţei prin textul din Ioan: „Şi noi am crezut şi 
am cunoscut că Tu eşti Hristosul, Fiul Dumnezeului Celui 
viu” (Ioan 6,69). Credinţa este înaintea cunoaşterii, după cu¬ 
vântul proorocului: „Dacă nu credeţi, nu veţi sta în picioare” 
(Isaia 7,9). Prin dreapta credinţă se realizează cunoaşterea lui 


' Teodoret, Despre vindecarea bolilor elineşti 1,1, Migne, PG, LXXXIII, 
col. 814. 

Dumnezeu şi a adevărului Său şi tot prin credinţă ne ridicăm 
„la măsura vârstei deplinătăţii lui Hristos” (Efes. 4,13) şi la 
starea desăvârşită şi duhovnicească 2 . 

La cunoaştere se ridică omul înaintat în credinţă şi viată 
duhovnicească încă de aici, de pe pământ, dar desăvârşita 
cunoaştere se dobândeşte numai în viata viitoare. 

Ce se poate şti despre Dumnezeu cu mijloacele minţii 
omeneşti şi ale firii înconjurătoare? 

Cu aceste mijloace noi ştim că Dumnezeu există, dar nu 
ştim ce este El, în Sine, în flinta Lui. 

Este vreo deosebire între acest fel de a 
cunoaşte existenţa lui Dumnezeu şi cel dat prin 
Descoperirea dumnezeiască? 

Felul cunoaşterii existentei lui Dumnezeu prin Descoperire 
este mai sigur şi mai preţios, fiindcă această cunoaştere ne-o 
dă Dumnezeu însuşi şi mintea noastră nu se mai îndoieşte. Apoi, 
pe când cunoştinţa existentei lui Dumnezeu, în Descoperirea 
dumnezeiască, pleacă de la credinţă ca să ajungă la cunoaştere, 
în aflarea existentei lui Dumnezeu pe calea firii, mintea por¬ 
neşte de la cunoaştere spre a ajunge la credinţă 3 . 

Prin ce arată firea existenţa lui Dumnezeu? 

Zidirea întreagă, de la lăpturile cele mai mici până la cele 
mai mari, de la cele înzestrate cu mai puţină pricepere până la 
cele mai înţelepte, de la începutul lumii până astăzi, mărturi¬ 
seşte înţelepciunea, bunătatea şi puterea Făcătorului. Sfânta 
Scriptură ia firea ca mărturie a existentei lui Dumnezeu, când 


2 Sf. Chirii al Alexandriei, Comentar la Ioan 4,4, (6,70), Migne, PG, 
LXXII1, col. 628. 

3 Sf. Vasile cel Mare, Scrisoarea 235 (către Amfilohie) 1, Migne, PG, 
XXXII, col. 872. 

spune: „Cerurile spun slava lui Dumnezeu şi facerea mâinilor 
Lui o vesteşte tăria” (Ps. 18,1). 

începând de la Sfântul Irineu şi până la Sfântul Ioan Da- 
maschin, tofi Sfinţii Părinţi şi Scriitori bisericeşti dovedesc exis¬ 
tenta lui Dumnezeu pe baza legii naturale sau fireşti. Sfântul 
Grigorie Teologul spune: „Dar cu mult mai înainte decât acestea 
(adică cerul, luna, stelele), mai presus decât ele şi izvor al lor 
este fiinţa (lui Dumnezeu), care întrece orice cuprindere şi 
orice înţelegere... Şi privirea şi legea firii ne învaţă că Dumne¬ 
zeu există şi că El este cauza creatoare şi susţinătoare a lumii. 
Privirea (ne învaţă că există Dumnezeu) atunci când se aşază 
pe cele văzute şi bine fixate şi care merg şi care sunt, ca să zic 
aşa, mişcate în chip nemişcat şi sunt purtate. Iar legea naturală 
deduce din cele văzute şi rânduite de Autorul lor” 4 . Cunoştinţa 
despre Sine a dat-o Dumnezeu oamenilor de la început, zice 
Sfântul Ioan Gură de Aur, dar păgânii, atribuind această cu¬ 
noaştere lemnelor şi pietrelor, au nedreptăţit adevărul. Această 
cunoaştere rămâne însă neschimbată având slava ei nemişcată. 
Sfântul Pavel zice: „Ceea ce se poate cunoaşte despre Dumne¬ 
zeu este cunoscut de către ei, fiindcă Dumnezeu le-a arătat lor” 
(Rom. 1,19). Cunoaşterea lui Dumnezeu pe calea firii s-a dat 
oamenilor nu prin glas, ci prin aşezarea lăpturilor la mijloc, 
pentru ca şi cel înţelept şi cel Iară minte, cunoscând cu privirea 
frumuseţea celor văzute, să se ridice la Dumnezeu 5 . Ordinea 
lucrurilor, schimbarea anotimpurilor, a atmosferei, calea ar¬ 
monioasă a elementelor, cursul ordonat al zilelor şi al nopţilor, 
al lunilor şi al anilor, grija pe care o minte atotînteleaptă o are 
fată de fiecare vieţuitoare, supunerea tuturor fată de om dovedesc 


4 Sf. Grigorie Teologul, Cuvântul II Teologic 5,6, Migne, PG, XXXVI, 
col. 32. 

5 Sf. Ioan Gură de Aur, Omilii la Scrisoarea către Romani 3,2, Migne, 
PG, LX, col. 412. 


8 




existenta lui Dumnezeu 6 . Zidirea, zice Sfântul Ioan Gură de 
Aur, ne duce ca de mână la cunoaşterea lui Dumnezeu 7 . Este o 
cunoaştere care porneşte de la făpturi şi se ridică până la 
Făcătorul firii. 

Pe ce altă cale a firii ştim că există Dumnezeu? 

Pe calea conştiinţei, care, după firea văzută, este al doilea 
învăţător al omului. Sfântul Ioan Gură de Aur şi Sfântul Ioan 
Damaschin spun că învăţătura existentei lui Dumnezeu este 
pusă de El în chip firesc în toti oamenii 8 . Sfântul Grigorie 
Teologul observă că puterea din noi, înnăscută tuturor, prima 
lege lipită de noi, care ne duce spre Dumnezeu prin cele 
văzute, este raţiunea 9 . 

Cunoaştem existenţa lui Dumnezeu 
numai pe calea firii? 

Noi cunoaştem existenţa lui Dumnezeu şi pe calea Desco¬ 
peririi sau Revelaţiei dumnezeieşti supranaturale. Dumnezeu 
Şi-a descoperit existenta proorocilor, S-a arătat prin Fiul Său 
Cel întrupat şi Se va face cunoscut în împărăţia cerurilor. 
„Duhul”, zice Sfântul Irineu, „pregăteşte pe om în Fiul, Fiul îl 
duce la Tatăl, iar Tatăl îi dă nestricăciunea pentru viata veşnică, 
pe care o capătă din faptul că-F vede pe Dumnezeu.” 10 Cunoaşte¬ 
rea mai presus de fire a lui Dumnezeu, pe care cei îmbunătă¬ 
ţiţi moral, ajunşi pe cea mai înaltă treaptă a urcuşului duhovnicesc 


6 Teofil, Către Autolic 1,6, Migne, PG, VI, col. 1033. 

7 Sf. Ioan Gură de Aur, Despre diavolul ispititor, Omilia 2, n. 3, Migne, 
PG, XLIX, col. 260. 

8 Sf. Ioan Gură de Aur, Cuvânt despre Ana 1, n. 4, Migne, PG, LIV, col. 636; 
Sf. Ioan Damaschin, Dogmatica 1,1, Migne, PG, XCIV, col. 789. 

9 Sf. Grigorie Teologul, Cuvântul II Teologic, 16, Migne, PG, XXXVI, 
col. 48. 

10 Sf. Irineu, Contra ereziilor 4,20,5, Migne, PG, VII, col. 1035. 

după curăţirea de patimi, o gustă anticipativ încă din această 
viată, constituie însăşi viata veşnică pentru cei drepţi în împă¬ 
răţia cerurilor (Ioan 17,3). 

Ştim noi ceva despre fiinţa lui Dumnezeu? 

Nu putem cunoaşte flinta lui Dumnezeu nici pe calea firii, 
nici pe calea mai presus de fire. Fiinţa lui Dumnezeu este 
„ascunsul” tainic, la care nu ne putem ridica cu mintea şi cu 
care nu putem intra în legătură. Ea este mai presus de orice 
nume, cum spune Dionisie Pseudo-Areopagitul. Dar noi cu¬ 
noaştem lucrările Acelei Fiinţe, Care coboară la noi, cum zic 
Sfinţii Părinţi. Toate numele ce le dăm lui Dumnezeu privesc 
aceste lucrări; înţelepciunea lui Dumnezeu, văzută în lume, 
este o astfel de lucrare; puterea Lui creatoare la fel. Aceste 
lucrări le mai numim şi însuşiri ale lui Dumnezeu, sau pe baza 
acestor lucrări îi dăm lui Dumnezeu aşa-numitele însuşiri. în 
cunoaşterea firească, aceste lucrări sau însuşiri ale lui Dumne¬ 
zeu le aflăm prin analogie de la lucrările create; în cunoaşterea 
mai presus de fire avem o vedere mai de-a dreptul a lor. 

Ce înseamnă cuvintele: „Cred întru unul Dumnezeu”? 

Aceste cuvinte au fost puse în Simbolul credinţei pentru a 
risipi credinţa deşartă a păgânilor că sunt mai mulţi dumnezei. 
Credinţa într-un singur Dumnezeu, sau monoteismul, este 
susţinută de toti Părinţii şi Scriitorii bisericeşti care s-au ocu¬ 
pat de acest adevăr. 

Care sunt însuşirile lui Dumnezeu? 

- Dumnezeu este unul. Sfântul Apostol Pavel scrie corin- 
tenilor: „Totuşi, pentru noi este un singur Dumnezeu-Tatăl, 
din Care sunt toate şi noi întru El; şi un singur Domn Iisus 
Hristos, prin Care sunt toate şi noi prin El” (I Cor. 8,6). Dum¬ 
nezeu este unul singur pentru că unul singur este universul pe 

care l-a lacul 11 . Sfântul Efrem zice: „Dacă nu este un singur 
Dumnezeu, nu este Dumnezeu” 12 . 

- Dumnezeu este Duh, cum o mărturiseşte Mântuitorul 
însuşi femeii samarinence: „Duh este Dumnezeu, şi cei ce I se 
închină trebuie să I se închine în duh şi în adevăr” (Ioan 4,24). 
„El e nematerial şi netrupesc”, spune Sfântul Ioan Damaschin 13 . 
El este izvorul din care îşi ia începutul toată firea înţelegătoare 
şi duhul 14 . 

- Dumnezeu este simplu, adică necompus, fiindcă este 
nematerial. Firea Sa este necompusă şi duhovnicească 15 . El nu 
admite nici un fel de adaos în Sine şi nu are ceva mai mare, 
sau mai mic, în Sine 16 . 

- Dumnezeu este neschimbător, cum ne-o arată Sfântul 
Iacov prin cuvintele: „Părintele luminilor, la Care nu este 
schimbare sau umbră de mutare” (1,17). 

- Dumnezeu este veşnic, cum ne încredinţează cuvintele 
Apocalipsei: „Sfânt, Sfânt, Sfânt, Domnul Dumnezeu, Atotfii- 
torul, Cel ce era, Cel ce este şi Cel ce vine” (Apoc. 4,8). El 
este înainte de timp, pentru că timpul este de la El. însuşirea 
Lui veşnică este că El este veşnic 17 . 

- Dumnezeu este necuprins, pentru că este nesfârşit şi de 
nespus. Dumnezeu este nevăzut. Cuvântul se adresează către 
El în tăcere, simţul se toceşte vrând să-L cerceteze, iar înţele¬ 
gerea se închirceşte vrând să-L îmbrăţişeze 18 . 


Origen, Contra lui Cels 1,23, Migne, PG, XI, col. 701. 

12 Sf. Efrem Şirul, Cuvânt contra ereziilor 3, Assemanni 2, p. 443. 

13 Sf. Ioan Damaschin, Dogmatica 2,3, Migne, PG, XCIV, col. 865. 
l4 Origen, Despre Principii 1,1,6, Migne, PG, XI, col. 124. 
l5 Didim, Despre Sfântul Duh 35, Migne, PG, XXXIX, col. 1064. 

16 Origen, Despre Principii 1,1,6, Migne, PG, XI, col. 124. 

17 Sf. Ilarie, Despre Sfânta Treime 2,7, Migne, PL, X, col. 54. 

18 Ibidem. 

- Dumnezeu este atotprezent, cum ne spune Psalmistul: 
„De mă voi sui în cer, Tu acolo eşti; de mă voi coborî în iad, 
de fată eşti. De voi lua aripile mele de dimineaţă şi mă voi 
sălăşlui la marginile mării, şi acolo mâna Ta mă va povăţui şi 
mă va tine dreapta Ta” (Ps. 138,8-10). Fiind Iară început şi lără 
sfârşit, Dumnezeu este atotprezent, pentru că nu El este în 
altceva, ci toate sunt în El. El este pretutindeni şi este în în¬ 
tregime pretutindeni 19 . 

- Dumnezeu este atotputernic, cum ne încredinţează Sfânta 
Evanghelie: „Cele ce nu sunt cu putinţă la oameni sunt cu 
putinţă la Dumnezeu” (Luca 18,27). Atotputernicia lui Dum¬ 
nezeu o susţin toti Sfinţii Părinţi, îndeosebi Aristide, Teofil al 
Antiohiei, Sfântul Irineu, Clement Alexandrinul, Sfântul Chirii 
al Ierusalimului. Puterea lui Dumnezeu este nevăzută şi as¬ 
cunde o mare pătrundere şi simţire a Duhului 20 . 

- Dumnezeu este atotştiutor, cum ne spune Sfântul Apostol 
Pavel: „O, adâncul bogăţiei şi al înţelepciunii şi al ştiinţei lui 
Dumnezeu! Cât sunt de necercate judecăţile Lui şi nepătrunse 
căile Lui!” (Rom. 11,33). Ştiinţa lui Dumnezeu cunoaşte toate 
deodată: cele trecute, cele prezente, cele viitoare. El cunoaşte 
totul din veci; El ştie înainte de facerea lumii ce se va întâmpla 
până în ultimele clipe ale acesteia. Dumnezeu nu S-a sfătuit cu 
nimeni despre noi, în momentul când am fost creaţi, pentru că 
El cunoştea rostul nostru înainte de facerea pământului şi a 
veacurilor 21 . Prin preştiinta Sa, Dumnezeu nu ne obligă să facem 
cele viitoare 22 . Dumnezeu ştie toate câte se vor întâmpla prin 
libera voinţă a oamenilor, dar această preştiintă nu nimiceşte 


19 Ibidem. 

20 Sf. Irineu, Contra ereziilor 2,6,1, Migne, PG, VII, col. 724. 

21 Sf. Chirii al Alexandriei, Tezaurul despre Sfânta şi cea de o fiinţă 
Treime 15, Migne, PG, LXXV, col. 292. 

22 Fer. Augustin, Despre libeml arbitru 3,4,11, Migne, PL, XXXII, col. 1276. 

liberul arbitru sau libera hotărâre 23 . Dumnezeu priveşte în inimi, 
ştie toate şi aude toate 24 . 

- Dumnezeu este drept, cum spune Psalmistul: „Domnul 
iubeşte judecata şi nu va părăsi pe cei cuvioşi ai Săi; (aceştia) 
în veac vor fi păziţi; iar cei lără de lege vor fi izgoniţi şi 
seminţia celor necredincioşi va fi stârpită” (Ps. 36,28). 

- Dumnezeu este bun, cum declară însuşi Mântuitorul: „Nimeni 
nu este bun decât numai unul Dumnezeu” (Matei 19,17). 

- Dumnezeu este iubire, cum ne încredinţează Sfântul 
Apostol Ioan (I Ioan 4,8 şi 16). 

- Dumnezeu este lumină (I Ioan 1,5). 

- Dumnezeu este desăvârşit, după cuvântul Mântuitorului: 
„Fiţi dar desăvârşiţi, precum Tatăl vostru din ceruri desăvârşit 
este” (Matei 5,48). Dumnezeu este desăvârşit în toate, egal şi 
asemenea cu Sine 25 . Nu este supus prefacerii lucrurilor, nici 
naşterii, nici întâmplării. El nu Se micşorează, nici nu creşte, ci 
este totdeauna acelaşi 26 . 

Dacă Dumnezeu este Duh, de ce în Sfânta Scriptură 
se vorbeşte despre inima, ochii, urechile, 
mâinile lui Dumnezeu? 

Sfânta Scriptură tine seama de firea limbii omeneşti, adică 
de felul ei de a-şi arăta gândurile. Cuvintele de mai sus nu 
înfăţişează organe trupeşti, asemenea celor omeneşti, ci anu¬ 
mite puteri ale lui Dumnezeu. Astfel inima arată bunătatea şi 
iubirea lui Dumnezeu, ochii şi urechile arată atotştiinfa Lui, iar 
mâinile, atotputernicia Lui. După cum chipul lui Dumnezeu 


23 Teodoret, Comentar la Romani 8,30, Migne, PG, LXXXII, col. 141. 
24 Sf. Chirii al Ierusalimului, Cateheza 4-5, Migne, PG, XXXIII, col. 460. 

25 Sf. Irineu, Contra ereziilor 4,11,2, Migne, PG, VII, col. 1002. 

26 Sf. Chirii al Ierusalimului, Cateheza 4-5, Migne, PG, XXXIII, col. 460; 
Sf. Ioan Damaschin, Dogmatica 1,5, Migne, PG, XCIV, col. 801. 

nu poate fi zugrăvit în mintea noastră, tot aşa nu poate fi vorba 
de organe trupeşti ale lui Dumnezeu, căci după cuvântul unui 
Părinte al Bisericii: „El aude Iară urechi, vorbeşte Iară gură, 
lucrează Iară mâini, vede Iară ochi” 27 . 

Dacă Dumnezeu este peste tot locul, 
de ce se spune în Sfânta Scriptură că El 
este în ceruri sau în Biserică? 

Dumnezeu este peste tot locul; dacă se zice că El este în 
mod deosebit în ceruri, este pentru că prezenta Lui este mai 
vădită fiinţelor spirituale, şi cerul închipuie sfinţenia; dacă se 
vorbeşte de prezenta Lui deosebită în Biserică, este pentru că 
mai ales în Biserică împărtăşeşte El, prin Sfintele Taine, harul 
Său sfinfitor. 


27 Sf. Efrem Şirul, Cântece nisibiene 3,1, BK 78; Sf. Ioan Damaschin, 
Dogmatica , trad. Dr. D. Feciorii, Bucureşti, 1938, pp. 38-40. 

învăţătura despre 
Dumnezeu-T atăl 


Pentru ce numim, în articolul I din 
Simbolul credinţei, pe Dumnezeu „Tatăl”? 

Dumnezeu este unul după flinta Lui. Descoperirea dum¬ 
nezeiască ne învaţă însă că acest Dumnezeu, unul după flintă, 
este în trei Persoane: Tatăl, Fiul şi Sfântul Duh. Aceste trei 
Persoane sau ipostasuri dumnezeieşti alcătuiesc Sfânta Treime, 
taina de nepătruns de mintea omenească şi împărtăşită nouă 
prin Descoperirea dumnezeiască. Cuvântul „Tatăl” din Simbo¬ 
lul credinţei ne arată prima Persoană a Sfintei Treimi. El arată 
însă şi legătura flască pe care noi, credincioşii, o avem cu El, 
căci El este „Tatăl nostru”, aşa cum spunem la începutul Ru¬ 
găciunii Domneşti. 

Se vorbeşte în Sfânta Scriptură despre aceste trei 
Persoane sau ipostasuri ale singurului Dumnezeu? 

în Sfânta Scriptură se vorbeşte în multe locuri despre cele 
trei Persoane sau ipostasuri ale Dumnezeirii. Amintim numai 
câteva: în Vechiul Testament, Dumnezeu-Tatăl Se adresează 
Celorlale Persoane ale Sfintei Treimi: „Să facem om după 
chipul Nostru şi după asemănarea Noastră” (Facerea 1,26). în 
vedenia lui Isaia, îngerii „strigau unul către altul şi ziceau: 
Sfânt, Sfânt, Sfânt, Domnul Savaot, plin este tot pământul de 
mărirea Lui” (Isaia 6,3). în Noul Testament, cu prilejul Bote¬ 
zului Domnului nostru Iisus Hristos, s-au arătat toate cele trei 

Persoane ale Sfintei Treimi: Tatăl, arătând lumii pe Fiul şi bine- 
cuvântându-L, Fiul primind botezul de la Ioan, iar Sfântul Duh 
coborând asupra Fiului, în chip de porumbel (Matei 3,16-17; 
Luca 3,21-22; Ioan 1,32; 15,26). Trimiţând pe Sfinţii Apostoli 
la propovăduire. Mântuitorul le spune: „Drept aceea, mergând 
învăţaţi toate neamurile, botezându-le în numele Tatălui şi al 
Fiului şi al Sfântului Duh” (Matei 28,19). 

Sfânta Tradiţie mărturiseşte existenţa 
Sfintei Treimi? 

Tradiţia primelor trei veacuri mărturiseşte Iară şovăială 
credinţa în existenţa Sfintei Treimi. Au mărturisit cu căldură 
despre Sfânta Treime: Sf. Clement Romanul, Sf. Ignatie, Sf. Po- 
licarp, Aristide, Sf. Iustin, Atenagora, Teofil al Antiohiei, Sf. Irineu, 
Clement Alexandrinul, Origen, Tertulian, Novaţian. Sfinţii 
Părinţi ai veacurilor al IV-lea şi al V-lea s-au întemeiat neîntre¬ 
rupt pe această tradiţie, în toiul luptelor lor contra arianismului. 
Se pot cita în această privinţă mai ales Sf. Atanasie, Sf. Epi- 
fanie, Sf. Ilarie şi Fer. Augustin. „In unitatea firii sunt trei 
Persoane”, zice Tertulian 28 . „O singură Dumnezeire şi un singur 
Dumnezeu în Trei ipostasuri”, declară Sfântul Atanasie 29 . 

Cele trei Persoane sau trei ipostasuri 
pot fi înţelese ca trei dumnezei? 

Cele trei Persoane dumnezeieşti nu se înţeleg ca per¬ 
soanele omeneşti, ci în felul în care ne arată Mântuitorul în 
Evanghelia după Ioan, când zice: „Eu şi Tatăl Meu una suntem” 
(Ioan 10,30). „Legătura Tatălui cu Fiul şi a Fiului cu Mân¬ 
gâietorul (Sfântul Duh) uneşte pe cei trei unul cu altul. Aceştia 
trei sunt una, nu unul, după cuvântul: «Eu şi Tatăl Meu una 


“Tertulian, Contra lui Praxeas 2,9,25, Migne, PL, II, col. 156. 

29 Sf. Atanasie, Despre întruparea Cuvântului lui Dumnezeu şi contra 
Arienilor 10, Migne, PG, XXVI, col. 1000. 

suntem», una după unitatea flintei, nu după unitatea numărului.” 30 
Cele trei ipostasuri, zice Sfântul Grigorie Teologul, sunt o 
singură Dumnezeire şi „o singură Fire în trei proprietăţi, înţe¬ 
legătoare, desăvârşite, existând prin ele însele, deosebite în 
număr, dar nu deosebite în Dumnezeire” 31 . Acelaşi Sfânt Părinte 
explică felul unirii ipostasurilor astfel: „Se deosebesc Iară să se 
împartă, ca să zic aşa, şi se unesc deosebit. Unul în trei este 
Dumnezeirea şi trei fac una” 32 . Nu sunt, deci, trei dumnezei. 

Care este legătura ipostasurilor între ele? 

Deşi mare taină, lucrul acesta a fost lămurit pe larg de 
Sfinţii Părinţi. Sfântul Chirii al Alexandriei ne spune că Firea 
dumnezeiască, simplă şi necompusă, este lărgită de însuşirile 
ipostasurilor şi de deosebirile de persoană şi de nume. în fiecare 
Persoană se înţelege întreaga Fire împreună cu însuşirea ei, 
adică cu ipostasul. Rămâne fiecare ceea ce este, având în sine 
şi pe celelalte, prin unirea firească cu ele. Tatăl este în Fiul şi 
în Sfântul Duh. De asemenea şi Fiul şi Sfântul Duh Se află în 
Tatăl, iar Tatăl, în ceilalţi doi 33 . 

Cele trei ipostasuri voiesc şi lucrează separat 
sau la un loc? 

Sfântul loan Damaschin spune că fiecare din cele trei 
ipostasuri nu voiesc şi nu lucrează aparte, separat şi deosebit, 
ci împreună 34 . Sfânta Treime este o singură fire, o singură voinţă, 


30 Tertulian, Contra lui Praxeas 25, Migne, PL, Ii, col. 188. 

31 Sf. Grigorie Teologul, Contra Arienilor şi despre sine 16, Migne, PG, 
XXXVI, col. 236A. 

32 Idem, La Sfintele lumini (Bobotează) 11, Migne, PG, XXXVI, col. 345CD. 

33 Sf. Chirii al Alexandriei, Despre Sfânta şi cea de o fiinţă Treime 7, 
Migne, PG, LXXV, col. 1092. 

34 Sf. Ioan Damaschin, Despre două voinţe în Hristos 8, Migne, PG, XC V, 
col. 136. Vezi şi Pr. Dr. Olimp N. Căciulă, Hristologia Sf. Ioan Damaschin 
după Tratatul despre cele două voinţe în Hristos, Bucureşti, 1938, p. 106. 

o singură lucrare, o singură putere, o singură autoritate, pentru 
că este o singură Dumnezeire 35 . 

Ce au împreună şi ce au deosebit 
Persoanele Sfintei Treimi? 

Tatăl, Fiul şi Sfântul Duh au împreună însuşirea de a fi 
nelâcuţi şi Dumnezeirea. Fiul şi Sfântul Duh au împreună în¬ 
suşirea că sunt din Tatăl. Tatăl este nenăscut, Fiul este născut, 
Sfântul Duh este purces. 

Prin ce Se deosebeşte mai de aproape Tatăl? 

Tatăl este nenăscut. El nu primeşte existenta de la nimeni, 
nu are cauză. El este izvorul celorlalte două persoane. 

Dumnezeu este Tată din veci. El nu este însă Tată în felul 
omenesc. El n-a început să fie Tată în timp, după împlinirea 
vârstei, odată cu apariţia puterii de a naşte, asemenea oame¬ 
nilor şi celorlalte vieţuitoare. Dumnezeu e Tată deodată cu 
veşnicia. El e, deci, totdeauna Tată 36 . 

Prin ce Se deosebeşte mai de aproape Fiul? 

Fiul este născut, este Unul-Născut, fiind împreună veşnic 
cu Tatăl şi deofiintă cu Acesta. Fiul este Fiu dinaintea veacului 
şi de totdeauna. El nu Şi-a început cândva existenţa, ci de când 
este Tatăl este şi Fiul. Şi când gândim la Tatăl, gândim şi la 
Fiul. Fiul nu este creat, cum pretindea Arie, ci este născut din 
Tatăl, dar nu printr-o naştere omenească, nici constrânsă, ci 
printr-una voită şi firească. Este o naştere necuprinsă de mintea 
omenească. Fiul şi Tatăl sunt una ca Dumnezeire, ca fire, ca 
veşnicie, ca voinţă, ca lucrare, ca bunătate etc., dar Se deose¬ 
besc ca ipostasuri: unul este născut, pe când celălalt este ne¬ 
născut; în această privinţă, Tatăl este izvorul şi cauza Fiului. 


35 Sf. loan Damaschin, Despre Sf. Treime 1, Migne, PG, XCV, col. 9. 

36 Sf. Grigorie de Nyssa, Contra lui Eunomiu 1, Migne, PG, XLV, col. 369. 

Fiul Se deosebeşte, apoi, şi de Tatăl şi de Sfântul Duh, prin 
aceea că El Şi-a luat asupră-Şi lucrarea mântuirii. Numele 
propriu al Fiului este „Cuvântul”. El Se numeşte şi „înţelepciunea 
lui Dumnezeu. El este Cuvântul, Strălucirea şi Chipul Tatălui” 37 . 

Prin ce Se deosebeşte mai de aproape 
Duhul Sfânt? 

Duhul Sfânt purcede din Tatăl, cum spune însuşi Mântui¬ 
torul: „Iar când va veni Mângâietorul, pe Care Eu îl voi tri¬ 
mite vouă, de la Tatăl, Duhul adevărului, Care de la Tatăl 
purcede, Acela va mărturisi despre Mine” (Ioan 15,26). însu¬ 
şirea Lui personală este de a fi purces din Tatăl şi de a Se face 
cunoscut după Fiul şi împreună cu Acesta 38 . El este sfinţenia 
însăşi şi, prin aceasta, izvorul Sfântului Har, Care desăvârşeşte 
opera Mântuitorului, după înălţarea Sa la cer: „Iar când va 
veni Acela, Duhul adevărului, vă va călăuzi pe voi la tot ade¬ 
vărul... Acela pe Mine Mă va slăvi, pentru că din al Meu va 
lua şi va vesti vouă” (Ioan 16,13-14). 

De ce, în articolul I din Simbolul credinţei, numim 
pe Dumnezeu-Tatăl Atotţiitorul, Făcătorul cerului 
şi al pământului, văzutelor tuturor şi nevăzutelor? 

Pentru că Dumnezeu a făcut cerul şi pământul şi tot ce 
există, cum ne spune Sfânta Scriptură: „La început a făcut 
Dumnezeu cerul şi pământul” (Facerea 1,1). Psalmistul îl laudă 
pentru puterea atotfiitoare: „Că în mâna Lui sunt marginile 
pământului şi înălţimile munţilor ale Lui sunt. Că a Lui este 
marea şi El a lăcut-o şi uscatul mâinile Lui l-au zidit” (Ps. 
94,4-5). Dumnezeu a făcut totul din nimic. La creaţie iau parte 


37 Sf. Atanasie, Sf. Vasile cel Mare şi alţii. 

38 Sf. Vasile cel Mare, Scrisoarea 38 (Către fratele său Grigorie), Migne, PG, 
XXXII, col. 329. 

toate cele trei Persoane ale Sfintei Treimi. Despre părtăşia 
Cuvântului la facerea lumii ne mărturiseşte Sfântul Apostol 
Pavel, zicând: „Că în El (Fiul) au fost lăcute toate, cele din 
ceruri şi cele de pe pământ, cele văzute şi cele nevăzute” (Col. 
1,16). Despre părtăşia Duhului mărturisesc cuvintele Sfintei 
Scripturi: „Şi Duhul lui Dumnezeu Se purta pe deasupra apei” 
(Facerea 1,2). Dumnezeu a lâcut lumea în timp, după o anu¬ 
mită ordine, cu scopul de a fi fericită şi de a-F slăvi pe El. 

Ce se înţelege prin cuvintele „nevăzutelor”? 

Prin aceste cuvinte se înţelege lumea nevăzută, adică 
îngerii, cum ne explică Sfântul Apostol Pavel care, după cita¬ 
tul de mai sus, din Epistola către Coloseni, adaugă: „Fie scau¬ 
nele, fie domniile, fie începătoriile, fie stăpânirile: toate prin 
El şi pentru El s-au lăcut” (Col. 1,16). Aceste nume arată cetele 
de îngeri, după cum vom vedea mai departe. 

Care a fost făcută mai întâi: lumea văzută 
sau lumea nevăzută? 

Atât Sfânta Scriptură cât şi Sfânta Tradiţie ne învaţă că 
lumea nevăzută, lumea îngerilor, a fost făcută mai întâi. Dom¬ 
nul însuşi îi spune lui Iov: „Când s-au lâcut stelele, lăudatu-M-au 
cu glas mare toti îngerii Mei” (Iov 38,7). îngerii au fost făcuţi 
cei dintâi, zice „Păstorul lui Herma” 39 . Prin cuvântul „cerul”, 
din primul verset al cărţii Facerea: „La început a făcut Dum¬ 
nezeu cerul şi pământul”, se înţelege lumea nevăzută a cerului, 
adică îngerii. 


39 Păstorul lui Herma 5,5,3, Migne, PG, II, coli. 957, 961. 

Cum şi de ce a făcut Dumnezeu pe îngeri? 

Dumnezeu a (acut pe îngeri din nimic 40 .1-a fost de ajuns să 
voiască, pentru a-i aduce la lumină 41 . El i-a lâcut din bunătatea Sa. 

Ce sunt îngerii? 

îngerii sunt duhuri, adică fiinţe spirituale Iară trup, înzes¬ 
trate cu minte, voinţă şi putere, cum spune Sfânta Scriptură: „Cel 
ce face pe îngerii Săi duhuri şi pe slujitorii Săi pară de foc” 
(Ps. 103,4), şi cum adevereşte Sfânta Tradiţie. Făpturile înzes¬ 
trate cu minte sau raţiune se împart în îngeri şi oameni. Făp¬ 
turile raţionale netrupeşti sunt îngerii. Ei sunt firi înţelegătoare, 
pentru că sunt fără de trup, au fost rânduiţi să locuiască sus, în 
locuri uşoare, şi să aibă o fire uşoară şi repede 42 . 

Ce însuşiri au îngerii? 

îngerii sunt nemateriali, fiindcă sunt netrupeşti. De aceea, 
deşi îngerii pot vorbi între ei, n-au nevoie nici de limbă, nici 
de urechi, ci-şi arată gândurile şi hotărârile Iară cuvânt material. 
Când Sfântul Apostol Pavel ne vorbeşte despre limba îngerilor 
(I Cor. 13,1), el nu le atribuie, prin aceasta, trupuri, ci arată 
chipul de convorbire între îngeri. Tot aşa, când vorbeşte de 
„genunchiul celor cereşti şi al celor pământeşti şi al celor de 
dedesubt” (Filip. 2,10), el nu atribuie îngerilor genunchi şi 
oase, ci arată închinarea datorată lui Dumnezeu, după felul 
nostru omenesc. Spre deosebire de noi, oamenii, îngerii sunt 
fiinţe spirituale personale, netrupeşti şi nemateriale. 

îngerii sunt liberi, dispunând în libertate de voia şi hotă¬ 
rârile lor, aşa cum ne dovedeşte căderea lui Lucifer. 


40 Sf. loan Damaschin, Dogmatica 2,3, Migne, PG, XCIV, col. 865. 

41 Sf. Ioan Gură de Aur, Despre învierea morţilor 1, Migne, PG, L, col. 429. 

42 Sf. Grigorie de Nyssa, Despre Rugăciunea Domnească, Cuv. IV, 
Migne, PG, XLIV, col. 1165; idem. Scrieri, partea I, trad. de Pr. Prof. 
D. Stăniloae şi Pr. Ioan Buga, în PSB, Bucureşti 1982, p. 434. 

îngerii sunt inteligenţi, în continuă mişcare şi ştiutori. Deşi 
îngerii au cunoaştere mai înaltă decât a noastră, ei nu ştiu cele 
ce sunt în inimă şi nici cele viitoare. Aceasta arată că ei sunt 
mărginiţi. „Cine a început să existe”, zice Teodoret al Cirului, 
„acela are o existentă mărginită.” 43 Că este aşa ne-o spune şi 
cuvântul Mântuitorului că fiecare om este sub paza sau sub grija 
unui înger (Matei 18,10). De aceea, îngerii ocupă loc, se fac 
văzuţi şi se arată celor vrednici cu înfăţişare omenească (Fa¬ 
cerea 18,2). Fiind mărginiţi, îngerii nu sunt pretutindeni. Ei sunt 
prezenţi acolo unde sunt trimişi. Când sunt în cer, nu sunt pe 
pământ; când sunt trimişi de Dumnezeu pe pământ, nu sunt în 
cer. Deşi mărginiţi, ei nu sunt împiedicaţi de ziduri, de uşi, de 
încuietori, de peceţi. Acelora cărora Dumnezeu voieşte ca ei să 
li se arate, îngerii nu li se înfăţişează cum sunt, ci cu o formă 
schimbată, ca să poată fi văzuţi 44 . 

îngerii nu sunt sfinţenia însăşi. Ei au sfinţenia de la Duhul 
Sfânt 45 . Sfinţenia fiind din afara fiinţei lor, le aduce desăvâr¬ 
şirea prin împărtăşirea cu Duhul Sfânt. Ei îşi păstrează vredni¬ 
cia prin stăruinţa în bine, având libera voie în alegere şi necă- 
zând niciodată din cinstea de a şedea alături de Cel Bun 46 . Pu¬ 
terile cereşti nu sunt sfinte prin firea lor. Altfel, ele nu s-ar 
deosebi de Duhul Sfânt. Ele au de la Duhul Sfânt o măsură de 
sfinţenie pe măsura lor. Ele capătă nemurirea prin har şi parti¬ 
cipă la luminare şi la har potrivit cu vrednicia şi cu rangul lor 47 , 
îngerii n-au fost creaţi copii, care apoi, desăvârşindu-se prin 
exerciţiu continuu, au ajuns demni de primirea Duhului Sfânt. 
Ei au avut de la început, de la facere, în însuşi actul facerii lor, 


43 Fer. Teodoret, Comentar la Facere 1, Migne, PG, LXXX, col. 80. 

44 Sf. loan Damaschin, op. cit., 2,3, Migne, PG, XCIV, col. 869. 

45 Ib idem. 

46 Sf. Vasile cel Mare, Despre Sf. Duh 16,38, Migne, PG, XXXII, col. 137. 
47 Sf. Ioan Damaschin, op. cit., 2,3, Migne, PG, XCIV, col. 868. 

sfinţenia pusă în flinta lor 48 . Ei doresc şi caută binele. După 
măsura dragostei lor fată de Dumnezeu, ei primesc măsura 
sfinţeniei, între ei şi Duhul Sfânt este această deosebire că, pe 
când Duhul Sfânt are sfinţenia prin însăşi firea Sa, îngerii au 
sfinţenia prin împărtăşire 49 . 

Mulţi îngeri, câştigând fericirea veşnică, au fost întăriţi în 
bine 50 . Ei au fost ridicaţi la o treaptă mai presus de firea lor, şi, 
dacă nu mai pot greşi, nu este prin firea lor, ci prin harul lui 
Dumnezeu 51 . 

De ce se numesc îngeri şi care este numărul lor? 

Cuvântul „înger”, care vine din limba latină, iar în aceasta 
din limba greacă, înseamnă vestitor, îngerii au, printre altele, să 
vestească oamenilor voia lui Dumnezeu, aşa cum Arhanghelul 
Gavriil a vestit pe Fecioara Maria că va naşte pe Mântuitorul 
(Luca 1,26-38), iar pe preotul Zaharia că el şi soţia sa Elisabeta 
vor avea fiu (Luca 1,11-20). 

Numărul îngerilor este foarte mare. Sfinţii Părinţi numără 
nouă cete îngereşti 52 . Dionisie Pseudo-Areopagitul le împarte 
în trei triade sau trei serii de câte trei. Prima triadă este veşnic 
în jurul lui Dumnezeu, în unire nemijlocită cu Acesta, şi este 
formată din Serafimii cei cu câte şase aripi, din Heruvimii cei 


48 Sf. Vasile cel Mare, Omilii la psalmi 32,6; Migne, PG, XXIX, col. 333; 
Idem, Comentai- la psalmi, trad. de Pr. Dr. Olimp Căciulă, Bucureşti, în 
„Izvoarele Ortodoxiei”, 1939, pp. 150-151. 

49 Idem, Contra lui Eunomiu 3,2, Migne, PG, XXIX, col. 660. 

50 Sf. Grigorie cel Mare, Omilii la Iezechiel 1,7,18, Migne, PL, LXXVI, 
col. 849. 

51 Mărturisirea Ortodoxă (a lui Petru Movilă) 1,20. 

52 Sf. Chirii al Ierusalimului, Cateheza 23,6, Migne, PG, XXXIII, col. 1113; 
Sf. Grigorie Teologul, Cuvântul II Teologic 31, Migne, PG, XXXVI, col. 72B; 
Sf. loan Gură de Aur, Omilii la Facere 4,5, Migne, PG, LIII, col. 44. 

cu ochi mulţi şi din Tronurile prea sfinte. A două triadă este al¬ 
cătuită din Domnii, Puteri şi Stăpâniri. A treia triadă este for¬ 
mată din începătorii, Arhangheli şi îngeri 53 . 

Ce chemare au îngerii? 

Am văzut că ei sunt vestitorii voii sau hotărârilor lui Dum¬ 
nezeu. Unii dintre ei, ca firi curate, neînclinate spre rău, sau 
greu de mişcat la aşa ceva, se mişcă încontinuu în cor, în jurul 
Cauzei prime. Ei cântă laudele măririi dumnezeieşti, privesc 
veşnic slava cea veşnică, nu numai ca să se slăvească Dumne¬ 
zeu, ci pentru ca şi ei, îngerii, să primească binefaceri de la 
Dumnezeu 54 . 

îngerii slujesc lui Dumnezeu pentru mântuirea noastră. 
Lucrul îngeresc acesta este: să facă totul pentru mântuirea fra¬ 
ţilor, zice Sfântul Ioan Gură de Aur 55 . După ce am căzut în păcat, 
Dumnezeu nu ne lasă lără sprijinul Său. El ne trimite câte un 
înger ca să ajute vieţii noastre, îngerii sunt puternici şi gata să 
împlinească voinţa dumnezeiască. Ei se află, prin iuţeala firii 
lor, îndată acolo unde le porunceşte voinţa lui Dumnezeu, 
îngerii sunt păzitorii oamenilor. Fiecare om este pus sub paza 
sau sub grija unui înger. Mântuitorul însuşi ne asigură de aceasta 
când zice: „Căutaţi să nu dispreţuiţi pe vreunul din aceştia mai 
mici; că zic vouă: că îngerii lor în ceruri pururea văd fata 
Tatălui Meu, Care este în ceruri” (Matei 18,10). 

Fiecare om îşi are îngerul său păzitor care este al dreptăţii. 
Dar duhul cel rău, care este al nedreptăţii, nu-i dă pace şi caută 


53 Sf. Ioan Damaschin, op. cit., 2,3, Migne, PG, XCIV, col. 872. 

54 Sf. Grigorie Teologul, Cuvântul II Teologic 31, Migne, PG, XXXVI, 
col. 72. 

55 Sf. Ioan Gură de Aur, Omilii la Epistola către Evrei 3,2, Migne, PG, 
LXIII, col. 3. 

tot timpul să-l ispitească. Deosebim aceasta după gândurile 
bune sau rele din inima noastră 56 . 

Unii îngeri, ca Arhanghelii, apără popoarele, cum au arătat 
Moise şi Daniel (Deut. 32,8; Daniel 10,5). 

Ce sunt duhurile rele sau diavolii? 

Sunt acei îngeri care, în frunte cu căpetenia lor, Lucifer, 
din trufie, au rupt comuniunea cu Dumnezeu, devenind duhuri 
rele, căzând deci din starea în care au fost creaţi. Aceştia ispi¬ 
tesc pe oameni şi le insuflă gânduri rele. Ei pot rătăci mintea 
oamenilor, ducându-i la călcarea poruncilor lui Dumnezeu. 
Diavolul sau satana poate chiar ucide oameni, după cuvântul 
Mântuitorului: „Acela ucigător de oameni a fost din început şi 
nu a stat întru adevăr, pentru că nu este adevăr întru el. Când 
grăieşte minciună, dintru ale sale grăieşte, căci este mincinos şi 
tatăl minciunii” (Ioan 8,44). Iar Sfântul Petru îndeamnă pe 
credincioşi astfel: „Fiţi treji, privegheaţi, pentru că potrivnicul 
vostru, diavolul, ca un leu răcnind, umblă căutând pe cine să 
înghită” (I Petru 5,8). Când Dumnezeu ne trimite îngerul Său 
păzitor, satana trimite şi el îngerul său rău, ca să distrugă viata 
noastră. Omul se află între doi, care urmăresc scopuri opuse şi 
se străduiesc să învingă unul împotriva celuilalt 57 . Dar diavolul 
nu poate sili pe om la păcat, ci numai îl ispiteşte 58 . 

Diavolul nu poate să facă rău nici omului, nici altei lăpturi 
dacă nu are învoirea de la Dumnezeu. Se cunoaşte cazul lui 
Iov (Iov 1,12; 2,6) şi al dracilor care se rugau de Mântuitorul, 
zicând: „Dacă ne scoţi afară, trimite-ne în turma de porci. Şi El 


5<, Origen, Omilii la Luca 12, Migne, PG, XIII, col. 1829. 

57 Sf. Grigorie de Nyssa, Despre viata lui Moise, Migne, PG, XLIV, 
coli. 337-340. 

58 Mărturisirea Ortodoxă 1,21. 

le-a zis: «Duceti-vă». Iar ei, ieşind, s-au dus în turma de porci” 
(Matei 8,31-32). 

De unde le vine diavolilor această răutate? 

Această răutate le vine din iubirea de sine şi din mândrie. 
Dumnezeu i-a iăcut buni, cum a iăcut bun tot ce există (Fa¬ 
cerea 1,31), dar ei au călcat porunca ascultării de Dumnezeu şi 
au fost aruncaţi în întunericul cel mai adânc, cum zice Scriptura: 
„Şi pe îngerii care nu şi-au păzit vrednicia, ci şi-au părăsit 
lăcaşul lor, i-a pus la păstrare sub întuneric, în lanţuri veşnice, 
spre judecata zilei celei mari” (Iuda 1,6). 

Prin căderea lor radicală, ei au rupt total comuniunea harică 
cu Dumnezeu 59 . Apropiindu-se mult de oameni, ei au o puter¬ 
nică influentă asupra celor răi. La judecata obştească, satan şi 
îngerii lui vor fi trimişi în focul veşnic, gătit lor încă de la 
început (Matei 25,41). 

Ce se înţelege prin cuvintele „văzutelor tuturor”? 

Sfânta Scriptură ne spune că la început Dumnezeu a Iăcut 
cerul şi pământul (Facerea 1,1). Am văzut mai înainte că „cerni” 
din aceste cuvinte înseamnă lumea nevăzută a îngerilor. Pă¬ 
mântul înseamnă lumea văzută. Această lume văzută, adică 
pământul cu toate ale lui, era la început nevăzută şi netocmită, 
adică Iară formă (Facerea 1,2). 

Creând lumea, Dumnezeu a urmat o anumită ordine a 
lâpturilor, ca să îngăduie acestora să se sprijine unele pe altele, 
în înţelesul că cele ce urmau nu puteau să apară Iară cele 
dinainte. Astfel, Dumnezeu a Iăcut în ziua întâi lumina, Iară 
de care nu este cu putinţă nici o lucrare şi nici o creştere; în 
ziua a doua a Iăcut tăria sau cerul văzut; în a treia, adunarea 
apelor, uscatul şi toate ierburile şi plantele; în ziua a patra, 


59 Mărturisirea Ortodoxă 1 , 21 . 

luminătorii cerului, soarele, luna şi stelele; în ziua a cincea, 
peştii şi păsările; în ziua a şasea, animalele cu patru picioare, 
târâtoarele, tot felul de animale şi la urmă pe om (Facerea 1,3-26). 
In ziua a şaptea Dumnezeu S-a odihnit de lucrările Sale. 
Ordinea aceasta, în virtutea căreia diferite feluri de viaţă şi de 
lăpturi apar într-o înlănţuire firească şi necesară, începând cu 
lumina şi terminând cu omul, arată adânca înţelepciune a 
Ziditorului. Sfinţii Părinţi spun că omul a fost tăcut în urma 
celorlalte lucruri pentru că se cuvenea să fie pregătită 
împărăţia şi apoi să vină împăratul ei - omul 60 . Omul nu putea 
să apară decât atunci când toate cele trebuitoare vieţii lui erau 
create. El nu putea veni în lume înainte de apariţia vieţii. 
Plantele şi toate celelalte animale trebuiau să apară înaintea 
lui. 

Pornirile cele rele ale făpturilor au fost de la început? 

Nu. Făpturile au fost curate, nevinovate şi nevătămătoare 
atunci când au fost zidite: „Şi a privit Dumnezeu toate câte 
tăcuse şi iată erau bune foarte” (Facerea 1,31). 

Ce ne descoperă Sfânta Scriptură despre 
facerea omului şi starea lui dinainte de păcat? 

Sfânta Scriptură ne spune că în ziua a şasea, după ce a 
tăcut toate celelalte fiinţe, Dumnezeu, în Sfânta Treime, a zis: 
„Să facem pe om după chipul Nostru şi după asemănare” (Fa¬ 
cerea 1,26). „Şi, luând Domnul Dumnezeu ţărână din pământ, a 
tăcut pe om şi a suflat în fata lui suflare de viată şi s-a tăcut 
omul fiinţă vie” (Facerea 2,7). 

Omul a fost lăcut deci printr-un act special, din mâinile lui 
Dumnezeu, cum zice un prooroc: „Mâinile Tale m-au lăcut şi 


“Pseudo-Vasile cel Mare, Despre facerea omului 1, Migne, PG, XXX, 
col. 40C. 


27 



m-au zidit” (Iov 10,8). Aceasta arată cinstea deosebită dată de 
Dumnezeu omului. După ce existenta lui a fost hotărâtă înainte 
de facerea lumii şi la fel şi stăpânirea lui asupra acesteia, 
Dumnezeu îi pregăteşte aducerea lui la existentă şi alcătuirea 
flintei lui 61 . 

Omul a fost tăcut din pământ, având vârstă tânără, băr¬ 
bătească. 

Ce spune Sfânta Scriptură despre femeie? 

Dumnezeu a văzut că nu este bine să fie omul singur: „Şi a 
tăcut Dumnezeu pe om după chipul Său... a tăcut bărbat şi 
femeie” (Facerea 1, 27). „Şi a tăcut Domnul Dumnezeu coasta 
pe care a luat-o din Adam femeie şi a adus-o lui Adam. Şi a zis 
Adam: «Iată, aceasta-i os din oasele mele şi came din carnea 
mea; ea se va numi femeie, pentru că este luată din bărbatul 
său»” (Facerea 2,22-23). 

Cea dintâi femeie, Eva, a fost tăcută pentru continuarea 
neamului omenesc, aşa cum tot cartea Facerea spune: „Şi i-a 
binecuvântat Dumnezeu pe ei zicând: «Creşteţi şi vă înmulţiţi 
şi umpleţi pământul...»” (Facerea 1,28). Eva a fost tăcută din 
coasta lui Adam, zice Sf. Efrem, ca să nu fie bănuială că 
altcineva a fost ziditorul femeii decât Dumnezeu. 

De ce Eva n-a fost făcută din aceeaşi ţărână ca Adam? 

Eva n-a fost tăcută din ţărână, ci din coasta lui Adam, 
pentru că în bărbat şi în femeie este o singură fire trupească, un 
singur izvor al neamului omenesc. De aceea, de la început n-au 
fost tăcuţi pereche, bărbat, şi femeie, sau doi bărbaţi, ori două 
femei, ci mai întâi bărbatul şi apoi, din el, femeia 62 . 


61 Sf. Grigorie de Nyssa, Despre facerea omului 3, Migne, PG, XLIV, 
col. 136A. 

62 Sf. Ambrozie, Despre Rai 10,48, Migne, PL, XIV, col. 298. 

Ce înseamnă chipul şi asemănarea lui 
Dumnezeu în om? 

Chipul lui Dumnezeu în om este mănunchiul de puteri 
sufleteşti: raţiunea, voinţa, simţirea, cu care omul se îndreaptă 
spre Dumnezeu printr-o activitate neobosită pentru desăvâr¬ 
şire, iar asemănarea lui Dumnezeu în om este întâptuirea acestei 
desăvârşiri prin împreună-lucrarea harului dumnezeiesc cu si¬ 
linţele omului, în amănunt, chipul lui Dumnezeu înseamnă: 

1. Stăpânirea peste tăpturile pământului, potrivit cuvântului 
Scripturii: „...umpleţi pământul şi-l supuneţi şi stăpâniţi peste 
peştii mării, peste păsările cerului, peste toate animalele, peste 
toate vietăţile care se mişcă pe pământ şi peste tot pământul” 
(Facerea 1,28). „Micşoratu-l-ai pe dânsul (pe om) cu puţin faţă 
de îngeri, cu slavă şi cu cinste l-ai încununat pe el şi l-ai pus pe 
dânsul peste lucrul mâinilor Tale” (Ps. 8,5-6); 

2. Raţiunea şi voia liberă în năzuinţa lor spre Dumnezeu, 
adevăr şi bine. 

După ce Dumnezeu a făcut pe om, unde l-a aşezat? 

După ce a tăcut pe om, Dumnezeu l-a aşezat în Rai şi i-a 
pus hrana la îndemână, tăcând „să răsară din pământ tot soiul 
de pomi, plăcuţi la vedere şi cu roade bune de mâncat” 
(Facerea 2,9). In Rai se aflau şi pomul vieţii şi pomul cunoş¬ 
tinţei binelui şi răului. 

Care era starea omului în Rai, înainte de păcat? 

în Rai, primul om era împodobit cu minte sănătoasă, inimă 
curată şi voinţă liberă. El însă nu era desăvârşit, căci desăvâr¬ 
şirea se câştigă prin încercare şi deprindere. Ea consta în curăţia 
păstrată prin împreună-lucrarea chipului cu harul de la început. 
Firea omenească era înfrumuseţată prin părtăşia ei cu Duhul 
Sfânt (Facerea 2,7). Numai această părtăşie îi asigura lumina 

sfinţeniei şi apropierea de Dumnezeu 63 . Mintea lui Adam era 
într-o continuă înălţare minunată spre Dumnezeu, trupul era 
liniştit, ferit de orice plăcere vinovată. Nu era încă în el fră¬ 
mântarea mişcărilor neorânduite. Sfinţenia primilor oameni nu 
era desăvârşită, dar ea nu era nici numai o stare de nepăsare şi 
neştiinţă copilărească, aşa cum pretind unii, ci o stare de ne¬ 
vinovăţie şi nerăutate 64 . 

îmbrăcaţi în haina Duhului Sfânt, primii oameni n-aveau 
pofta trupului. De aceea nu simţeau nevoia de a se acoperi 65 . 
Ei se acopereau cu harul divin. S-au acoperit cu harul, adică 
cu acoperământul nemuririi, cât timp au fost aproape de 
Dumnezeu 66 . Adam şi Eva trăiau în Rai ca îngerii, deci Iară tre¬ 
buinţa îmbrăcămintei. Scriptura zice: „Adam şi femeia lui erau 
amândoi goi şi nu se ruşinau” (Facerea 2,25). Neascultarea şi 
păcatul nesăvârşindu-se încă, ei erau îmbrăcaţi în mărirea cea 
de sus. De aceea nu se ruşinau. După călcarea poruncii însă, a 
venit ruşinea şi cunoaşterea goliciunii 67 . 

Adam apare înzestrat cu o uimitoare uşurinţă de cunoaş¬ 
tere şi cu o înţelepciune deosebită. Din primele clipe ale facerii 
lui, el se înlâtişează cu o minte ageră, ca unul care păstra în el 
lumina limpede şi curată, dată lui de Dumnezeu, şi-şi menţinea 
vrednicia neatinsă a firii 68 . Harul care, punea pe Adam în legă¬ 
tură cu Dumnezeu l-a înzestrat cu puterea ca el să dea nume 


63 Sf. Chirii al Alexandriei, Despre Treimea Sfântă şi de o fiinţă 4, Migne, 
PG, LXXV, col. 908. 

64 Mărturisirea Ortodoxă I, 23. 

65 Sf. Irineu, Contra ereziilor 3,22,4; 3,23,5, Migne, PG, Vil, coli. 959, 963. 
“Sf. loan Damaschin, Omilia la smochinul uscat 3, Migne, PG, XCVI, 

col. 580. 

67 Sf. Ioan Gură de Aur, Omilii la Facere 15,4, Migne, PG, LIII, col. 123. 

68 Sf. Chirii al Alexandriei, Comentar la Ioan 1,9, Migne, PG, LXXIII, 
col. 128. 

făpturilor supuse lui: „Şi a pus Adam nume tuturor animalelor 
şi tuturor păsărilor cerului şi tuturor fiarelor pământului” 
(Facerea 2,20). 

în limba, adică în puterea de a vorbi, pe care o capătă 
Adam odată cu zidirea lui, se arată firea raţională a omului 69 . 

Primii oameni, înainte de păcat, trăiau o viată fericită 70 . Ei 
n-au fost zidiţi nici nemuritori, nici muritori, ci în stare de a 
ajunge la nemurire sau să moară, după ascultarea sau neascul¬ 
tarea lor fată de porunca lui Dumnezeu 71 . 

Prin urmare, starea omului înainte de păcat era o stare de 
curăţie, de fericire, de cunoaştere, de putinţă de a nu muri, dar 
nu era o stare de desăvârşire deplină. Omul putea înainta spre 
această desăvârşire, după cum se şi putea abate de la desăvâr¬ 
şire, folosindu-se de acelaşi mare dar, pe care Ziditorul l-a pus 
în el: libertatea. 

Cu ce scop a făcut Dumnezeu pe om? 

Dumnezeu a lâcut pe om pentru ca acesta să se împărtă¬ 
şească de bucuria de a fi în preajma lui Dumnezeu şi de feri¬ 
cirea de a cunoaşte, de a iubi şi de a slăvi pe Dumnezeu. El este 
încununarea întregii zidiri, este o lume în mic (microcosm), 
cum zic Sfinţii Părinţi. Prin trupul său, el face legătura cu 
lumea, iar prin sufletul său, el face legătura cu Dumnezeu. 
Omul a fost lâcut să fie lâptura aleasă a slavei dumnezeieşti 72 . 
Rostul său în Rai era să împlinească porunca lui Dumnezeu. 


69 Sf. Grigorie de Nyssa, Contra lui Eunomiu 12, Migne, PG, XLV, col. 993. 

70 Sf. Chirii al Alexandriei, Comentar la Romani 5,18, Migne, PG, 
LXXIV, col. 789. 

71 Teofil al Antiohiei, Către Autolic 2,27, Migne, PG, VI, col. 1093. 
72 Pseudo-Vasilie cel Mare, Despre facerea omului, Cuv. 11,1, Migne, 
PG, XXX, col. 4IC. 

Care este porunca lui Dumnezeu, de care Adam 
trebuia să asculte? 

Porunca pe care Dumnezeu a dat-o lui Adam era aceasta: 
„Iar din pomul cunoştinţei binelui şi răului să nu mănânci, căci, 
în ziua în care vei mânca din el, vei muri negreşit!” (Facerea 
2,17). 

Adam şi Eva au păzit această poruncă? 

Un timp au păzit-o. Dar din îndemnul diavolului în chip 
de şarpe şi sub pornirea mândriei lor, Eva întâi, şi Adam după 
ea, au mâncat din pomul oprit, călcând porunca lui Dumnezeu. 
Dumnezeu a blestemat pe şarpe, a prezis necazuri şi suferinţe 
primilor oameni, i-a scos afară din Rai, dar le-a Îngăduit pe 
Mântuitorul (Facerea 3,15 şi unn.). 

Cum se numeşte acest păcat al lui Adam? 

Acest păcat se numeşte păcatul strămoşesc, fiindcă îşi are 
originea în căderea protopărintilor noştri prin neascultare fată 
de porunca dată lor de Dumnezeu (Facerea 2,16-17; 3,6-19). 
Păcatul acesta a trecut la toti oamenii, cum spune Sf. Apostol 
Pavel: „Printr-un om (Adam) a intrat păcatul în lume” (Ro¬ 
mani 5,12). 

Cum se moşteneşte păcatul strămoşesc? 

Aceasta este o taină mare. Ceea ce se poate spune este că 
păcatul acesta, pe care-1 moştenim din tată în fiu, prin naşterea 
firească 73 , nu ni se socoteşte ca păcat al nostru, personal, ci ca 
o stare păcătoasă, ca o înclinare spre păcat, izvorâtă din căl¬ 
carea poruncii dumnezeieşti şi care este egală cu păcatul, în 
fata legii lui Dumnezeu 74 . Pentru că această stare păcătoasă este 


”Didim, Contra maniheilor 8, Migne, PG, XXXIX, col. 1096. 

74 H. Andrutsos, Dogmatica Bisericii Ortodoxe, trad. Pr. D. Stăniloae, 
p. 170. 

egală cu păcatul însuşi, Biserica a rânduit botezul copiilor, 
care nu au păcatele celor vârstnici, dar moştenesc aplecarea 
spre păcat, care vine de la Adam (Facerea 7,20; II Cronici 
6,36; Iov 4,17-19; 14,4; 15,14-16; 25,4; Ps. 13,1-3; 50,6; 
52,2-4; 57,3-4; Proverbe 20,9; Eccl. 7,20; Sirah 25,23.27; 
Rom. 3,10-12; 5,12-19; Iacov 3,2; I Ioan 1,8). 

Care au fost urmările păcatului strămoşesc? 

Păcatul strămoşesc a adus primilor oameni pierderea ha¬ 
rului lui Dumnezeu, adică ruperea legăturii cu Dumnezeu, cu ei 
înşişi şi cu lumea 75 . 

Acest păcat a mai adus slăbirea chipului lui Dumnezeu în 
om, prin întunecarea în parte a puterilor sufletului şi prin în¬ 
clinarea mai mult spre rău decât spre bine. Mintea se mişcă 
greu, deosebeşte anevoie cele ce are de cunoscut şi mai mult 
se depărtează decât se apropie de luminile curate ale Duhului. 
Ea nu mai vede decât anevoie pe Dumnezeu 76 , priveşte mai mult 
spre lucrurile pieritoare, legate de viata trecătoare. Dar această 
slăbire nu înseamnă ştergerea sau stingerea completă a chipu¬ 
lui lui Dumnezeu în om. Omul n-a murit cu totul pentru cele 
dumnezeieşti. El s-a îmbolnăvit. Chipul lui Dumnezeu în el a 
slăbit, s-a întunecat. 

Prin păcatul strămoşesc, primii oameni au pierdut sfinţe¬ 
nia, curăţia şi putinţa de a nu muri 77 . Pierzând harul, ei au pierdut 
şi roadele harului. Dacă ar fi ascultat porunca dumnezeiască, 
Adam şi-ar fi asigurat, cu ajutorul lui Dumnezeu, putinţa de a 


75 H. Andrutsos, op. cit., pp. 160, 166; Sf. Ciprian, Despre bunul 
răbdării 19, Migne, PL, IV, col. 634. 

76 Sf. Ioan Damaschin, Omilie la smochinul uscat 3, Migne, PG, XCVI, 
col. 580. 

77 Sf. Chirii al Alexandriei, Comentat' la Scrisoarea către Romani 5,18, 
Migne, PG, LXX1V, col. 789. 

nu muri, la care ar fi contribuit şi pomul vieţii, de care el nu s-a 
putut folosi, fiindcă a fost scos din Rai (Facerea 3,22-23). 

Prin păcatul lor, primii oameni şi-au pierdut liniştea 
desăvârşită a trupului, căci păcatul a trezit în ei pofta cărnii. 
Despărţiţi de cele veşnice şi lunecând spre pieire, trupurile lor 
s-au deschis plăcerilor şi necurătiilor. Firea întreagă s-a îmbolnăvit 
de păcat „prin neascultarea unuia singur” 78 . Pierzând harul care-i 
acoperea, ei au fost dezbrăcaţi de înălţarea spre Dumnezeu şi 
de privirea directă a lui Dumnezeu. 

Pedeapsa cea mai mare a păcatului a fost moartea, care, 
după Sfântul Apostol Pavel, este „plata păcatului” (I Corinteni 
15,22); moartea, cu cele trei trepte ale ei: trupească, sufle¬ 
tească şi veşnică. Dumnezeu însuşi a vestit primilor oameni că 
vor muri, dacă nu vor asculta porunca (Facerea 2,17). Neas- 
cultând-o, pedeapsa lor a fost moartea 79 . Nu trebuie să se creadă 
că Adam şi Eva şi-au atras această pedeapsă pentru că au mâncat 
dintr-un anumit pom purtător de nenorociri şi de moarte, ci 
numai pentru că au călcat porunca dumnezeiască 80 . 

După facerea lumii, Dumnezeu Se îngrijeşte de ea? 

Dumnezeu Se îngrijeşte de lume. Această lucrare prin care 
Dumnezeu Se îngrijeşte de lume se numeşte pronie sau provi¬ 
denţă. Prin pronie, Dumnezeu păstrează lumea în totalitatea ei 
şi fiecare lucru şi fiinţă în parte, le ocroteşte şi le îndreaptă, prin 
diferite mijloace, spre scopurile pentru care au fost create. Pronia 
sprijină orice lucrare bună. De ea tine profeţia în Vechiul Testament 


78 Sf. Chirii al Alexandriei, Comentar la Scrisoarea către Romani 5,8, 
Migne, PG, LXXIV, col. 789. 

79 Teofil al Antiohiei, Către Autolic 2,25, Migne, PG, VI, col. 1092; 
Sf. Metodiu de Olimp, Banchetul celor 10 fecioare, Cuv. 3,6, Migne, PG, 
XVIII, col. 69; Sf. Atanasie, Despre Întruparea Cuvântului 4,5, Migne, 
PG, XXV, col. 104. 

80 Teofil al Antiohiei, op. cit., 2,25 CA, 8, col. 124. 

şi planul mântuirii. Ea se arată în toate lucrurile lumii, de la 
cele mai mici până la cele mai mari, pe care Dumnezeu le 
cunoaşte şi le îngrijeşte 81 , cum ne spune Mântuitorul însuşi: 
„Priviţi la păsările cerului, că nici nu seamănă, nici nu seceră, 
nici nu adună în jitnite, şi Tatăl vostru Cel ceresc le hrăneşte” 
(Matei 6,26). „Au doar nu se vând două vrăbii pentru un ban? 
Şi nici una dintre ele nu va cădea pe pământ Iară ştirea Tatălui 
vostru.” (Matei 10, 29) „Dumnezeu”, zice Sfântul Ioan Gură de 
Aur, „nu numai că a adus la lumină zidirea, dar după ce a 
adus-o, o îngrijeşte. De zici îngeri, de zici arhangheli, de zici 
puterile cele de sus, de zici toate cele văzute şi nevăzute, toate 
acestea se bucură de pronia Lui. Fără această lucrare ele se 
duc, se scurg şi pier.” 82 Iar Clement Alexandrinul zice: „înfăţi¬ 
şarea, ordinea şi măiestria lucrurilor văzute ne arată pronia 
dumnezeiască” 83 . 

Prin pronie, Dumnezeu nu numai că păstrează, dar şi con¬ 
duce lumea spre mai multă viată (Ioan 10,10), spre desăvâr¬ 
şirea şi transfigurarea întregii creaţii (Evrei 2,5) 84 . Sf. Efrem 
Şirul scrie despre pronie astfel: „Am văzut case şi m-am gândit 
la gospodar. Am văzut lumea şi am înţeles pronia. Am văzut 
corabie lără cârmaci scufundându-se. Am văzut faptele oame¬ 
nilor neisprăvind nimic lără Dumnezeu, Care le conduce. Am 
văzut cetăti şi republici deosebite în constituţia lor şi am înţeles 
că toate există prin rânduiala lui Dumnezeu. Turma este de la 
păstor, iar creşterea tuturor pe pământ este de la Dumnezeu” 85 . 

Prin pronie, Dumnezeu opreşte răul şi îl întoarce spre 
bine, cum ne spune Mărturisirea lui Dositei : „Cele rele le ştie 


81 Mărturisirea Ortodoxă 1,30. 

82 Sf. Ioan Gură de Aur, Despre Cel de o fiinţă, contra Anomeilor 12, 
Migne, PG, XLVIII, col. 810. 

“Clement Alexandrinul, Covoare 5,1,6,2, Migne, PG, IX, col. 16. 

84 Sf. Grigorie Teologul, La Sf. Botez 45, Migne, PG, XXXVI, col. 424. 
85 Sf. Efrem Şirul, Mustrarea de sine , Assemanni Graece I, p. 123. 

mai dinainte şi le îngăduie Dumnezeu, dar El nu Se îngrijeşte 
de ele, pentru că nici nu le-a lăcut. Dar odată întâmplate, ele 
sunt îndreptate spre ceva folositor de către nesfârşita bunătate, 
care, lără să le fi lăcut, le îmboldeşte spre mai bine cât este în 
puterea acestora” 86 . 

Dumnezeu păstrează şi conduce lumea, conlucrând cu 
puterile lâpturilor, nu Iară ele. 


86 Mărturisirea lui Dositei 5, Mihălcescu, Bekenntnisse..., p. 162. 

s\ 

învăţătura despre 
Dumnezeu-Fiul 


Care sunt articolele din Simbolul credinţei despre 
Dumnezeu-Fiul ? 

Articolele din Simbolul credinţei despre Dumnezeu-Fiul 
întrupat sunt: art. II - art. VII. 

Ce ne învaţă aceste articole privite laolaltă? 

Ele ne vorbesc despre cea mai mare şi mai minunată faptă 
a iubirii lui Dumnezeu fată de noi. Ele ne spun că Cel ce ne-a 
mântuit pe noi este însuşi Fiul lui Dumnezeu, iar mântuirea 
ne-a înlâptuit-o prin întruparea Sa ca om, prin învăţătura şi 
prin moartea Sa pe Cruce şi învierea din morţi, după care S-a 
înăltat la ceruri întru slavă, de-a dreapta Tatălui. 

Multă iubire ne-a arătat Dumnezeu şi prin facerea lumii şi 
a oamenilor, despre care ne vorbeşte articolul I din Simbolul 
credinţei. Dar dovada cea mai mare a iubirii nemărginite ce 
ne-o poartă ne-a arătat-o prin aceea că pe însuşi Fiul Său L-a 
trimis în lume, ca om, şi L-a dat morţii pe Cruce „pentru noi, 
oamenii, şi pentru a noastră mântuire ”. 

Despre această iubire ne spune chiar Fiul lui Dumnezeu, 
Cel ce a venit în lume: „Că aşa a iubit Dumnezeu lumea, încât 
şi pe Fiul Său Cel Unul-Născut L-a dat, ca tot cel ce crede întru 
El să nu piară, ci să aibă viată veşnică” (Ioan 3,16). 

Iar Sfântul Atanasie spune: „Fiindu-I milă de neamul nostru 
şi înduioşându-Se de slăbiciunea noastră şi mişcat de stricăciunea 

noastră şi nesuferind stricăciunea morţii asupra noastră, ca să 
nu piară ceea ce a tăcut şi ca să nu se zădărnicească lucrarea Tatălui, 
îşi ia trup, şi acesta nu deosebit de al nostru..., şi dă morţii 
propriul Său trup” S7 . 

Aveau oamenii trebuinţă de această întrupare? 

Aveau neapărată trebuinţă. Am văzut că prin neascultarea 
lui Adam a pătruns păcatul şi moartea în toti oamenii. Păcatul 
acesta pusese o duşmănie (Rom. 5,10) între ei şi Dumnezeu, fiind 
toti „fii ai mâniei’’ (Efes. 2,3; Rom. 5,9), căci îi înrăise şi le 
slăbise puterea de a face binele, încât, în loc de a face binele 
pe care-1 voia Dumnezeu şi îl cerea cugetul lor, lâceau mereu 
răul. Din această pricină, cugetul îi mustra necontenit. Iar aceasta 
era un semn că însuşi Dumnezeu era nemulţumit. Dar Dumne¬ 
zeu îşi arăta nemulţumirea şi prin pedepsele ce le aducea peste 
oameni. Căci nu putea lăsa păcatul neosândit (Rom. 5,18). De 
altfel, însuşi păcatul pe care îl lăceau oamenii producea în ei griji, 
boli şi necazuri, iar între oameni, pizmă, ură, ceartă şi războaie. 

Pe deasupra tuturor, Dumnezeu a pedepsit însă păcatul cu 
moartea (Rom. 5,12), ca să nu fie „răutatea lără de moarte” 
(Molitva la morţi). Toti mureau şi prin moarte se duceau la 
moartea veşnică, adică la chinurile lără de sfârşit. 

Dar aceasta era o stare prea chinuitoare şi nu putea fi răbdată 
nici de iubirea lui Dumnezeu. Se cerea mântuirea omului din 
ea. 

Nu puteau să-şi dea oamenii înşişi mântuirea 
din această stare? 

Nu puteau. Căci, deşi ei sufereau de răul care-i stăpânea, 
nu puteau scăpa de el, firea lor era slăbită de păcat, erau robii 


87 Sf. Atanasie, Despre întruparea Cuvântului, cap. 8, trad. Gh. Popescu- 
Pietrile, Bucureşti, 1905, p. 29; Sf. Atanasie cel Mare, Scrieri, partea I, 
trad. Pr. Prof. D. Stâniloae, Bucureşti, 1987, p. 99. 

păcatului. Această stare chinuitoare o descrie Sf. Apostol Pavel 
astfel: „Nu fac binele pe care-1 voiesc, ci răul pe care nu-1 
voiesc, pe acela îl săvârşesc. Iar dacă fac ceea ce nu voiesc eu, 
nu eu fac aceasta, ci păcatul care locuieşte în mine” (Rom. 
7,19-20). Nici un om nu-i putea mântui pe ceilalţi de păcat, căci 
fiecare era „rob legii păcatului” (Rom. 7,23), şi nu se putea 
scăpa nici pe sine însuşi din această robie. Ei nu puteau face 
aceasta nici toti la un loc. Iată ce spune Sfântul Atanasie: „Căci 
după ce toti au fost loviţi în suflet şi tulburaţi de înşelăciunea 
diavolească şi de deşertăciunea idolilor, cum era cu putinţă ca 
omul să întoarcă sufletul şi mintea oamenilor? Dar poate să 
zică cineva că lumea întreagă ar fi putut face aceasta. Dar dacă 
lumea ar fi putut, nu s-ar fi lacut atâtea mari rele. Căci lumea 
exista şi totuşi oamenii se tăvăleau în atâtea mari rele” 88 . 

Nu-i putea mântui nici măcar vreun înger? 

Trebuia să vină însuşi Fiul lui Dumnezeu? 

Nu-i putea mântui nici un înger. întâi, pentru că împăca¬ 
rea cu Dumnezeu trebuia să fie o faptă la care să ia parte însuşi 
Dumnezeu. Al doilea, pentru că oamenii trebuiau să fie scăpaţi 
şi de moarte. Iar moartea nu putea fi înlăturată decât prin viaţa 
Iară de sfârşit, care este numai la Dumnezeu. Numai Dumne¬ 
zeu a putut da prima dată viată oamenilor; numai El o putea da 
şi a doua oară. Sfântul Atanasie spune: „Nu era cu putinţă nici 
prin îngeri, deoarece ei nu sunt chipuri după care omul să fie 
creat după asemănarea lor. De aceea, Cuvântul lui Dumnezeu 
a venit în persoană, ca unul care este chipul Tatălui, ca să 
poată reînnoi pe omul cel creat după chipul Lui” 89 . 


88 Sf. Atanasie, Despre întruparea Cuvântului, cap. 14, trad. cit., p. 29. 
89 Ibidem, cap. 13, după Sf. Atanasie cel Mare, Scrieri, Partea I, trad. Pr. 
Prof. D. Stăniloae, Bucureşti, 1987, p. 107. 

Dar nu putea să facă aceasta Fiul lui Dumnezeu 
stând în cer şi nefăcându-Se om? 

Dumnezeu, în înţelepciunea Sa, a socotit că nu este potrivit 
să mântuiască pe oameni de departe. Aceasta pentru foarte 
multe motive, dintre care mai importante sunt trei. 

Care este primul din aceste motive? 

Primul motiv este că dreptatea cerea ca, precum un om a 
călcat legea ascultării de Dumnezeu, un Om se cădea să şi is¬ 
păşească, împlinind această lege prin ascultare şi plătind cu 
viata Sa nevinovată călcarea celorlalţi: „Precum prin neascul¬ 
tarea unui om s-au lâcut păcătoşi cei mulţi, tot aşa şi prin as¬ 
cultarea Unuia, se vor face drepţi cei mulţi” (Rom. 5,19). Trebuia, 
cu alte cuvinte, ca împăcarea între Dumnezeu şi om să se facă 
nu numai prin fapta lui Dumnezeu, ci şi a omului. Sfântul 
Grigorie de Nyssa spune: „După ce moartea intrase în lume 
prin neascultarea unui om, a fost izgonită prin ascultarea altui 
Om. Iată pentru ce S-a tăcut ascultător până la moarte: ca să 
vindece prin ascultare păcatul neascultării şi să nimicească prin 
învierea Sa moartea, care intrase în lume prin neascultare” 90 . 

De aceea S-a tăcut Fiul lui Dumnezeu şi om, ca să lucreze 
în numele oamenilor, dar fapta Lui, ca a Celui ce era şi Dum¬ 
nezeu, să aibă un preţ care să covârşească vina tuturor oame¬ 
nilor. „Cel ce a murit pentru noi”, spune Sfântul Chirii al Ieru¬ 
salimului, „nu era de un preţ mic; nu era o oaie necuvântă¬ 
toare, nu era un om de rând, nu era nici un înger, ci Dumne¬ 
zeu, tăcut om. Fărădelegea păcatului nu era aşa de mare pe cât 
dreptatea Celui mort din pricina noastră; nu am păcătuit aşa de 


90 Sf. Grigorie de Nyssa, La întâmpinarea Domnului, Migne, PG, XLVI, 
col. 729. 

mult cât preţuia dreptatea Celui ce Şi-a pus sufletul pentru 

*”91 

noi . 

Luând firea noastră şi tinând-o curată şi împlinind cu ea legea 
ascultării de Dumnezeu şi ispăşind cu sângele ei vărsat pe Cruce 
călcarea oamenilor, a scăpat-o de osândă şi ne-a împăcat cu 
Dumnezeu. „Vrăjmaşi fiind”, zice Sfântul Apostol Pavel, „ne-am 
împăcat cu Dumnezeu prin moartea Fiului Său” (Rom. 5,10 şi 
II Cor. 5,18). Firea noastră, care înainte avea în ea urâţenia 
neascultării şi era purtată de cei ce erau duşmani lui Dumne¬ 
zeu, a ajuns acum firea curată a Fiului Său preaiubit. Privind 
cu iubire la Fiul Său, Dumnezeu privea cu iubire şi la firea 
noastră pe care o purta El. Iubind pe Fiul Său, Cel ce S-a fiicut 
ascultător până la moarte, Dumnezeu iubea totodată pe om. 
Dumnezeu nu mai vedea acum firea noastră ca pe cea care a 
călcat legea şi drept urmare trebuie să moară, ci ca pe firea 
care a ispăşit călcarea legii şi este vrednică să se împărtăşească 
de viată. Şi iubirea lui Dumnezeu faţă de firea noastră, purtată 
de Fiul Său, avea să se răsfrângă asupra tuturor celor ce purtau 
această fire şi se lipeau prin credinţă de Fiul Său. De aceea 
spune Sfântul Apostol Pavel că în Fiul lui Dumnezeu „avem 
răscumpărarea prin sângele Lui, adică iertarea păcatelor” şi că 
„printr-Insul a binevoit să împace toate cu Sine, făcând pace 
prin sângele Crucii Lui”. Sau şi mai limpede: „Şi pe voi, care 
eraţi oarecând înstrăinaţi şi vrăjmaşi cu mintea voastră către 
lucrurile rele, de acum v-a împăcat prin moarte, în carnea 
trupului Lui, ca să vă pună pe voi sfinţi şi Iară de prihană şi 
nevinovaţi înaintea Sa” (Col. 1,14.20-22). 

Iubindu-ne acum Dumnezeu întru Iisus Hristos, ne face 
parte de aceeaşi moştenire a bunătăţii Sale, de care Se 
împărtăşeşte Iisus Hristos ca Fiu al Său, socotindu-ne şi pe noi 


91 Sf. Chirii al Ierusalimului, Catehezele 13,33, trad. Pr. D. Fecioru, Bu¬ 
cureşti, 1945, voi. II, p. 349. 

ca pe nişte fii ai Săi: „Iar dacă suntem fii, suntem şi moşteni¬ 
tori, moştenitori ai lui Dumnezeu şi împreună-moştenitori cu 
Hristos, dacă pătimim împreună cu El, ca împreună cu El să ne 
şi preamărim” (Rom. 8,17). 

A 

Dar al doilea motiv al întrupării care este? 

Al doilea motiv pentru care S-a întrupat Fiul lui Dumnezeu 
a fost ca să ne arate că dragostea Lui faţă de noi este aşa de 
mare, că El nu mai stă departe de noi, ci Se face om ca noi, ia 
firea noastră şi vine între noi ca să vorbească cu noi în graiul 
nostru şi să ne înveţe faţă către faţă, nu prin alţii, ca în Vechiul 
Testament. El voia astfel să ne câştige şi mai mult inima, prin 
dragostea Sa, şi să ne dea pildă văzută de cum trebuie să se 
poarte un om adevărat ca să placă lui Dumnezeu. Şi El nu S-a 
ţâcut om numai pentru o vreme, ci pentru vecii vecilor, rămâ¬ 
nând în legătură cu noi şi arătând cât de mult preţuieşte şi iu¬ 
beşte pe oameni. „Mântuitorul a venit”, spune Sfântul Ioan 
Damaschin, „ca să Se facă părtaş firii noastre, ca să ne înveţe 
prin pildele Sale calea virtuţii, ca să ne scape de stricăciune 
prin comuniunea cu viata, ţăcându-Se începătura învierii 
noastre.” 92 

A # # 

Care este al treilea motiv al întrupării? 

Al treilea motiv se vede chiar din cuvintele de mai sus ale 
Sfântului Ioan Damaschin. Fiul lui Dumnezeu S-a mai întru¬ 
pat ca, unind firea noastră cu firea Sa dumnezeiască, tăcând-o 
firea Lui însuşi, ea să nu mai poată să se depărteze de Dum¬ 
nezeu, să nu mai poată să lucreze împotriva Lui, ca acest 
templu să nu se mai poată ruina, ci să fie de-acum mereu plin 
şi străbătut de Dumnezeu. Altfel ar fi fost cu putinţă ca firea 
noastră, odată mântuită, iarăşi să se piardă. în acelaşi timp, 


92 Dogmatica, Cartea a IV-a, cap. 4, trad. Pr. D. Fecioru, 1938, p. 239. 

numai aşa a putut să scape cu adevărat şi pentru totdeauna 
firea omenească de stricăciune şi de moarte, unind-o strâns cu 
Sine Cel ce era izvorul nestricăciunii şi al nemuririi. Prin firea 
noastră zidită acum în Dumnezeu, toţi putem fi „zidiţi întru 
Hristos” (Efes. 2,10). Noi putem adică acum să stăm mai uşor, 
dacă vrem, în legătură cu Fiul lui Dumnezeu, căci El e şi om 
ca noi, nu numai Dumnezeu. Iar stând prin credinţă şi prin 
dragoste în legătură cu El, ne aflăm zidiţi în El, împreună cu 
firea Sa omenească, aflată în El. De aceea spune Sfântul 
Apostol Pavel că precum în Fiul lui Dumnezeu au fost zidite şi 
aşezate toate la început, când s-au tăcut, cu atât mai mult 
acum, luând El firea noastră, ne aşază iarăşi în El şi mai deplin, 
pe tofi cei ce vrem. Drept aceea ne îndeamnă: „întru El să 
umblaţi, înrădăcinaţi şi zidiţi fiind intr-însul” (Col. 2,6-7). 

Sf. Chirii al Alexandriei înlâţişează motivul al treilea 
astfel: „Cum putea omul de pe pământ, căzut în moarte, să se 
întoarcă la nestricăciune? Era nevoie ca trupul muritor să se 
împărtăşească din puterea de viată a lui Dumnezeu. Iar puterea 
dătătoare de viată a lui Dumnezeu-Tatăl este Cuvântul Cel 
Unul-Născut” 93 . 

Dacă numai Fiul lui Dumnezeu făcut om putea să 
mântuiască omenirea de păcat şi de moarte, de ce 
nu S-a făcut mai curând om? De ce a lăsat Dumnezeu 
să treacă un timp atât de îndelungat de la căderea 
lui Adam până la trimiterea Fiului Său? 

Era trebuinţă de o pregătire a oamenilor ca să primească 
pe Mântuitorul, atunci când va veni. Căci nu ajungea ca Mân¬ 
tuitorul să vină şi să moară pentru oameni. Trebuia ca şi ei să-L 
primească cu credinţă. Altfel nu se putea înlăptui mântuirea 
lor. Şi anume, trebuiau pregătiţi ca să poată crede că Iisus 


93 La Luca 5,19, Migne, PG, LXXIII, col. 908. 

Hristos este Fiul lui Dumnezeu Cel întrupat şi că numai prin 
El se pot mântui. 

Cum s-a făcut această pregătire? 

In dom feluri: întâi, prin creşterea răului şi deodată cu 
aceasta a convingerii oamenilor că nu se pot mântui prin pu¬ 
terile lor; al doilea, prin sporirea veştilor de la Dumnezeu că le 
va trimite un Mântuitor şi că Mântuitorul Acesta va fi chiar 
Fiul Său. Şcoala aceasta de pregătire a lăcut-o Dumnezeu în 
alt chip cu poporul evreu. Pe păgâni i-a pregătit pe calea firii, 
pe evrei pe o cale mai presus de fire, intr-un chip mai lămurit, 
ca din învăţătura dată lor să tragă folos şi popoarele păgâne. 

Cum au fost pregătiţi păgânii şi evreii prin 
creşterea răului şi a convingerii că nu se pot mântui 
prin puterile lor? 

Păgânii şi evreii au fost pregătiţi în primul rând prin aceea 
că i-a lăsat să sporească în păcat. Dacă ar fi vrut Dumnezeu să-i 
mântuiască pe oameni îndată după cădere, poate că ei nu şi-ar fi dat 
seama de toate nenorocirile ce le aduce cu sine păcatul. Pe 
lângă aceasta, la început oamenii ar fi crezut că pot scăpa de 
rău numai prin puterile lor şi că n-au trebuinţă de Dumnezeu. 
A trebuit să li se lase mii de ani, ca, pe de o parte, să guste 
toată otrava răului şi să se scârbească de el, pe de alta, să vadă 
că toate încercările lor de a scăpa de rău sunt zadarnice. Aşa au 
căzut popoarele păgâne în cele mai grele rătăciri, închinându-se 
la dobitoace şi la pietre şi aducându-le jertfe vieţi omeneşti. 
Evreii, cu toate că erau călăuziţi îndeaproape de Dumnezeu, se 
abăteau şi ei tot mai tare spre rău. Când s-a înmulţit răul, 
Dumnezeu le-a dat Legea pe muntele Sinai (Ieşirea, cap. 20), 
ca să le arate limpede cum trebuie să vieţuiască. Dar, din cauza 
păcatului din ei, în loc să asculte de Lege, se încăpăţânau şi 
mai tare să o calce, încât legea li s-a lăcut spre înmulţirea 

păcatului. „Pentru călcările de porunci a fost adăugată legea”, 
zice Sfântul Apostol Pavel (Gal. 3,19), şi tot el zice: „Păcatul 
luând îndemn prin poruncă, m-a amăgit şi m-a omorât prin ea” 
(Rom. 7,11). 

Legea era bună şi sfântă, şi totuşi ea s-a lacut omului spre 
moarte. „Păcatul, ca să se arate păcat, prin ce era bun mi-a adus 
moartea, ca să se facă peste măsură de păcătos păcatul prin 
poruncă” (Rom. 7,13). înmultindu-se păcatul, omul îşi dădea 
seama că nici prin Lege nu se poate mântui, măcar că este de 
la Dumnezeu. Legea nu-1 putea ajuta, pentru că prin ea Dum¬ 
nezeu îi arăta numai care este binele, nu-i dădea şi ajutorul Său 
ca să-l împlinească, ci îl lăsa pe om la puterile lui. 

Nu-i dădea Dumnezeu ajutorul Său, pentru că omul nu l-ar 
fi primit, deoarece se încredea încă în puterile lui. De aceea, 
Dumnezeu îl lăsa în mândria că se poate mântui singur, că 
poate împlini singur poruncile Legii. Dar cu cât Legea arăta 
mai limpede înălţimea binelui, cu atât omul îşi dădea seama că 
este mai departe de El, că este mai păcătos. Acest lucru îl vedea 
evreul cu ajutorul Legii scrise pe tablele Legii, iar păgânul, cu 
ajutorul Legii scrise în inima sa, cu ajutorul conştiinţei. „Văd 
cele bune”, zice un poet păgân, „le admit, dar fac totdeauna 
cele rele” 94 . Şi aşa, prin Lege, pe de o parte se înmulţea păca¬ 
tul, pe de alta omul îşi da tot mai mult seama de neputinţa lui 
de a se mântui de păcat şi, în loc de a se mai încrede în puterile 
lui, era tot mai convins că numai Dumnezeu însuşi, prin 
puterea, adică prin harul Lui, îl poate mântui. Iată de ce Sf. Apostol 
Pavel zice: „Căci Legea n-a desăvârşit nimic, iar în locul ei îşi 
face cale o nădejde mai bună, prin care ne apropiem de 
Dumnezeu” (Evr. 7,19). 


94 Ovidiu, Video meliora proboque deteriora sequor (Metamorfoze, 
VII 20-21). 

Cum a pregătit Dumnezeu pe oameni, prin veştile 
ce li le da, că va veni El însuşi să-i mântuiască? 

Prima făgăduinţă pe care a dat-o Dumnezeu oamenilor că 
le va trimite un Mântuitor a fost îndată după cădere. Era prima 
lor mângâiere în nenorocirea ce i-a ajuns. Dumnezeu îi spune 
şarpelui că cineva se va naşte din femeie, care-i va zdrobi capul: 
„Duşmănie voi pune între tine şi femeie, şi între sămânţa ta şi 
sămânţa ei; aceasta va zdrobi capul tău, iar tu îi vei înţepa căl¬ 
câiul” (Facerea 3,15). 

Dar veşti tot mai limpezi despre Mântuitorul, Care avea să 
vină, le dă Dumnezeu evreilor prin proorocii Vechiului Testa¬ 
ment, căci pe vremea lor se înmulţise şi răutatea între oameni. 
De aceea proorocii, plângând şi suferind, ziceau: „Cine va da 
din Sion mântuirea?” (Ps. 13,7), sau se rugau: „Doamne, pleacă 
cerurile şi Te pogoară” (Ps. 143,5). Dumnezeu, milostivindu-Se 
de această rugăciune, spune oamenilor: „Va veni îndată în templul 
Său Domnul, pe Care îl căutaţi” (Maleahi 3,1) sau: „Aşa vor¬ 
beşte Domnul Dumnezeu, Care strânge pe cei risipiţi ai lui 
Israel: „Voi mai strânge şi alte neamuri la cei strânşi acum din 
el” (Isaia 56,8). 

Şi ca lumea să-L cunoască atunci când va veni, Domnul dă 
foarte multe semne după care va putea fi cunoscut. El nu va 
veni cu asprime, ci blând şi smerit, călare pe mânz de asin: 
„Bucură-te foarte, fiică a Sionului, veseleşte-te, fiica Ierusali¬ 
mului, căci, iată, împăratul tău vine la tine drept şi biruitor; 
smerit şi călare pe asin, pe mânzul asinei” (Zah. 9,9). Va veni 
nu ca să domnească asemenea împăraţilor pământeşti, ci ca să 
elibereze prin sângele Său pe cei robiţi păcatului: „Iar pentru 
tine, pentru sângele legământului (Testamentului) tău, voi da 
drumul robilor tăi din fântâna fără apă” (Zah. 9,11). 

Smerenia întru care va veni, pătimirea şi moartea Lui pentru 
păcatele altora le prevesteşte proorocul Isaia în toată amănun¬ 
ţimea: „Şi L-am văzut pe El fără chip şi fără frumuseţe... Şi 

păcatele noastre le poartă şi pentru noi rabdă durere..., iar El S-a 
rănit pentru păcatele noastre şi a pătimit pentru fărădelegile 
noastre, certarea împăcării noastre pre Dânsul şi cu rana Lui 
noi toti ne-am vindecat... Şi chinuit a fost, dar El S-a supus şi 
nu Şi-a deschis gura Sa; ca un miel spre junghiere S-a adus şi 
ca o oaie Iară de glas înaintea celor ce-o tund, aşa nu Şi-a des¬ 
chis gura Sa. Că s-a luat de pe pământ viata Lui şi pentru fără¬ 
delegile poporului meu a fost adus la moarte” (Isaia 53,2.4- 
5.7-8). 

Chiar şi timpul şi locul venirii Mântuitorului au fost prezise 
de prooroci. Proorocul Daniel a prezis că: „De la ieşirea poruncii 
ca iarăşi să se zidească Ierusalimul”, adică de la anul 457 î.Hr. 
şi până „se va sfârşi păcatul şi se vor şterge fărădelegile” (9,24-25), 
vor trece 70 de săptămâni de ani, adică 490 de ani, răstimp 
care tocmai bine s-a împlinit la anul 33 după Hristos, când Mân¬ 
tuitorul a zdrobit puterea păcatului, prin moartea pe Cruce. Iar 
proorocul Miheia a prezis că Mântuitorul Se va naşte în Betleem 
(Miheia 5,1). S-a prezis apoi, prin Isaia Proorocul, şi chipul 
mai presus de fire al naşterii Mântuitorului din fecioară: „Iată, 
Fecioara va lua în pântece şi va naşte fiu şi vor chema numele 
Lui Emanuil” (adică Dumnezeu cu noi) (Isaia 7,14). De ase¬ 
menea că El Se va naşte după trup din sămânţa lui David: „O 
dată M-am jurat pe sfinţenia Mea: Oare voi minţi pe David? 
Seminţia lui va rămâne în veac şi scaunul lui ca soarele înaintea 
Mea şi ca luna întocmită în veac” (Ps. 88,35-36). 

Toate aceste proorocii aveau să ajute credinţa oamenilor 
prin faptul că ele s-au împlinit în Iisus Hristos. 

Pentru ca oamenii să poată primi pe Iisus Hristos ca Dum¬ 
nezeu, mai trebuia ca Dumnezeu să-i ridice din credinţa lor 
rătăcită în mulţi idoli la credinţa intr-un singur Dumnezeu, 
atotputernic şi iubitor, dar Care are un Fiu nedespărţit de El, 
după fiinţă. 

Cum au fost ridicaţi oamenii la această credinţă 
intr-un singur Dumnezeu, Care are însă un Fiu? 

în credinţa într-un singur Dumnezeu a fost crescut cu grijă 
poporul evreu, ca prin el să fie sădită, cu vremea, această 
credinţă şi la celelalte popoare. încet, ca să nu-i fie primejduit 
credinţa într-un singur Dumnezeu, i s-a tălmăcit apoi popo¬ 
rului evreu, prin prooroci, că Dumnezeu Cel Unul are un Fiu, 
Care va veni să mântuiască lumea, şi un Duh Sfânt. La facere, 
Dumnezeu grăieşte către celelalte persoane dumnezeieşti: „Să 
facem om după chipul şi asemănarea Noastră”, adăugând 
îndată: „Şi a lâcut Dumnezeu pe om, după chipul Său; după 
chipul lui Dumnezeu l-a făcut” (Facerea 1,26-27), ca să arate că 
cele trei Persoane sunt o singură fiinţă dumnezeiască. Tot acelaşi 
tâlc îl are şi arătarea lui Dumnezeu la stejarul lui Mamvri, în 
chipul celor trei călători (Facerea 18,2). David cunoaşte apoi 
lămurit că Dumnezeu are un Fiu, când vede pe Domnul (Dum- 
nezeu-Tatăl) zicând Domnului Său (lui Dumnezeu-Fiul): „Şezi 
de-a dreapta Mea până ce voi pune pe vrăjmaşii Tăi aşternut 
picioarelor Tale” (Ps. 109,1), sau când aude pe Dumnezeu- 
Tatăl zicând către Dumnezeu-Fiul: „Fiul Meu eşti Tu, Eu 
astăzi Te-am născut. Cere de la Mine şi-Ţi voi da neamurile 
moştenirea Ta. Şi stăpânirea Ta, marginile Pământului” (Ps. 2,7-8). 

Prin înrâurirea evreilor, care de la robia babilonică erau 
împrăştiaţi printre toate popoarele, şi prin călăuzirea tainică a 
Cuvântului lui Dumnezeu, s-au ridicat apoi şi din celelalte 
neamuri mulţi filosofi, la ideea că există un singur Dumnezeu 
şi Cuvântul sau Raţiunea Lui lucrează în lume, cu deosebire în 
mintea oamenilor luminaţi. 

Astfel, aproape de venirea Mântuitorului, lumea se afla în 
starea ciudată că, pe de o parte, cu mintea, se ridicase la ideea 
unui singur Dumnezeu atotputernic şi plin de iubire fată de oa¬ 
meni, Care avea să trimită pe cineva de la Sine, pentru mântuirea 

lumii, iar pe de alta, cu viaţa, se afla în cea mai mare decădere 
şi neputinţă morală. Starea aceasta îi iăcea pe oameni să aştepte 
mântuirea de la Dumnezeu şi când a venit Mântuitorul le-a 
ajutat să-L poată primi pe El şi învăţătura Lui despre Dumnezeu. 

Această pregătire a fost de ajuns ca omenirea să 
primească pe Iisus Hristos ca Dumnezeu? 

Nu, n-a fost de ajuns. Dacă ar fi fost de ajuns, ar fi trebuit 
să-L primească toti evreii şi cei mai mulţi dintre filosofi. La 
toate cele spuse s-au adăugat ca temeiuri de credinţă: 1) învă¬ 
ţătura Sa, cum n-a fost alta mai înaltă; 2) viata Sa, cum n-a 
fost alta mai curată, şi 3) minunile Sale, dintre care mai ales 
învierea şi înălţarea Sa la cer. Dar toate aceste temeiuri sunt 
întrecute de puterea cu care a lucrat şi lucrează El până astăzi 
asupra sufletelor care se deschid cuvântului Său, înnoindu-le 
şi sădind în ele convingerea nestrămutată că El este Dumnezeu. 
Credinţa în Hristos vine în primul rând din harul lui Dumne¬ 
zeu, nu din cântărirea cu mintea a temeiurilor pomenite. Dar 
motivele acelea pregăteau mintea omului pentru primirea acestui 
har. Pentru noi, creştinii, unul dintre motivele cele mai puternice, 
care pregătesc mintea noastră să primească harul credinţei şi să 
conlucreze cu el, este însăşi existenta creştinismului de două 
mii de ani încoace, însuşi faptul că de atunci şi până azi sute de 
milioane de suflete au crezut lără încetare în dumnezeirea lui 
Iisus. 

Care este credinţa Bisericii noastre în dumnezeirea 
Mântuitorului nostru Iisus Hristos? 

Răspunsul mai amănunţit la această întrebare îl dă arti¬ 
colul II al Simbolului credinţei, primul dintre cele şase arti¬ 
cole (II-VII), care se ocupă de Persoana şi lucrarea mântui¬ 
toare a Domnului nostru Iisus Hristos. Căci acest articol cuprinde 


49 



în fonna cea mai scurtă, dar în mod deplin, învăţătura Bisericii 
despre dumnezeirea lui Iisus Hristos. 

Care este acest articol? 

Acest articol este: „Şi întru unul Domn Iisus Hristos, Fiul 
lui Dumnezeu, Unul-Născut, Care din Tatăl S-a născut mai 
înainte de toti vecii: Lumină din lumină, Dumnezeu adevărat 
din Dumnezeu adevărat, născut, nu tăcut, Cel ce este de o 
flintă cu Tatăl, prin Care toate s-au tăcut”. 

Ce ne învaţă acest articol în întregimea lui? 

Două lucruri: întâi, că Domnul nostru Iisus Hristos, Care 
ne-a mântuit pe noi, este însuşi Fiul lui Dumnezeu, egal întru 
toate cu Dumnezeu-Tatăl, veşnic ca şi El şi una cu El, după flintă 
şi slavă, deosebindu-Se de Tatăl numai prin aceea că este Fiu, 
şi nu Tată, că Tatăl îl naşte, iar El este născut din flinta Tatălui. 
Mântuitorul Hristos însuşi a spus despre Sine: „Şi acum prea- 
slăveşte-Mă Tu, Părinte, la Tine însuţi, cu slava pe care am 
avut-o la Tine mai înainte de a fi lumea” (Ioan 17,5). 

Al doilea, că Iisus Hristos, Mântuitorul lumii, este şi 
Făcătorul tuturor, arătându-se şi în aceasta dumnezeirea Lui. 
Căci, precum Tatăl este Făcătorul tuturor, cum ne-a învăţat ar¬ 
ticolul I al Simbolului, aşa este şi Fiul Făcătorul tuturor. Tatăl 
toate le face, dar le face prin Fiul: „Toate prin El s-au lăcut; şi 
Iară El nimic nu s-a lăcut din ce s-a lăcut” (Ioan 1,3). Chiar şi 
timpul s-a lăcut prin Iisus Hristos, după cum zice Apostolul: 
„Prin Care şi veacurile s-au lăcut” (Evr. 1,2), iar în alt loc spune: 
„întru El s-au lăcut toate, cele din ceruri şi cele de pe pământ, 
cele văzute şi cele nevăzute, fie scaunele, fie domniile, fie 
începătoriile, fie stăpânirile. Toate s-au lăcut prin El şi pentru 
El. Şi El este mai înainte de toate şi toate prin El sunt aşezate” 
(Col. 1,16-17). 

Dacă întru El sunt aşezate toate, înseamnă că El le şi 
susţine şi în El vieţuiesc toate. El ia parte deci şi la pronierea 
lor. Ţinând mereu viata în ele şi purtând grijă de ele, cum 
însuşi zice: „Tatăl Meu până acum lucrează şi Eu lucrez” (Ioan 
5,17). 

Ce înseamnă primele cuvinte din articolul II 
al Simbolului credinţei: „Şi întru unul Domn 
Iisus Hristos”? 

Precum ne-a învăţat articolul I să credem în Dumnezeu- 
Tatăl, aşa ne învaţă articolul II să credem „şi” în Iisus Hristos, 
Fiul Lui. 

Căci Iară credinţă în Fiul, nu putem cunoaşte nici pe Tatăl. 
Tată Iară Fiu nu există. Cine nu crede că Dumnezeu are un Fiu 
nu crede că Dumnezeu este Tată şi are în Sine dragoste de 
Tată. Un Dumnezeu Iară dragoste nu este Dumnezeu adevărat. 
„Eu sunt uşa” (Ioan 10,9), zice Mântuitorul; „Nimeni nu vine 
la Tatăl, decât prin Mine” (Ioan 14,6). Iisus Hristos, în Care 
credem ca şi în Tatăl, este Unul singur, căci numai un Fiu are 
Tatăl şi numai un Mântuitor avem noi. Numai prin acesta „Unul” 
ne mântuim şi ajungem la Tatăl, căci numai o „cale” (Ioan 14,6) 
şi numai o „uşă” este spre Tatăl, iar „calea” şi „uşa” este El. 

El este „Domn” peste sufletele noastre, este „Domnul şi 
Stăpânul vieţii noastre”, ba chiar unicul Domn şi Stăpân „Căruia 
îi slujim” (Col. 3,24) şi îi închinăm cu bucurie „toată viata 
noastră”, în aşa fel, încât nu mai suntem ai noştri, ci „ai lui 
Hristos” (II Cor. 10,7) şi putem spune fiecare cu Sf. Apostol 
Pavel: „Nu mai viez eu, ci Hristos viază întru mine” (Gal. 
2,20). Căci El ne-a dat această viată şi ne-a răscumpărat-o de 
la moarte. Şi ştim că, dacă i-o închinăm Lui, tot noi ne folosim, 
căci Hristos ne desăvârşeşte din zi în zi, lăcându-ne „asemenea 
chipului Său” (Rom. 8,29). Domnia lui Iisus peste suflete nu 
este o domnie aspră şi silnică, ci una blândă. El domneşte peste 

noi prin dragoste şi adevăr. „Luaţi jugul Meu asupra voastră... 
căci jugul Meu este bun şi povara Mea este uşoară” (Matei 
11,29-30). Iar Domnia aceasta nu înseamnă că nu avem datoria 
să lucrăm pentru semenii noştri. Dimpotrivă, lui Hristos îi 
slujim când facem bine celor mici şi osteniţi (Matei 25,40). 
Domnia aceasta totală peste sufletele noastre şi peste lumea în¬ 
treagă a câştigat-o Iisus Hristos şi ca om, pentru că S-a smerit 
pe Sine ca nimeni altul şi Şi-a pus viata Sa pentru noii. Numele 
de Iisus s-a ridicat astfel peste tot numele şi tot genunchiul 
trebuie să se plece Lui, primindu-L ca Domn. Căci „Dumnezeu 
fiind în chip, n-a socotit o ştirbire a fi El întocmai cu Dum¬ 
nezeu, ci S-a deşertat pe Sine, chip de rob luând, lăcându-Se 
asemenea oamenilor, şi la înlătişare aflându-Se ca un om; S-a 
smerit pe Sine, ascultător lăcându-Se până la moarte, şi încă 
moarte pe cruce. Pentru aceasta şi Dumnezeu L-a preaînăltat şi 
I-a dăruit Lui nume, care este mai presus de orice nume; ca în 
numele lui Iisus tot genunchiul să se plece, al celor cereşti şi al 
celor pământeşti şi al celor de dedesubt; şi să mărturisească 
toată limba că Domn este Iisus Hristos întru slava lui Dumnezeu- 
Tatăl” (Filip. 2,6-11). 

Ce înseamnă îndeosebi numele de „Iisus” 
dat Mântuitorului? 

Numele „Iisus” înseamnă Dumnezeu Mântuitorul. Iisus 
înseamnă în limba ebraică Mântuitor şi numele acesta I se po¬ 
triveşte în chip desăvârşit, căci El este intr-adevăr Mântuitorul 
lumii. Şi I se potriveşte atât de desăvârşit pentru că nu I l-au 
dat oamenii, ci îngerul, la porunca Tatălui Ceresc, Care a ştiut 
de mai înainte ce lucrare va săvârşi Fiul Său în lume. „Nu te 
teme”, spune îngerul lui Iosif, „a lua pe Maria logodnica ta, că 
ce s-a zămislit intr-insa este de la Duhul Sfânt. Şi ea va naşte 
Fiu şi vei chema numele Lui Iisus”. Şi îngerul arată îndată şi 
pricina acestei numiri: „Că Acesta va mântui pe norodul Său 
de păcatele lor” (Matei 1,20-21). 

în Vechiul Testament numele acesta l-a purtat Isus Navi, 
urmaşul lui Moise, care a condus poporul lui Israel în Ţara 
Sfântă, mântuindu-1 de rătăcirea prin pustiu. Dar el a fost numai 
un chip al lui Iisus Hristos, Care a mântuit toate popoarele de 
rătăcirea în păcat, ducându-le în împărăţia cerurilor. El nu este 
numai un oarecare mântuitor, ci Mântuitorul, în înţelesul 
desăvârşit al cuvântului. 

Ce înseamnă numele Hristos? 

Numele „Hristos” înseamnă „Uns”. La evrei, unşi se numeau 
preoţii, proorocii şi împăraţii, pentru că la intrarea în slujbă 
erau unşi cu mir, care închipuia darul Sfântului Duh. Dar aceia 
erau numai chipuri ale adevăratului Uns, primeau numai o 
parte din puterea Duhului Sfânt, ca ajutor pentru slujba lor. 
însă Hristos primeşte pe Duhul Sfânt însuşi. „Hristos nu este 
un om purtător de Dumnezeu, ci Dumnezeu întrupat; El nu 
este uns ca un prooroc prin lucrarea (energie), ci prin prezenta 
întregii persoane a ungerii în El” 95 . Sf. Ioan Gură de Aur zice: 
„Tot harul s-a vărsat peste templul acela. Că Tatăl nu da Lui 
Duhul cu măsură, ci întreg harul l-a primit templul. Noi însă 
avem nu mai puţin şi o picătură din harul acela” 96 . Deci Iisus 
este Unsul sau Hristosul, în înţelesul desăvârşit, nu numai 
unul dintre mulţii unşi sau hristoşi oarecare 97 . El este arhiereul, 
împăratul şi proorocul cel mai înalt, adevăratul arhiereu, îm¬ 
părat şi prooroc şi izvorul a toată arhieria, conducerea duhov¬ 
nicească şi proorocia. Precum vedem, şi numele de Hristos I 
se potriveşte în chip desăvârşit, căci nici pe acesta nu I l-au dat 
oamenii, ci îngerul, care a spus păstorilor: „Iată, vestesc vouă 


95 Sf. Grigorie Palama, Antiereticul contra lui Achindin, la D. Stăniloae, 
Viaţa şi învăţătura Sf Grigorie Palama, Sibiu, 1938, p. CL. 

96 Ibidem. 

97 Sf. Grigorie Teologul, citat după Sf. Grigorie Palama, op. cit. 

bucurie mare, care va fi pentru tot poporul. Că S-a născut vouă 
astăzi Mântuitor, Care este Hristos Domnul, în cetatea lui David” 
(Luca 2,10-11). însuşi Iisus spunea despre Sine că a avut un¬ 
gerea Duhului Sfânt, cum de altfel grăise despre El şi proorocul 
Isaia (61,1): „Duhul Domnului este peste Mine, pentru care 
M-a uns a binevesti săracilor...” (Luca 4,18). 

Hristos, prin ungerea ce o are de la Duhul Sfânt, 
este adevăratul arhiereu, prooroc şi împărat. 

Se vorbeşte despre aceste slujiri ale lui Hristos 
în Sfânta Scriptură şi ce înţeles au ele? 

Că Hristos a primit prin ungere de la Duhul Sfânt slujirea 
de arhiereu, prooroc şi împărat, ne-o spune Sfânta Scriptură în 
multe locuri. Sf. Apostol Pavel ne spune că El a fost arhiereul 
cel mai înalt şi a adus jertfa desăvârşită, care este trupul Său. 
Prin aceasta a curăţit cu adevărat pe oameni de păcate, nu 
numai a închipuit această curăţire, ca jertfele de animale aduse 
de preoţii din Vechiul Testament: „Un astfel de Arhiereu se 
cuvenea să avem: sfânt, lâră de răutate, Iară de pată, osebit de 
cei păcătoşi şi fiind mai presus decât cerurile. El nu are nevoie 
să aducă zilnic jertfe, ca arhiereii: întâi pentru păcatele lor, 
apoi pentru ale poporului, căci El a lăcut aceasta odată pentru 
totdeauna, aducându-Sejertlăpe Sine însuşi” (Evr. 7,26-27); căci 
„nu prin sânge de ţapi şi de vitei, ci prin însuşi Sângele Său a 
intrat odată pentru totdeauna în Sfânta Sfintelor şi a dobândit o 
veşnică răscumpărare” (Evr. 9,12). El a fost proorocul cel mai 
înalt, aducând cea mai deplină învăţătură despre Dumnezeu: 
ca Unul ce n-a primit-o din afară de Sine, ci din plinătatea Sa 
nemărginită. De aceea, nimeni nu mai poate adăuga ceva la 
învăţătura Sa, ea poate fi doar tot mai bine înţeleasă în Bi¬ 
serică. în acest sens, El e proorocul cel din urmă cu care s-a 
încheiat Descoperirea dumnezeiască. „Prooroc din mijlocul tău 
şi din fraţii tăi, ca şi mine, zice Moise, îţi va ridica Domnul 

Dumnezeul tău: pe Acela să-L ascultaţi” (Deut. 18,15). Ucenicii I 
se adresează cu titlul „învăţătorule”, iar Hristos însuşi spune 
despre Sine: „Eu sunt adevărul” (Ioan 14,6), „Eu sunt Lumina 
lumii” (Ioan 8,12), sau: „Eu spre aceasta M-am născut şi pentru 
aceasta am venit în lume, ca să dau mărturie pentru adevăr” 
(Ioan 18,37). 

Iar demnitatea Lui împărătească o anunţă îngerul Gavriil 
Fecioarei Maria: „Şi Domnul Dumnezeu îi va da Lui tronul lui 
David, părintele Său... şi împărăţia Lui nu va avea sfârşit” 
(Luca 1,32-33). Iisus însuşi recunoaşte că este împărat, dar îm¬ 
părăţia Lui este duhovnicească, având arme şi legi duhovni¬ 
ceşti, nu ca acelea din lumea aceasta, „împărăţia Mea nu este 
din lumea aceasta” (Ioan 18,36), răspunde El lui Pilat. Iisus 
Hristos este împăratul blând de care am vorbit când am 
explicat cuvântul „Domn”. El este împăratul-miel, care a fost 
înjunghiat pentru păcatele lumii (Apoc. 5). Ca împărat, Mân¬ 
tuitorul Hristos a întemeiat Biserica Sa, i-a dat legile, o con¬ 
duce nevăzut prin slujitorii ei, cărora le dă harul Său şi la 
sfârşit „va judeca viii şi morţii”. 

Este o înrudire de înţelesuri între numele de 
„Iisus” şi „Hristos”? Dar între ele şi cel de Domn? 

Dacă privim bine, vedem că prin aceste trei slujiri: de arhiereu, 
prooroc şi împărat, cuprinse în numele lui Hristos, Iisus mân- 
tuieşte lumea prin jertfă, o învaţă să-şi însuşească mântuirea şi 
o conduce la mântuire. Astfel, dacă numele Iisus ne arată de-a 
dreptul lucrarea de mântuire pe care a săvârşit-o, numele de Hristos 
arată cum şi cu ce putere a săvârşit şi săvârşeşte această lucrare. 
Amândouă numele spun acelaşi lucru, din două laturi deose¬ 
bite: Iisus Hristos este Mântuitorul nostru. Şi tocmai de aceea 
este Domn peste sufletele noastre. Dacă nu-L primim să fie 
Domn peste sufletele noastre, nu ne este nici Mântuitor. 

Când a primit Fiul lui Dumnezeu numele de 
Iisus Hristos? 

Atât numele de Iisus, cât şi cel de Hristos le-a primit Fiul 
lui Dumnezeu când S-a iacul om. Deci Iisus Hristos e numele 
Fiului lui Dumnezeu cel întrupat. Mai înainte de întrupare, 
Fiul lui Dumnezeu nu Se numea Iisus Hristos. Aceasta pentru 
că El ni S-a lăcut Mântuitor (Iisus) numai prin aceea că a luat 
trupul nostru şi l-a adus jertlă pentru noi. Numai prin întrupare 
ni S-a lăcut Arhiereu, Care ne-a curătit de păcate, Prooroc, 
Care ne-a vestit în grai omenesc voia Tatălui, şi Conducător la 
mântuire (Hristos). Dacă Hristos înseamnă Uns, numele acesta 
îl arată pe Mântuitorul nostru ca om care primeşte ungerea, nu 
ca Dumnezeu care dă ungerea. Sf. Chirii al Alexandriei zice: 
„Unii spun că numele Hristos se cuvine numai Cuvântului născut 
din Dumnezeu-Tatăl, Care este gândit şi există deosebit. Noi 
însă n-am fost învăţaţi să spunem aşa, ci spunem că în momen¬ 
tul în care Cuvântul S-a lăcut trup, în acelaşi moment a şi fost 
numit Hristos. Se numeşte Hristos, pentru că a fost uns cu unt¬ 
delemnul bucuriei (Ps. 44,9), adică cu duhul de la Dumnezeu 
şi Tatăl” 98 . 

Aşadar, atunci când spunem „Iisus Hristos”, 

nu pornim de la Fiul lui Dumnezeu 

dinainte de întrupare, ci de la Cel de după întrupare? 

Da, desigur, şi tot astfel articolul II al Simbolului Credinţei 
nu porneşte cu mărturisirea de la Fiul lui Dumnezeu dinainte 
de întrupare, adică de la un Fiu gândit cu mintea, ci de la Iisus 
Hristos, Care a trăit cu adevărat ca om pe pământ, de la anul 
cutare până la anul cutare, S-a născut din Fecioara Maria, a 
petrecut între oameni, a fost răstignit, a înviat şi S-a înălţat la 


98 Cuvânt către împărătese, Migne, PG, LXXVI, col. 1220C. 

cer. Tocmai acest Iisus Hristos S-a descoperit inimilor, prin 
tot ce a spus şi a tăcut, ca Fiul lui Dumnezeu. Despre acest 
Iisus Hristos mărturiseşte Biserica în Simbolul credinţei, întâi 
că e unicul Domn şi apoi tot ce urmează la articolul II, şi anume, 
că este „Fiul lui Dumnezeu, Unul-Născut”. 

Ce înseamnă cuvintele: „Fiul lui Dumnezeu, 
Unul-N ascut” ? 

Iisus Hristos, Care a trăit pe pământ, este Fiul cel unic al 
lui Dumnezeu. Deşi a vieţuit pe pământ ca om adevărat, El 
este în acelaşi timp Fiul lui Dumnezeu. Aşa li S-a descoperit 
întâi prin Duhul Sfânt Apostolilor, care prin gura lui Petru 
mărturisesc: „Tu eşti Hristosul, Fiul Dumnezeului Celui viu” 
(Matei 16,16). Iar Iisus întăreşte îndată adevărul acestei măr¬ 
turisiri: „Fericit eşti Simone, fiul lui Iona, că nu trup şi sânge 
ti-au descoperit ţie aceasta, ci Tatăl Meu Cel din ceruri” (Ma¬ 
tei 16,17). Sfânta Scriptură îi numeşte adeseori şi pe oameni 
fii ai lui Dumnezeu, dar îi numeşte astfel fie pentru că sunt 
lăcuti de El, fie pentru că sunt născuţi la o viată nouă, prin 
harul Duhului Sfânt. „Voi sunteţi fiii Domnului Dumnezeului 
vostru” (Deut. 14,1), le spune Moise evreilor, gândindu-se 
mai mult la înţelesul de fii prin creaţie. „Şi celor câţi L-au 
primit, care cred în numele Lui, le-a dat putere ca să se facă fii 
ai lui Dumnezeu, care nu din sânge, nici din poftă trupească, 
nici din poftă bărbătească, ci de la Dumnezeu s-au născut” 
(Ioan 1,12-13). Aici se vorbeşte de fiii lui Dumnezeu prin 
înfiere. De ei se spune chiar că sunt născuţi din Dumnezeu. 

Iisus Hristos nu este Fiu al lui Dumnezeu în vreunul din 
înţelesurile de mai sus. El nu este fiu între fii. Nu este fiu cum 
este o creatură, nici fiu după har sau prin înfiere. Ci este Fiu 
după fire, este singurul Fiu după fire al lui Dumnezeu, neavând 
nici un frate. De aceea spune Simbolul credinţei, nu numai 
născut, ci: „Unul-Născut”. însuşi Iisus Hristos Se numeşte pe 


57 



Sine „Unul-Născut”. „Că aşa a iubit Dumnezeu lumea, încât 
pe Fiul Său Unul-Născut L-a dat” (Ioan 3,16). 

Ce înseamnă cuvintele „Care din Tatăl S-a născut”? 

Dacă s-ar fi spus în Simbolul Credinţei numai „Fiul lui 
Dumnezeu, Unul-Născut”, ar fi putut gândi cineva ca Arie, 
ereticul din veacul al IV-lea, că Fiul, Care S-a născut, nu e 
Dumnezeu ca Cel Care L-a născut. Sau ar fi putut gândi 
cineva că Fiul S-a născut şi din Sine, căci şi El este Dumnezeu, 
în legătură cu aceasta ar fi putut zice, ca Sabelie, ereticul din 
veacul al IlI-lea, că acelaşi Dumnezeu e uneori născător, 
alteori născut, „uneori Tată, alteori Fiu” 99 , trecând întreg dintr-o 
stare într-alta. 

Pentru a nu se abate cineva de la dreapta credinţă s-au pus 
în Simbolul credinţei cuvintele: „Care din Tatăl S-a născut”. 
Prin aceasta s-a arătat că Fiul S-a născut dintr-o persoană dum¬ 
nezeiască, din Tatăl, ceea ce dă siguranţa că şi Fiul e o altă 
persoană dumnezeiască, deopotrivă în slavă şi în dumnezeire 
cu Tatăl. De asemenea, se arată că în Dumnezeu o persoană e 
mereu Tată, iar altă persoană mereu Fiu. 

Ce înseamnă „mai înainte de toţi vecii”? 

Prin aceste cuvinte se arată că Fiul este mai înainte de 
orice timp, este veşnic, nu S-a ivit în timp. Sfântul Evanghelist 
Ioan începe Evanghelia cu cuvintele: „La început era Cuvântul” 
(Ioan 1,1), arătând că atunci când s-a pus începutul timpului şi 
al lumii, Cuvântul era; deci era de mai înainte. Ca atare, El este 
Dumnezeu, nu este lâptură, căci numai Dumnezeu este veşnic, 
iar lăpturile se ivesc în timp, ele n-au fost totdeauna. Astfel, 
Fiul Se deosebeşte de cei ce se numesc „fii”, pentru că aceştia 
sunt lăcuti sau născuţi, după har, din Dumnezeu. Aceştia sunt 


99 Sf. Chirii al Ierusalimului, Cateh. XI, op. cit., voi. I, p. 163. 

făcuţi sau născuţi de Dumnezeu în timp. Dar Tatăl „n-a adus 
pe Fiul din neexistentă în existenţă, nici n-a înfiat pe unul care 
n-a existat niciodată” 100 . 

Deci totdeauna a fost în Dumnezeu o Persoană sau un 
ipostas cu această însuşire de Fiu. Dacă este aşa, totdeauna a 
fost în Dumnezeire o Persoană cu însuşirea de Tată. „Dumne¬ 
zeu n-a fost mai înainte Iară de Fiu şi mai pe urmă a devenit 
Tată, ci totdeauna are pe Fiul.” 101 N-a fost nici o vreme când n-a 
fost în Dumnezeire o persoană Tată şi o persoană Fiu, şi anume 
mereu aceeaşi persoană Tată şi aceeaşi persoană Fiu. „Nici Cel 
Care a născut nu S-a prelâcut în Fiu, nici Cel Născut n-a 
devenit Tată.” 102 Cu alte cuvinte, niciodată nu s-a produs o 
schimbare în Dumnezeu. Dacă Fiul nu S-ar fi născut „mai 
înainte de tofi vecii”. Tatăl n-ar fi fost totdeauna Tată, ci ar fi 
câştigat această însuşire mai târziu. Iar un Dumnezeu Care se 
schimbă aşa de tare înlăuntrul Său nu mai este Dumnezeu. 
Asemenea, Fiul n-ar fi Dumnezeu dacă S-ar fi născut în timp, 
ci ar fi o lâptură. Sau Dumnezeul Cel veşnic S-ar fi despărţit după 
o vreme în Tată şi Fiu. 

Noi spunem că Tatăl este veşnic Tată şi veşnic Dumnezeu, 
Iară schimbare, iar Fiul, veşnic Fiu şi veşnic Dumnezeu, Iară 
schimbare. Tocmai pentru că Tatăl este veşnic, are un Fiu 
veşnic. „Căci n-a fost cândva Tatăl când n-a fost Fiul, ci odată 
cu Tatăl şi Fiul Care S-a născut din El. Căci Dumnezeu nu s-ar 
putea numi Tată Iară de Fiu. Iar dacă ar fi, Iară să aibă pe Fiul, 
n-ar fi Tată. Şi dacă ar avea mai pe urmă Fiu, ar deveni mai pe 
urmă Tată şi astfel S-ar schimba din a nu fi Tată în a fi Tată, 
lucru mai rău decât orice blasfemie.” 103 


100 Sf. Chirii al Ierusalimului, Cateh. X, op. cit., voi. I, p. 259. 

101 Ibidem , p. 253. 

W2 Ibidem, p. 258. 

103 Sf. Ioan Damaschin, Dogmatica, cartea I, cap. 8, trad. cit., pp. 20-21. 

Tatăl şi Fiul sunt dom Persoane egale în Dumnezeire şi în 
cinste, dar una este Tată şi alta Fiu, având veşnic între ele dra¬ 
gostea care este între Tată şi Fiu, şi anume: una veşnic dra¬ 
goste de Tată şi alta veşnic dragoste de Fiu. 

Putem noi înţelege naşterea aceasta dinainte de veci? 

Naşterea aceasta dinainte de veci a Fiului din Tatăl este o 
taină pe care nu o poate înţelege nici mintea omului, nici a 
îngerului. „Tatăl L-a născut nu în modul în care omul ar putea 
gândi, ci aşa cum numai Tatăl ştie. Nu numai cerurile nu cu¬ 
nosc naşterea Fiului, dar chiar nici toată firea îngerească... 
Nici însuşi Duhul Sfânt n-a vorbit în Scripturi despre naşterea 
Fiului din Tatăl. Pentru ce iscodeşti deci acelea pe care nici 
Duhul Sfânt nu le-a scris în Scripturi”? 104 „Când auzi că Dum¬ 
nezeu a născut, să nu cazi în gânduri trupeşti, nici să presupui 
o naştere stricăcioasă. «Duh este Dumnezeu» (Ioan 4,24); du¬ 
hovnicească este naşterea.” 105 

S-a asemănat naşterea Fiului din Tatăl cu naşterea gându¬ 
lui din minte. S-a spus că precum naşterea gândului din minte 
este duhovnicească, aşa şi naşterea Fiului din Tatăl este duhov¬ 
nicească; şi precum îndată ce există mintea există şi gândul, şi 
minte fără gând nu există, tot aşa de când există Tatăl există şi 
Fiul, şi Tatăl Iară Fiul nu există. Dar şi aceasta este numai o 
asemănare foarte nedeplină. 

Ce înseamnă „Lumină din lumină”? 

Ca să nu rămână nici o îndoială că Fiul, Care S-a născut, 
este întru totul ca Tatăl din Care S-a născut, Simbolul spune că 
aşa cum nu se deosebeşte lumina care se aprinde de lumina din 
care se aprinde, aşa nu se deosebeşte fiinţa Fiului de fiinţa Tatălui. 


104 Sf. Chirii al Ierusalimului, Cateh. X, p. 257. 
' 05 Ibidem, p. 252. 

Tot ce are prima lumină dă şi celei de a doua, afară de 
însuşirea că ea dă şi cealaltă primeşte. Asemănarea cu lumina 
este şi foarte potrivită cu Dumnezeu, Care e lumina cea ne¬ 
făcută. Lumina reprezintă tot ce este mai bun, mai înalt, pe când 
întunericul e lipsă, este ştirbire, este nimicul, este răul. „Dumne¬ 
zeu este lumină şi nici un întuneric nu este întru El”, zice Sfântul 
Apostol Ioan (I Ioan 1,5), iar Iisus zice: „Eu sunt Lumina 
lumii, cel ce îmi urmează Mie nu va umbla întru întuneric, ci 
va avea lumina vieţii” (Ioan 8,12). 

Ce înseamnă „Dumnezeu adevărat din 
Dumnezeu adevărat”? 

Egalitatea dintre Tatăl şi Fiul este întărită şi prin cuvintele: 
„Dumnezeu adevărat din Dumnezeu adevărat”, ca să nu gân¬ 
dească cineva că Fiul nu Se numeşte Dumnezeu în înţelesul 
adevărat şi că El ar fi un Dumnezeu mai mic, cum era la pă¬ 
gâni, care socoteau pe zeii lor de diferite grade. 

„Dumnezeu adevărat din Dumnezeu adevărat” mai vrea să 
spună şi aceea că dacă Fiul n-a primit Dumnezeire mai putină, 
nici Tatăl nu S-a împuţinat născând pe Fiul. „Tatăl născând pe 
Fiul nu S-a schimbat. A născut înţelepciunea (I Cor. 1,24), 
totuşi n-a ajuns neîntelept. A născut Puterea (I Cor. 1,24), dar 
n-a slăbit. A născut pe Dumnezeu, dar nu S-a lipsit de Dumne¬ 
zeire. Şi nici El n-a pierdut ceva împufinându-Se, sau schim- 
bându-Se, nici Cel născut nu are vreo lipsă. Desăvârşit este 
Cel care a născut, desăvârşit Cel născut.” 106 

Ce înseamnă cuvintele „născut, nu făcut”? 

Deşi Iisus Hristos este Fiul lui Dumnezeu „Unul-Născut” 
şi ca atare Se deosebeşte de toti care s-ar mai putea numi fii ai 
lui Dumnezeu, Părinţii care au alcătuit Simbolul au tinut să 


106 Sf. Chirii al Ierusalimului, Cateh. XI, voi. I, p. 263. 

spună că Iisus Hristos nu este fiu tăcut ca toti ceilalţi, ci este 
născut, singurul născut din Tatăl. El nu este o tăptură, fie ea 
chiar cea dintâi şi cea mai înaltă lâptură, cum spunea Arie, ci 
nu face parte dintre lăpturi, deci este Dumnezeu. 

Ce înseamnă „Cel ce este de o fiinţă cu Tatăl”? 

Ca să se arate şi mai hotărât că Fiul nu este lâptură, că este 
născut în înţelesul adevărat din Tatăl, s-au pus în Simbol 
aceste cuvinte. Lucrul pe care îl face un om nu este din fiinţa 
lui, dar fiul care se naşte din el este din fiinţa lui. Tot aşa este 
şi la Dumnezeu: toată lumea creată este fapta voinţei şi a lucrării 
(energiei) Lui. Dar Fiul este din fiinţa Lui. Sfântul Ioan Da- 
maschin spune: „Naşterea este actul prin care se scoate din 
fiinţa celui care naşte cel ce se naşte asemenea cu el după fiinţă. 
Zidirea şi crearea însă este un act extern, în care ceea ce se 
zideşte şi se creează nu vine din fiinţa celui care zideşte şi 
creează, ci este ceva cu totul deosebit de el” 107 . 

Şi tot Sf. Ioan Damaschin spune că dacă Fiul este din fiinţa 
Tatălui, este „opera firii Lui”. El trebuie să fie născut înainte 
de veci, căci ceea ce tine de fiinţa Dumnezeirii este veşnic, ca 
să nu se schimbe firea dumnezeiască 108 . 

Fiind din fiinţa Tatălui, Fiul are aceeaşi fiinţă cu El, este 
„de o fiinţă cu Tatăl”. 

Dar „de o fiinţă” nu înseamnă numai că Fiul S-a născut 
din fiinţa Tatălui şi nu înseamnă nici numai că are o fiinţă la 


107 Dogmatica, cartea I, cap. 8, trad. D. Fecioru, p. 21. 

108 Ibidem, p. 20: „Pentru ca cel care naşte să nil sufere schimbare şi să 
nu fie Dumnezeu întâi şi Dumnezeu pe urmă şi să primească adăugire, naş¬ 
terea la El este fără de început şi veşnică, deoarece este opera firii Sale şi 
provine din flinta Lui. Crearea lumii este opera voinţei lui Dumnezeu şi nu 
este împreună veşnică cu Dumnezeu. Ea a fost adusă prin voinţa şi puterea 
Lui de la neexistentă la existenţă, dar prin aceasta nu urmează o schimbare 
a firii lui Dumnezeu”. 

fel cu a Tatălui, ci ceva mai mult: că Fiul nu-Şi are fiinţa Sa în 
chip despărţit de a Tatălui. Fiinţa Tatălui nu se repetă născând 
pe Fiul, ca să existe aceeaşi fiinţă de două ori, cum este la 
oameni, ci Tatăl dă Fiului, prin naştere, însăşi fiinţa Sa, lără ca 
prin aceasta să Se repete. Tatăl şi Fiul sunt două persoane cu o 
singură fiinţă, cu aceeaşi fiinţă în comun, între Tatăl şi Fiul 
este o unitate desăvârşită după fiinţă, dar totuşi Ei sunt deo¬ 
sebiţi ca persoane. „Eu şi Tatăl una suntem ”, zice Mântuitorul 
(Ioan 10,30). „Una” arată fiinţa. „Eu şi Tatăl” arată Persoanele, 
care sunt două. Tot aşa se arată că fiinţa Tatălui şi a Fiului este 
una, iar persoanele lor două, prin următoarele cuvinte ale Mân¬ 
tuitorului: „Credeţi Mie că Eu sunt întru Tatăl şi Tatăl întru 
Mine este” (Ioan 14,11); sau „Cel ce M-a văzut pe Mine a văzut 
pe Tatăl” (Ioan 14,9). 

O bună lămurire a acestor cuvinte ne-o dă Sf. Ioan Da- 
maschin: „Ipostasurile sunt unite, nu în înţelesul că ele se 
amestecă, ci în înţelesul că ele se conţin unul pe altul. Fiecare 
locuieşte în celălalt, lără nici o amestecare şi contopire. Ele nu 
sunt nici separate, nici împărţite, cum le separa şi le împărţea 
Arie. Pentru a spune tot, într-un cuvânt, Dumnezeirea este neîm- 
părfită în cele împărţite, aşa cum în trei sori, ce s-ar conţine unul 
pe altul, ar fi o singură lumină într-o întrepătrundere lăuntrică” 109 . 

Dacă fiinţa Tatălui şi a Fiului e una, 

iar Persoanele sunt două, cum ne putem păzi 

să nu împărţim ceea ce este între ei una 

şi să nu amestecăm ceea ce este între ei deosebit? 

Chiar cuvintele de mai înainte din Simbol, despre naşterea 
Fiului din Tatăl, ne-au arătat nu numai egalitatea dintre Tatăl 
şi Fiul, ci şi ceea ce îi deosebeşte, aşa după cum cuvintele „Cel 
de o fiinţă cu Tatăl” ne arată ceea ce le este comun. Deosebite 
le sunt aşa-numitele însuşiri personale, pe care Tatăl şi Fiul nu 


109 Dogmatica, cartea I, cap. 8, trad. Pr. D. Fecioru, p. 32. 

şi le schimbă între Ei. însuşirea personală a Tatălui este de a fi 
Tată, adică de a naşte pe Fiul, sau de a da Fiului existenta prin 
naştere, El însuşi neavând existenta de la nimeni. însuşirea 
personală a Fiului este de a fi Fiu, adică de a Se naşte din 
Tatăl, sau de a primi existenta de la Tatăl prin naştere. însuşi¬ 
rile personale Şi le păstrează, deosebit, atât Tatăl, cât şi Fiul. 
Tatăl nu-Şi trece însuşirea Sa personală Fiului. Dacă Şi-ar trece 
şi însuşirea personală de Tată sau de născător, s-ar confunda 
Tatăl cu Fiul, n-ar mai fi două ipostasuri diferite: Tatăl este 
nenăscut, Fiul este născut. „Iar una şi aceeaşi persoană nu poate 
să fie născută şi totodată nenăscută”, spune Mărturisirea Or¬ 
todoxă 110 . 

Având fiinţa comună însă, Tatăl şi Fiul au comune toate 
însuşirile fiinţei, adică ale Dumnezeirii. Tot ce e dumnezeiesc 
are nu numai Tatăl, ci şi Fiul. în comun, Tatăl şi Fiul au: veş¬ 
nicia, atotputernicia, voinţa, bunătatea, sfinţenia, slava. „Credem 
într-o singură fiinţă, într-o singură Dumnezeire, într-o singură 
putere, într-o singură voinţă, într-o singură activitate, intr-un 
singur izvor, într-o singură stăpânire, într-o singură domnie, 
într-o singură împărăţie, cunoscută în trei ipostasuri desă¬ 
vârşite” 111 . 

Se poate înţelege cu mintea unitatea 

fiinţei dumnezeieşti şi deosebirea Persoanelor? 

Unitatea după fiinţă şi deosebirea în trei Persoane a lui 
Dumnezeu este cea mai neînţeleasă taină a creştinătăţii. Sfânta 
Treime a fost asemănată cu mintea, gândul şi voinţa omului, 
care, deşi sunt deosebite, fiecare cuprinde fiinţa întreagă a omului. 
Dar asemănarea nu este mulţumitoare; mintea, gândul şi voinţa 
nu sunt trei ipostasuri, ci numai părţi ale unuia singur. 


110 Mărturisirea ortodoxă 1,12. 

111 Sf. loan Damaschin, Dogmatica, partea I, cap. 8, trad. cit., p. 19. 

Mai potrivită ar fi asemănarea cu trei persoane omeneşti 
care prin iubire îşi unesc aşa de mult gândurile, voile şi simţi¬ 
rile, încât au ajuns să le fie comune şi pare că au un singur suflet, 
lâră ca ele să înceteze de a fi persoane deosebite. Dimpotrivă, 
tocmai prin aceasta se simte fiecare mai bogată şi mai fericită, 
că nu e închisă în singurătatea sa, ci e iubită de altele şi iubeşte 
pe altele, că se află cu acelea într-o unitate strânsă şi oarecum 
se cuprind una pe alta. Dar niciodată persoanele omeneşti nu 
ajung la atâta dragoste câtă este între persoanele dumnezeieşti 
şi nici la atâta unitate. In Dumnezeu însă dragostea desăvârşită 
şi unitatea desăvârşită sunt din veşnicie. Această asemănare, 
lâră a fi nici ea îndestulătoare, ne dă putinţa să înţelegem că 
Taina Sfintei Treimi este taina dragostei desăvârşite. 

Ce înseamnă „prin Care toate s-au făcut”? 

Aceste cuvinte înseamnă că tot ce face Tatăl face şi Fiul, 
că deci şi lumea „a creat-o prin Fiul, a aşezat-o în Fiul şi că îi 
poartă de grijă prin Fiul”. 

Apoi, prin aceste cuvinte, se arată încă o dată că Fiul este 
„de o fiinţă cu Tatăl” şi „mai înainte de toti vecii”. Căci Tatăl 
le face pe toate prin Fiul, pentru că nu este despărţit de Fiul, ci 
sunt, unul în altul, una, după flintă şi lucrare. Din Tatăl por¬ 
neşte orice lucrare şi Fiul o îndeplineşte. Deci şi lucrarea de 
creare a lumii. Şi iarăşi, dacă toate s-au lăcut prin Fiul, înseamnă 
că Fiul a fost înainte de a se fi tăcut toate, înainte de a se fi 
tăcut însuşi timpul care este legat de lumea creată. Deci Fiul 
este din veşnicie, nu este lăcut. 

Pe de altă parte, cuvintele „prin Care toate s-au lăcut” 
alcătuiesc şi trecerea la articolul III din Simbol, care vorbeşte 
despre întruparea Fiului pentru mântuirea oamenilor. 

Cum realizează cuvintele „prin Care toate s-au făcut” 
trecerea la articolul III, în care se vorbeşte 
despre întruparea Fiului lui Dumnezeu 
pentru mântuirea lumii? 

Dacă toate le-a tăcut Tatăl prin Fiul, atunci şi mântuirea 
lumii trebuia s-o săvârşească tot prin Fiul. Apoi, dacă în Fiul 
au fost aşezate toate, tot Fiul trebuia să vină şi să le strângă 
iarăşi mai tare, în Sine, în dragostea Sa, de vreme ce, în mare 
parte, slăbiseră legăturile lor cu El şi se dezbinaseră între ele, 
prin păcat. „Căci întru El au fost lăcute toate... şi toate întru El 
sunt aşezate... Că întru El a binevoit (Dumnezeu) să sălăşlu- 
iască toată plinirea... Şi printr-Insul toate cu Sine să le împace” 
(Col. 1,16-19 şi 20). Creat după chipul Său, omul însuşi a fost 
lâcut ca să fie un fiu al lui Dumnezeu, după cum este El Fiu al 
Tatălui. Şi când chipul acesta se întinase, tot El a venit să-l refacă, 
luând fire omenească şi lăcându-Se astfel un model mai apropiat 
al oamenilor. 

Care este articolul III din Simbolul credinţei? 

Articolul III din Simbolul credinţei este: „Care pentm noi, 
oamenii, şi pentru a noastră mântuire S-a pogorât din ceruri şi 
S-a întrupat de la Duhul Sfânt şi din Maria Fecioara şi S-a 
lâcut om”. 

Ce ne învaţă acest articol în întregimea lui? 

Articolul II ne-a înălţat privirea de la pământ la cer, 
spunându-ne că Iisus Hristos, Care a petrecut cu oamenii pe 
pământ, este Fiul lui Dumnezeu, Unul-Născut, născut înainte 
de toţi vecii. 

Articolul III ne coboară privirile iarăşi pe pământ, spre a-L 
însoţi pe acest Fiu unic şi veşnic în fapta Lui de întrupare, ca 
om, pentru a noastră mântuire. 

Ce trebuie să înţelegem prin cuvintele că Fiul lui 
Dumnezeu S-a făcut om? Nu cumva, oare, 

S-a schimbat prin aceasta Fiul lui Dumnezeu? 

Fiul lui Dumnezeu S-a lacul om cu adevărat, Iară să înce¬ 
teze a fi Dumnezeu. Rămânând Dumnezeu neschimbat, El însuşi 
S-a lăcut şi om adevărat. După întrupare, nu unul este Fiul lui 
Dumnezeu şi altul Fiul omului, ci unul şi acelaşi. Astfel, Iisus 
Hristos este şi Dumnezeu adevărat, şi om adevărat. „Fiul lui 
Dumnezeu primeşte a Se face şi a Se numi Fiu al omului, nu 
ceea ce a fost schimbând, că este lâră de schimbare, ci ceea ce 
nu a fost luând, că este iubitor de oameni.” 112 

Sfânta noastră Biserică a tălmăcit această învăţătură spunând 
că Iisus Hristos este o persoană sau un ipostas în două firi: „Firea 
dumnezeiască şi firea omenească”. Fiul lui Dumnezeu, ipos- 
tasul al doilea din Sfânta Treime, a luat pe lângă firea Sa dum¬ 
nezeiască, pe care o are din veci, fire omenească, din Fecioara 
Maria, lăcându-Se şi ipostas al firii omeneşti, sau om. Cele 
două firi s-au unit în persoana sau în ipostasul lui Iisus Hristos, 
în chip nedespărţit, dar lără să se schimbe sau să se amestece 
într-una singură. 

Avem vreo asemănare pentru această taină? 

O asemănare ne oferă omul. Nu o asemănare tocmai deplină, 
pentru că omul este o persoană cu o singură fire. Dar firea lui 
se compune din suflet şi trup, aşa cum Iisus Hristos are fire 
dumnezeiască şi fire omenească. Sufletul şi trupul nu sunt des¬ 
părţite, şi persoana cea unică a omului nu este împărţită în două 
din pricina lor. Persoana omului trăieşte în fiecare clipă prin 
amândouă şi lucrează prin amândouă. Când priveşte la ceva, 
lucrează şi prin puterea sufletului, şi prin materia ochiului. Cu 


112 Sf. Grigorie Teologul, Cuvânt la Sf. Lumini 13, Migne, PG, XXXVI, 
col. 349A. 

toate acestea, sufletul şi trupul nu s-au contopit într-una, încât 
să nu mai fie nici sufletul suflet, nici trupul trup, nici nu s-au 
schimbat. 

Tot aşa este în Hristos. Cele două firi sunt unite în per¬ 
soana Lui unică, în chip nedespărţit şi neîmpărtit, dar tară ames¬ 
tecare şi tară schimbare. Tot aşa sunt unite în chip nedespărţit 
şi neîmpărtit, dar tară amestecare şi tară schimbare, lucrările şi 
voinţele celor două firi. Astfel, Iisus Hristos trăia şi lucra prin 
amândouă firile, în chip nedespărţit şi neamestecat. Când tă- 
măduia ochiul orbului, prin firea omenească atingea ochiul 
lui, prin cea dumnezeiască vindeca. Era o singură faptă dum- 
nezeiască-omenească, săvârşită prin două firi, sau prin lucra¬ 
rea dumnezeiască şi lucrarea omenească, în mod nedespărţit, 
dar şi neamestecat. Căci deşi vietuiau şi lucrau împreună, firea 
şi lucrarea dumnezeiască nu se schimbau în fire şi lucrare ome¬ 
nească. Nu firea omenească vindeca şi nu firea dumnezeiască 
îşi mişca mâna spre ochiul orbului 113 . 

Iisus Hristos fiind o persoană în două firi, voinţe şi lucrări, 
unul este Cel Care voieşte şi lucrează, dar prin două voinţe şi 
două lucrări. Unul şi acelaşi este Cel Care flămânzeşte (după 
firea omenească) şi înmulţeşte pâinile (după firea dumnezeiască), 
unul şi acelaşi este Cel Care osteneşte (după firea omenească) 
şi vindecă pe slăbănogul din Capemaum şi învie pe Lazăr (după 
firea dumnezeiască), unul şi acelaşi nu are unde să-şi plece 
capul (după firea omenească) şi este pretutindeni şi chiar în 
sânul Tatălui (după firea dumnezeiască). 

De ce a trebuit să fie Iisus Hristos o persoană 
în două firi? 

Numai fiindcă a fost o persoană în două firi Iisus Hristos 
ne-a putut mântui. Dacă ar fi fost două persoane, adică pentru 


113 Sf. loan Damaschin, Dogmatica, cartea III, cap. 15, trad. cit., p. 193. 

fiecare fire o persoană deosebită, cu alte cuvinte, dacă firile ar 
fi fost despărţite, moartea pe cruce ar fi fost numai moartea 
unui om şi n-ar fi avut puterea să ne răscumpere. De aseme¬ 
nea, firea omenească nu s-ar fi unit cu Fiul lui Dumnezeu, ca 
şi cu persoana ei proprie, dacă n-ar fi avut cine să omoare 
moartea din această fire şi cine s-o îndumnezeiască. Iar noi, 
stând în legătură cu Iisus Hristos, am sta în legătură cu o per¬ 
soană omenească, nu cu una dumnezeiască. 

Dacă firea dumnezeiască şi cea omenească s-ar fi ames¬ 
tecat într-una singură, ca să fie o singură fire a unei singure 
persoane, s-ar fi arătat că firea noastră nu poate fi mântuită, ci 
numai prelâcută în altceva, poate în fire dumnezeiască. Iar 
Iisus Hristos n-ar fi fost nici Dumnezeu, nici om, sau poate ar 
fi fost numai Dumnezeu. Nemaifiind om, n-ar fi pătimit cu 
adevărat pentru noi şi noi n-am mai putea intra în legătură cu 
El, ca şi cu un om. Şi nemaiputând intra în legătură cu El ca 
om, n-am mai intra în legătură nici cu Dumnezeu. 

Numai dacă unul şi acelaşi a fost şi Dumnezeu, şi om, adică 
a fost o singură persoană cu fire dumnezeiască şi omenească, a 
mântuit firea noastră, deci şi pe noi pe tofi câţi vrem să ne 
mântuim. Numai dacă a fost cu adevărat om, a putut pătimi pentru 
noi şi numai dacă a fost tot acelaşi şi Dumnezeu adevărat, pa¬ 
tima Lui a fost mântuitoare şi El a înăltat firea noastră. 

Sf. Grigorie Teologul spune: „însuşi Cuvântul lui Dumnezeu... 
vine la chipul Său şi cu trup Se îmbracă pentru trup şi cu suflet 
înţelegător pentru sufletul meu şi, împreună, pe cel asemenea 
cu cel asemenea curăfind. Şi întru toate Se face om, afară de 
păcat... Şi se arată Dumnezeu cu firea luată, una (adică o per¬ 
soană) din amândouă (firile) cele potrivnice, din trup adică şi din 
Duh, din care una este îndumnezeită, iar alta s-a îndumnezeit” 114 . 


114 Cuvânt Ia Sf. Paşti. 

Ce înseamnă „pentru noi, oamenii, şi 
pentru a noastră mântuire”? 

Fiul lui Dumnezeu nu s-a făcut om pentru plăcerea de a fi 
om, sau pentru alte lăpturi, ci pentru noi, oamenii. Şi când se 
spune „pentru noi, oamenii” se înţelege „pentru noi, oamenii 
păcătoşi”, aşa cum zice Mântuitorul la Cina cea de Taină: „Acesta 
este trupul Meu care se dă pentru voi” (Luca 22,19), înţele¬ 
gând „pentru voi cei păcătoşi”. Deci Fiul lui Dumnezeu s-a în¬ 
trupat „pentru noi, oamenii păcătoşi, şi pentru a noastră mân¬ 
tuire”. Şi nu se spune pentru unii oameni sau pentru un popor, 
ci „pentru noi, oamenii” îndeobşte, adică pentru toti oamenii. 
Dumnezeu a binevoit să dea omului o preţuire atât de mare, 
încât S-a lăcut şi El om şi rămâne aşa în vecii vecilor, pentru a 
fi în strânsă legătură cu noi, oamenii. 

Ce înseamnă cuvintele: „S-a pogorât din cer”? 

„S-a pogorât din cer” înseamnă că Fiul lui Dumnezeu a 
binevoit să se facă şi Fiu al Omului, să ia, pe lângă firea Sa 
atotputernică, şi firea noastră neputincioasă, să se smerească, 
purtând toate ale ei, să ia chip de rob, „să se deşerte” (Filip. 2,7) 
de slava Sa dumnezeiască, în arătarea şi lucrarea Sa omenească, 
Iară să înceteze de a fi Dumnezeu, să umble ca om pe pământ 
şi să fie dispreţuit de mulţi. 

„S-a pogorât din cer” înseamnă că „bogat fiind, pentru noi 
a sărăcit, ca noi cu sărăcia Lui să ne îmbogăţim” (II Cor. 8,9). 
Cu alte cuvinte, „El s-a lăcut om, ca noi să ne facem dumnezei” 115 . 
S-a unit pe Sine cu firea noastră neputincioasă, ca firea noastră 
să se facă tare şi nemuritoare prin unirea cu firea Sa dumne¬ 
zeiască. 


115 Sf. Atanasie, Epistola către Adelfie VI, Migne, PG, XXVI, col. 1078. 

A părăsit Fiul lui Dumnezeu cerul 
prin această „pogorâre”? 

Fiul lui Dumnezeu n-a părăsit cerul prin această „pogorâre”. 
Căci El n-a încetat să fie şi Dumnezeu şi n-a părăsit firea dum¬ 
nezeiască. Iar ca Dumnezeu este pretutindeni, şi cu deosebire 
în cer. El umbla pe pământ cu firea noastră omenească, dar cu 
firea dumnezeiască era pretutindeni. Prin firea noastră Se afla 
„pogorât din cer”, dar prin firea dumnezeiască era unit cu Tatăl 
şi cu Duhul Sfânt, se afla „în sânul Tatălui”, în cer. însuşi El 
spune despre Sine: „Nimeni nu s-a suit la cer, decât Cel ce S-a 
coborât din cer, Fiul Omului, Care este în cer” (Ioan 3,13). 

Ce înseamnă „S-a întrupat de la Duhul Sfânt şi din 
Maria Fecioara şi S-a făcut om”, şi anume de ce 
spune în chip deosebit „S-a întrupat” şi în chip 
deosebit „S-a făcut om”? 

„S-a întrupat” înseamnă cu deosebire „S-a zămislit”, ca în¬ 
ceput al întrupării. Iar „S-a lăcut om” înseamnă cu deosebire 
arătarea Fiului lui Dumnezeu ca om între oameni prin naşterea 
din Sf. Fecioară Maria. Dar prin cuvântul „S-a întrupat”, 
Sfinţii Părinţi, care au alcătuit Simbolul, au finut mai ales să 
spună cu hotărâre că Fiul lui Dumnezeu Şi-a alcătuit trup 
adevărat, nu numai unul părut, cum spuneau unii eretici, şi de 
aceea n-a venit cu el din cer, ci l-a luat din Sf. Fecioară Maria. 
Iar prin cuvintele „S-a lăcut om” au finut să sublinieze că Fiul 
n-a luat numai un trup lâră suflet sau lâră minte, cum spuneau 
alţi eretici, ci S-a lăcut om deplin, cu trup şi suflet cuvântător. 

Şi ce înseamnă: „De la Duhul Sfânt şi din 
Fecioara Maria”? Care este partea Duhului Sfânt 
şi care a Fecioarei Maria în întruparea Cuvântului? 

Fiul lui Dumnezeu S-a zămislit ca om din Fecioară. Deci 
S-a zămislit lâră sămânţă bărbătească. Dar această zămislire 

minunată nu s-ar fi putut face tără lucrarea Duhului Sfânt. 
Duhul Sfânt a făcut ca Fecioara să zămislească lâră sămânţă 
bărbătească pe Fiul lui Dumnezeu ca om. „Iată, îngerul Dom¬ 
nului în vis s-a arătat lui zicând: «Iosife, fiul lui David, nu te 
teme a lua pe Maria logodnica ta, că ce s-a zămislit într-însa 
este de la Duhul Sfânt»” (Matei 1,20). De aceea spune Simbo¬ 
lul credinţei: „Şi S-a întrupat de la Duhul Sfânt şi din Maria 
Fecioara”. 

Desigur, alta este partea Duhului Sfânt şi alta a Fecioarei 
Maria în întruparea Fiului lui Dumnezeu. Sfântul Duh nu-i dă 
acestuia firea omenească de la sine, ba nici măcar o parte din 
ea. Intr-un asemenea caz Fecioara Maria ar fi fost numai un 
vas ales prin care ar fi venit Fiul lui Dumnezeu cu un trup 
adus întreg, sau în parte, din cer, care deci n-ar mai fi fost un 
trup adevărat omenesc, luat din trup omenesc. 

Dar Duhul Sfânt dă Fecioarei puterea să-L zămislească 
Iară de sămânţă bărbătească şi deci lâră de păcat. „Şi a zis Maria 
către înger: «Cum va fi mie aceasta, de vreme ce eu nu ştiu de 
bărbat?» Şi răspunzând îngerul a zis: «Duhul Sfânt Se va pogorî 
peste tine şi puterea Celui Preaînalt te va umbri...»” (Luca 1,34-35). 

Duhul Sfânt a fost singur în Fecioara, 

când aceasta a zămislit pe Fiul lui Dumnezeu ca om? 

N-a fost singur, în acest caz ea ar fi zămislit un om des¬ 
părţit de Dumnezeu. Ci însuşi Fiul lui Dumnezeu era din acest 
moment în ea, Duhul Sfânt fiind nedespărţit de El. Fiul lui 
Dumnezeu a fost nedespărţit de firea Sa omenească din prima 
clipă a existentei ei, din clipa zămislirii. De aceea spune Sim¬ 
bolul credinţei despre El însuşi că „S-a întrupat”, adică Şi-a al¬ 
cătuit din Fecioara Măria firea omenească. Dar Duhul Sfânt i-a 
dat putere Măriei să-L primească pe Fiul lui Dumnezeu în ea, 
ca pe Cel ce începe să-Şi alcătuiască trupul din ea. Căci Dum¬ 
nezeu lucrează asupra oamenilor totdeauna prin Duhul Sfânt. 

Sf. Ioan Damaschin spune: „Duhul Sfânt S-a pogorât peste 
ea... dându-i puterea de a primi Dumnezeirea Cuvântului şi 
puterea de a naşte. Atunci a umbrit-o înţelepciunea ipostatică 
şi Puterea Preaînaltului Dumnezeu, adică Fiul lui Dumnezeu, 
Cel de o flintă cu Tatăl, ca o sămânţă dumnezeiască şi Şi-a al¬ 
cătuit Lui din sângiuirile ei trup însufleţit” 116 . 

Cine a fost Fecioara Maria? 

A fost o fecioară din seminţia lui David, din care trebuia, 
după tăgăduinta dumnezeiască, să Se nască Mântuitorul. Ea 
trăise în curăţie desăvârşită şi era logodită cu Iosif, un bărbat 
bătrân din aceeaşi seminţie, dar ea avea de gând să trăiască în 
feciorie, căci se Îngăduise lui Dumnezeu să ducă o viată de 
fecioară. De aceea, când îngerul îi aduce vestea că va naşte pe 
Fiul lui Dumnezeu, ea întreabă: „Cum va fi mie aceasta, de 
vreme ce nu ştiu de bărbat?” (Luca 1,34). Deşi îngerul nu spu¬ 
sese cum va naşte, ca să poată înţelege că aceasta se va în¬ 
tâmpla în viitor, ea totuşi se miră, pentru că era hotărâtă ca şi 
în viitor să nu ştie de bărbat. 

Ea zămisleşte pe Fiul lui Dumnezeu ca fecioară. Sfânta 
Scriptură ne spune că după ce „s-a aflat având în pântece”, 
Iosif se gândea s-o părăsească, dar îngerul Domnului i s-a arătat 
în vis spunându-i să nu-i fie teamă să ia pe logodnica lui, „căci ceea 
ce s-a zămislit intr-insa este de la Duhul Sfânt” (Matei 1,20). 

Aşadar, Sfânta Maria a rămas totdeauna fecioară? 

Da. Ea a rămas fecioară totdeauna, deci atât la naştere, cât 
şi după aceea. De aceea Biserica noastră îi zice „pururea Fecioară”. 


116 Dogmatica, cartea III, cap. 2, trad. cit., p. 147. 

Avem temeiuri pentru adevărul acesta în 
Sfânta Scriptură şi în Sfânta Tradiţie? 

Da. Că fecioria ei a rămas nestricată şi la naştere, învăţăm 
de la proorocul Iezechie,l care spune: „Apoi m-a dus bărbatul 
acela înapoi la poarta cea din afară a templului, spre răsărit, şi 
aceasta era închisă. Şi mi-a zis Domnul: «Poarta aceasta va fi 
închisă, nu se va deschide şi nici un om nu va intra pe ea, căci 
Domnul Dumnezeul lui Israel a intrat pe ea. De aceea va fi închisă»” 
(Iez. 44,1-2). 

Dacă n-ar fi rămas fecioară şi la naştere, ea n-ar mai fi fost 
„pumrea Fecioară”. Sf. Maxim Mărturisitorul zice: „Cu adevărat 
zămislirea şi naşterea au fost cu totul curate şi neatinse de 
sămânţă şi de stricăciune şi de aceea Maica Celui născut din ea 
este fecioară şi după naştere, rămânând prin naştere şi mai ne¬ 
părtinitoare, ceea ce e cu totul străin firii şi mai presus de ra¬ 
ţiune... Lucru şi auzire cu adevărat minunate este că s-a tăcut 
naştere şi ieşire de prunc, închizătorile mădularelor de naştere 
ale celei ce a născut nedeschizându-se” 117 . 

Iar că Sf. Maria a rămas fecioară şi după naştere se vede de 
acolo că Iisus, pe când Se afla pe cruce, a încredintat-o în grija 
Apostolului Ioan, spunând Maicii Sale: „Femeie, iată fiul tău”, 
iar Apostolului Ioan: „Iată mama ta” (Ioan 19,26-27). Dacă 
Sfânta Maria ar fi avut şi alţi fii, ar fi lăsat-o în grija lor. 

Dar este şi la mintea omului că, după ce s-au petrecut cu 
ea lucruri atât de minunate, ea nu se mai putea gândi să se 
coboare la o viată de rând. Dacă Apostolii şi-au închinat viata 
lor întreagă lui Iisus, îndată ce L-au cunoscut, primind chiar 
moartea pentru El, putem socoti oare că Sf. Maria, Maica Lui, 
aleasă, pentru curăţia ei, dintre toate femeile pământului, ca să 
se nască din ea Domnul, ar fi fost mai prejos de ei? 


117 Ambiquorum liber, Migne, PG, XCI, col. 1276. 

De ce o cinstim pe Sfânta Fecioară Maria 
şi-i închinăm zile de sărbătoare? 

Pentru că însuşi Dumnezeu a învrednicit-o de cinstea cea 
mai mare, de a naşte pe Mesia, şi a vestit lucrul acesta prin 
profeţi (Fc. 3,15; Is. 7,14; Ier. 23,5-6; Iez. 44,1-3). 

A cinstit-o îngerul bunei-vestiri, închinându-i-se şi numind-o 
„plină de har” şi „binecuvântată între femei” (Luca 1,28). 

A cinstit-o Elisabeta, mama lui Ioan Botezătorul, numind-o 
„binecuvântată între femei” şi „Maica Domnului” (Luca 1,40-43). 

A cinstit-o Fiul ei, Care în copilărie îi era supus (Luca 2,51), 
iar mai apoi, pe cruce fiind, S-a îngrijit de ea, dând-o în seama 
Apostolului Ioan (Ioan 19,26-27). 

Au cinstit-o oamenii din mulţime, fericind-o pentru a fi născut 
pe Fiul lui Dumnezeu. Iar Fiul ei a întărit această cinstire, zicând: 
„Aşa este” (Luca 11,27-28). 

Ea însăşi a grăit sub insuflarea Duhului Sfânt, că „i-a lâcut 
mărire Cel Puternic” şi că de acum „o vor ferici toate neamurile” 
(Luca 1,48-49). 

Iată de ce se cuvine ca şi noi, cu atât mai mult, să-o cinstim 
pe Sf. Fecioară Maria. 

Este mai mare cinstirea Sfintei Fecioare Maria 
decât cinstirea adusă altor sfinţi? 

Da, este mai mare, pentru că ea este cea dintâi între sfinţi. 
Iată de ce cinstirea adusă ei o numim preacinstire, iar pe ea, 
Preacinstită. 

De ce Sfânta Fecioară Maria este cea dintâi 
între sfinţi? 

Este cea dintâi între ei, pentru că a primit de la Dumnezeu 
cinstea cea mai mare, de a naşte pe Mesia. Zămislind în pân¬ 
tecele ei pe Mesia, de la Duhul Sfânt, ea a fost curăţită de pă¬ 
cate, ca nici un alt om, oricât de sfânt ar fi fost acesta. Ea a 

fost apoi vestită de Dumnezeu şi de profeţi că va avea o deose¬ 
bită cinste, cum nu s-a mai spus despre nici un alt sfânt. Despre 
Ioan Botezătorul ştim că a fost cel mai mare între profeţi 
(Luca 7,28), deoarece însăşi venirea lui a fost profeţită de alţi 
profeţi (Matei 3,1; Isaia 44,3). Sf. Fecioară Maria este însă cea 
dintâi între sfinţi, de aceea şi cinstirea ei este preacinstire. 

Dar în Sfânta Scriptură se vorbeşte de nişte „fraţi” 
ai Domnului. Care sunt aceştia? 

Este adevărat că în Sfânta Scriptură se vorbeşte de astfel 
de „fraţi”. Sfânta Evanghelie ne spune că, odată când predica 
Iisus, „încă grăind El mulţimilor, iată mama Lui şi fraţii Lui stăteau 
afară, căutând sa vorbească cu El” (Matei 12,46; Luca 8,19). 
Altă dată, când predica în sinagoga din Nazaret, iudeii se mirau 
întrebând: „Au nu este Acesta feciorul teslarului? Au nu se 
numeşte mama Lui Maria şi fraţii Lui Iacov şi Iosie şi Simon şi 
Iuda? Şi surorile Lui au nu sunt toate la noi?” (Matei 13,55-56; 
vezi şi Marcu 6,3; alte locuri despre „fraţii” Domnului: Ioan 
2,12 şi 7,3; Fapte 1,14; I Cor. 9,5; Gal. 1,19). Aici sunt daţi 
chiar cu numele de „fraţii” Domnului. 

Dar lucrul sigur este că aceştia n-au fost fiii Sfintei Fe¬ 
cioare Maria, ci ai unei alte Marii, numită în Sfânta Scriptură 
uneori „cealaltă Mărie” sau „Maria lui Cleopa”. Despre aceasta 
se spune că era mama lui Iacov şi Iosie, doi din pomeniţii fraţi 
ai Domnului. „Şi erau acolo multe femei, privind de departe,... între 
care era Maria-Magdalena şi Maria, mama lui Iacov şi a lui Iosie” 
(Matei 27,55-56; 28,1; Marcu 15,40.47; 16,1; Luca 24,10; 
Ioan 19,25). 

Aceşti aşa-zişi „fraţi” ai Domnului erau nişte veri sau alte 
rude ale Lui, căci în Sfânta Scriptură se numesc „fraţi” şi alte 
rude mai apropiate. Aşa, Avraam îl numeşte pe Lot „frate, deşi 
îi era nepot de frate (Fc. 11,27; 12,5; 14,12.14.16). 

Dacă Mântuitorul n-a avut fraţi, în ce înţeles se 
numeşte El „întâiul-născut” (Matei 1,24) ? 

în Vechiul Testament „întâiul-născut”, atât dintre oameni 
cât şi dintre animale, era închinat lui Dumnezeu (leş. 13,2). De 
aceea, chiar dacă nu mai erau după el alţi născuţi, se numea tot 
„întâiul-născut”, şi nu „singurul născut”, pentru că „întâiul-născut” 
înseamnă sfinţit, închinat lui Dumnezeu. Prin el se câştiga mila 
de la Dumnezeu pentru oameni. La oameni primul născut era 
ca un fel de preot pentru fraţii săi în faţa lui Dumnezeu, iar la 
animale era adus ca jerfiâ lui Dumnezeu. 

Domnul nostru Iisus Hristos a primit numele de „întâiul- 
născut”, deşi a fost „singurul născut”, ca să se arate că El, ca 
om, este întâiul-născut la viaţa cea nouă dintre toţi fraţii „ca să 
fie El întâiul-născut între mulţi fraţi” (Rom. 8,29). 

Pe de altă parte, El a fost atât preotul adevărat, cât şi jertfa 
adevărată pentru tofi oamenii, câştigând de fapt iertarea pentru 
toţi. 

De ce o numim pe Sfânta Maria nu numai 
„Pururea Fecioară”, ci şi „Preacurată”? 

Pentru că ea n-a săvârşit nici un păcat, nici cu gândul, nici 
cu cuvântul, nici cu lucrul. Acest dar i s-a dat printr-un har 
deosebit de mare, de care vorbeşte îngerul când îi vesteşte că 
va naşte pe Fiul lui Dumnezeu. „Bucură-te, ceea ce eşti plină 
de har, Domnul este cu tine” (Luca 1,28). Mărturisirea lui Mitrofan 
Critopol spune: „Fiindcă a fost rânduită de Dumnezeu spre un 
scop mare şi cu totul deosebit... i s-a dat de Dumnezeu un mare 
şi deosebit dar, acela de a nu păcătui” 118 . Desigur, danii acesta s-a 
întâlnit cu străduinţa ei cu totul deosebită de a trăi în curăţie 
deplină. 


118 Cap. XVII. 

Ea e Preacurată însă şi pentru că, în acelaşi timp în care i 
s-a dat puterea de a primi pe Fiul lui Dumnezeu spre a-L naşte, 
a fost „curăţită” de păcatul strămoşesc. Sf. Ioan Damaschin zice: 
„Deci, după consimţământul Fecioarei, Duhul cel Sfânt S-a 
pogorât peste ea potrivit cuvântului Domnului, pe care l-a 
spus îngerul, curătind-o şi dându-i în acelaşi timp şi puterea de 
a primi Dumnezeirea Cuvântului şi puterea de a naşte” 119 . 

Fecioara nu s-a zămislit lără păcatul strămoşesc, cum susţin 
unii, căci îngerul îi spune: „Nu te teme, Mărie, că ai aflat har la 
Dumnezeu” (Luca 1,30), deci harul acesta l-a primit în timpul 
vieţii ei, iar nu de la zămislirea ei. Altfel unde ar mai fi fost 
strădania ei după curăţie, pe care luând-o în seamă Domnul, a 
hotărât să Se întrupeze din ea? 

De ce o numim pe Fecioara şi „Născătoare 
de Dumnezeu” sau „Maica lui Dumnezeu”? 

Pentru că Cel ce S-a născut din ea, după firea omenească, 
este însuşi Fiul lui Dumnezeu şi Dumnezeu. Iisus Hristos este 
o singură persoană în două firi: este persoana lui Dumnezeu 
Cuvântul, Care ca Dumnezeu, sau ca persoană a firii dumnezeieşti, 
este născut dinainte de veci din Tată, iar ca om, sau ca per¬ 
soană a firii omeneşti, este născut în timp din Fecioara Maria. 
Una şi aceeaşi persoană S-a născut şi din Tatăl, şi din Maria: 
din Tatăl după firea dumnezeiască, din Maria după firea ome¬ 
nească. Deci tot Fiul lui Dumnezeu s-a lăcut şi Fiul Măriei. Nu 
se poate spune că din Fecioara S-a născut numai firea ome¬ 
nească a lui Hristos, căci nu se naşte o fire, ci se naşte o per¬ 
soană prin acea fire. Iar persoana firii omeneşti a lui Iisus Hristos 
era însuşi Fiul lui Dumnezeu. 

Dacă n-am recunoaşte că Fecioara Maria este Născătoare 
de Dumnezeu, n-am socoti persoana născută din ea şi Dumnezeu, 


119 Dogmatica, cartea III, cap. II, trad. cit., p. 147. 

ci numai om. Iar dacă Iisus ar fi fost numai om, nu ne-ar fi putut 
mântui. întreaga noastră mântuire îşi are deci temelia în faptul 
că Sfânta Fecioară Maria a fost Născătoare de Dumnezeu. Cine 
nu crede în aceasta nu crede că a fost mântuit, căci nu crede că 
Iisus Hristos, născut din Maria, este Fiul lui Dumnezeu. De 
aici se vede cât de mult greşesc cei ce nu o cinstesc pe Fecioara 
Maria, ca Maica Domnului. Ei nu cred îngerului Gavriil, care 
spune Fecioarei: „Acesta va fi mare şi Fiul Celui Preaînalt se 
va chema” (Luca 1,32); nici Sf. Apostol Pavel, care spune că la 
plinirea vremii „a trimis Dumnezeu pe Fiul Său cel născut din 
femeie” (Gal. 4,4). Sfânta noastră Biserică o cinsteşte pe Fecioara 
ca Născătoare de Dumnezeu în cântări neasemănat de frumoase: 
„Primit-ai în pântece pe Cuvântul şi ai purtat pe Cel ce poartă 
toate şi ai hrănit cu lapte, ceea ce eşti curată, pe Cel ce hrăneşte 
toată lumea”. Sau iarăşi: „Taina cea din veci se descoperă astăzi! 
Dumnezeu Cuvântul Fiu Fecioarei Se face” 120 . 

Dacă Fiul lui Dumnezeu S-a făcut om deplin, 
om întru toate asemenea nouă, de ce S-a întrupat 
de la Duhul Sfânt şi din Fecioară şi nu S-a născut 
ca orice om pe cale firească? 

Din două motive S-a întrupat Fiul lui Dumnezeu de la Duhul 
Sfânt şi din Fecioară: întâi, ca să se arate că venirea Fiului lui 
Dumnezeu pe pământ ca om şi mântuirea noastră nu puteau 
atârna de puterea omenească, ci de hotărârea lui Dumnezeu. 

Al doilea, pentru că, deşi S-a tăcut om întru toate asemenea 
nouă, El S-a zămislit tară păcatul strămoşesc cu care se zămis¬ 
lesc toti oamenii. Dar zămislirea lără de păcatul strămoşesc nu 
s-ar fi putut face lără lucrarea Duhului Sfânt, Care a păstrat-o 
pe Sfânta Fecioară curată de orice întinare. 


120 Acatistul Preasfintei Născătoare de Dumnezeu. 

Astfel, Iisus Hristos S-a născut tară de păcat strămoşesc. 
Dar El n-a săvârşit păcat nici după aceea. Şi nu numai că n-a 
săvârşit păcat, dar nici nu putea săvârşi. 

De ce Iisus nu putea săvârşi păcat? 

Pentru că Cel ce S-a născut din Fecioara Maria este Dum¬ 
nezeu însuşi, anume Fiul lui Dumnezeu Care Se face om pentru 
noi. Cel ce lucrează cele ale firii este persoana însăşi. Or, în Iisus 
Hristos, Cel ce lucrează prin firea omenească este Dumnezeu 
însuşi, Care lucra în acelaşi timp şi prin firea Sa dumnezeiască. 
De aceea, Iisus Hristos, Dumnezeu-Omul, nici nu putea păcătui. 
Dacă ar fi putut păcătui Iisus Hristos, însuşi Dumnezeu ar fi 
putut păcătui. Dar Dumnezeu nu poate păcătui, căci păcatul 
este faptă împotriva lui Dumnezeu, şi cum ar fi putut Dumnezeu 
lucra împotriva Sa? 

Dar dacă n-a putut păcătui, 
a mai fost Iisus om adevărat? 

Da, a fost, căci păcatul nu tine de firea omenească. Adam, 
la început, n-a avut păcatul în fire. Păcatul, dimpotrivă, ştirbeşte 
firea, o slăbeşte. Viaţa, după fire, o redobândeşte omul de-abia 
când scapă de păcat, spun Sfinţii Părinţi. 

Dar dacă Iisus Hristos n-a putut păcătui, 

cum se înţeleg ispitele cu care s-a apropiat Satana 

de El şi cum mai este El pildă pentru noi 

ca să luptăm cu păcatul? 

Mântuitorul n-a putut păcătui şi nici o înclinare spre păcat 
nu se afla în El. Dar El a moştenit împreună cu noi slăbiciunile 
nepătimaşe: foamea, setea, trebuinţa de odihnă, de somn, frica 
de moarte, putinţa de a suferi durere. Satana s-a folosit de stă¬ 
rile acestea din Iisus pentru a-L ispiti să Şi le astâmpere într-un 
fel cum nu trebuia, adică mai mult decât trebuia, sau când nu 
trebuia. Dar Iisus a respins ispita din primul moment, neprimind-o 

înăuntrul Său şi a răbdat cu bărbăţie ostenelile, foamea, durerea 
şi a biruit frica de moarte, în aceasta El ne este pildă şi nouă. 
Căci dacă răbdăm şi noi, ca El, ostenelile şi durerile, putem 
respinge şi noi ispita. Iar de răbdat putem răbda şi noi, căci şi 
noi II avem pe El în noi. 

Vorbeşte Sfânta Scriptură despre lipsa de păcat 
a Mântuitorului? 

Da. Chiar Mântuitorul spune către iudei: „Cine dintre voi 
Mă vădeşte pe Mine de păcat?” (Ioan 8,46). Iar Sf. Apostol Pavel 
arată că Iisus Hristos a fost Iară de păcat, dar că în acelaşi timp 
a purtat neputinţele noastre de pe urma păcatului şi a fost 
ispitit: „Că nu avem Arhiereu care să nu poată suferi cu noi în 
slăbiciunile noastre, ci ispitit întru toate după asemănarea noastră, 
afară de păcat” (Evr. 4,15). 

A fost de trebuinţă pentru mântuirea noastră 
ca Iisus Hristos să fie fără de păcat? 

Da. Numai fiindcă „n-a săvârşit nici un păcat, nici s-a aflat 
vicleşug în gura Lui” (I Petru 2,22), Iisus n-a murit pentru 
păcatele Sale, ci „pentru fărădelegile noastre”, răscumpărându-ne 
de ele (Isaia 53,5.9). Numai fiindcă a fost Iară păcat, a putut da 
Tatălui o viată curată de ascultare, răscumpărând neascultarea 
noastră. Numai fiindcă a fost Iară de păcat, moartea nu L-a putut 
tine, căci n-avea drept asupra Lui, ci a înviat, ca după El să 
înviem şi noi toti, cei ce credem în El. Şi numai fiindcă a fost 
Iară păcat, ne este şi nouă pildă de viată neprihănită. 

Care este articolul IV din Simbolul credinţei? 

Articolul al IV-lea din Simbolul credinţei este: „Şi S-a 
răstignit pentru noi în zilele lui Ponfiu Pilat şi a pătimit şi S-a 
îngropat”. 

Ce cuprinde acest articol în întregul lui? 

După ce articolul III ne-a spus că Fiul lui Dumnezeu S-a 
lâcut om ca să ne mântuiască, articolul IV ne spune cum ne-a 
mântuit Iisus, odată ce S-a lăcut om. Căci a trebuit mai întâi ca 
Fiul lui Dumnezeu să Se facă om şi apoi să ne mântuiască. 

Când a început Iisus lucrarea de mântuire a omului? 
Trebuie să despărţim cu totul întruparea 
Domnului de lucrarea Lui mântuitoare? 

Nu trebuie să le despărţim. Desigur, altceva este aprin¬ 
derea focului şi altceva fierberea apei. Dar apa începe să se în¬ 
călzească, deci să înainteze spre fierbere, chiar în clipa aprin¬ 
derii focului. Tot aşa, altceva este întruparea şi altceva lucrarea 
Lui, prin care ne-a mântuit. Totuşi mântuirea noastră a început 
chiar prin întruparea Fiului lui Dumnezeu. Căci chiar prin 
întrupare a lăcut început înnoirii firii noastre luate de El, Iară 
de păcat. Dar ca să fie izbăvită de păcat firea tuturor celor ce 
voiau acest lucru, trebuia ca Fiul lui Dumnezeu să-şi dea firea 
Sa omenească la moarte pentru noi toţi. Pe de altă parte, numai 
prin moarte a scăpat El firea Sa omenească şi de slăbiciunile 
ei: de foame, de osteneală, de boală, de durere, de moarte. 
Răbdându-le pe toate acestea cu tărie până la capăt, a lăcut 
firea Sa omenească mai tare ca ele, a scăpat-o de ele şi, toto¬ 
dată, ne-a răscumpărat pe noi toţi de păcat şi de moarte. 

Aşadar, mântuirea începe cu întruparea. Dar deplin ea se 
înlăptuieşte prin moartea lui Iisus Hristos pe cruce şi prin în¬ 
vierea Lui. Biruinţa se câştigă prin luptă. Dar primul pas spre 
ea s-a lăcut prin aşezarea ostaşilor în linie de bătaie. Sf. Atanasie 
spune: „După cum dacă un împărat coboară intr-un oraş şi îşi 
ia locuinţa într-una din casele din el, nu numai că acest oraş 
primeşte o cinste mare, dar nici un duşman sau tâlhar nu în¬ 
drăzneşte să-l atace, căci chiar şi numai prezenta împăratului 
este pentru el o pavăză, tot astfel şi împăratul cerurilor: din 

moment ce a coborât în ţinutul omenirii noastre şi a locuit într-un 
trup ca al nostru toate atacurile duşmanilor contra omului au fost 
înfrânte, iar stricăciunea mortii, puternică odinioară, a încetat” 121 . 

De ce „S-a răstignit Domnul Iisus Hristos pentru 
noi pentru noi”? 

în urma păcatului strămoşesc, toti oamenii erau supuşi pedepsei 
mortii (Rom. 5,12), ca unii care dispretuiau mărirea lui Dumnezeu, 
în acelaşi timp moartea era urmarea slăbiciunii şi a tulburării, 
intrate în firea noastră prin păcat, din cauză că firea noastră 
trăia potrivnic Legii lui Dumnezeu, care a fost aşezată în toate 
şi pe care trebuie să o păzească toate. 

Dar iubirea lui Dumnezeu nu voia ca toti oamenii să se 
ducă la moarte veşnică, însă nici nu putea lăsa dispreţuită mă¬ 
rirea Sa şi nerestabilită în firea omenească Legea Sa. Unde nu 
este respectată o rânduială, este o tulburare necontenită, care 
alungă liniştea şi face cu neputinţă propăşirea în bine. 

Deci numai aşa puteau fi scăpaţi oamenii de pedeapsa mortii, 
găsindu-se cineva, chiar din partea lor, care să restabilească în 
firea sa omenească respectul Legii dumnezeieşti şi să rabde 
pedeapsa mortii cerută de mărirea dumnezeiască, dar nu pentru 
păcatul său, ci al tuturor oamenilor. Trebuia, aşadar, un om 
Iară de păcat şi în acelaşi timp un om care să valoreze cât toti 
oamenii şi chiar mai mult decât toti oamenii laolaltă. Dintre 
oameni nu se putea ivi cineva care să îndeplinească aceste 
condiţii. De aceea, în înţelepciunea Sa, a făcut Dumnezeu pe 
însuşi Fiul Său om fără de păcat. Acesta a restabilit prin viata 
Sa curată respectul Legii lui Dumnezeu în firea Sa omenească 
şi prin moartea Sa a răscumpărat pe fraţii Săi de la pedeapsa 


121 Despre întruparea Cuvântului, cap. IX, PG, XV, col. 1120; vezi şi Sf. 
Atanasie cel Mare, Scrieri, Partea I, în PSB, traducere, introducere şi note 
de Pr. Prof. Dumitru Stâniloae, Bucureşti, 1987, p. 101. 

morţii. De aceea S-a răstignit Fiul lui Dumnezeu pentru noi. 
Prin toate jertfele de animale dinainte de Hristos, oamenii căutau 
să dea lui Dumnezeu ceva în schimb pentru viaţa lor. Dar 
vieţile de animale erau de mai puţin preţ decât viata lor. De aceea 
oamenii nu puteau scăpa prin ele. Trebuia o jertlă de acelaşi 
preţ cu viata lor şi chiar de un preţ mai mare ca viata lor întinată. 
Jertfa aceasta a adus-o Fiul lui Dumnezeu ca om, vărsând un 
sânge mai de preţ decât al tuturor animalelor şi al tuturor oa¬ 
menilor şi răscumpărând prin el pe oameni de toate păcatele. 

Crucea a fost altarul pe care s-a adus jertfa adevărată pentru 
oamenii din toate timpurile. Iisus a fost şi jertfa adevărată, şi 
preotul care a adus-o, câştigând de fapt mântuirea noastră. „Iar 
Hristos venind Arhiereu bunătăţilor viitoare, nu prin sânge de 
ţapi şi de vitei, ci cu însuşi sângele Său a intrat El o dată pentru 
totdeauna în Sfânta Sfintelor, şi a dobândit o veşnică răscum¬ 
părare. Că de vreme ce sângele taurilor şi al ţapilor şi cenuşa 
de juninci, stropind pe cei spurcaţi, îi sfinţeşte spre curăţirea 
trupului, cu cât mai vârtos sângele lui Hristos, Care prin Duhul 
cel veşnic S-a adus lui Dumnezeu pe Sine jertlă Iară de pri¬ 
hană, va curăţi cugetul nostru de faptele cele moarte ca să slujiţi 
Dumnezeului celui viu” (Evr. 9,11-14). 

Iar Sf. Chirii al Ierusalimului zice: „Mântuitorul a suferit 
toate aceste patimi ca să împace prin sângele crucii pe cele din 
cer şi pe cele de pe pământ (Col. 1,20). Din pricina păcatelor 
eram duşmanii lui Dumnezeu şi Dumnezeu hotărâse ca păcă¬ 
tosul să moară. Trebuia să se întâmple una din două: sau ca 
Dumnezeu, ca Unul Ce-Şi îndeplineşte spusele, să-i omoare pe 
toţi, sau să anuleze hotărârea, ca Unul Ce este iubitor de oameni. 
Totuşi priveşte la înţelepciunea lui Dumnezeu! A menţinut ca 
adevărată şi hotărârea, şi Şi-a arătat cu putere şi iubirea de oameni. 
In trupul răstignit pe lemnul crucii Hristos a luat păcatele, pentru 
ca prin moartea Lui noi să murim pentru păcate şi să trăim 
pentru dreptate (I Petru 2,24). Nu era om de rând Cel ce a 

murit pentru noi. Nu era o oaie necuvântătoare. Nu era înger 
numai, ci Dumnezeu întrupat. Nu era atât de mare nelegiuirea 
păcătoşilor, pe cât de mare era dreptatea Celui care a murit 
pentru noi” 122 . 

De ce a trebuit să moară Iisus Hristos pentru noi 
tocmai răstignit pe cruce? 

Pentru mai multe pricini. însemnăm câteva: a) ca să moară 
înălţat spre cer, dar cu privirea şi cu braţele deschise spre lume, 
arătând că se aduce jertfa Tatălui, dar cu iubire fată de lume; b) ca 
să moară cu încetul şi deci ca patima Lui, răbdată Iară cârtire, 
să fie mai îndelungată şi ca sângele Lui să se scurgă stăruitor 
peste păcatele lumii, spre a le spăla; c) dar mai ales pentru că 
moartea prin răstignirea pe cruce era moartea cea mai ruşinoasă 
(Deut. 21,23; Gal. 3,13), şi la ea erau osândiţi cei mai mari 
tâlhari. Prin aceasta s-a arătat până unde coborâse ticăloşia noastră, 
încât am fost în stare să socotim pe Cel ce era bunătatea 
întrupată ca pe cel mai rău, încât am fost în stare să ne smintim 
de Cel mai bun ca de cel mai nevrednic. Dacă păcatul este 
neascultare de Dumnezeu şi lucrare împotriva Lui, răstignirea 
lui Iisus Hristos de către oameni, fiind cea mai duşmănoasă 
faptă împotriva lui Dumnezeu, este cea mai grozavă faptă a 
păcatului din om. Chiar în această decădere s-a arătat, în 
acelaşi timp, şi pedeapsa lui Dumnezeu asupra noastră; d) dar 
în acelaşi timp, în suferirea morţii celei mai ruşinoase din 
partea Fiului lui Dumnezeu, s-a arătat cât de totală a fost 
smerenia şi iubirea Lui pentru noi. 

Aşadar, de câte ori ne gândim la moartea pe cruce a 
Domnului, trebuie să ne aducem aminte de grozăvia păcatelor 
noastre, arătate chiar în această faptă ruşinoasă a noastră, dar, 
în acelaşi timp, şi de iubirea nemărginită a Domnului, Care a 


121 Cateheza XIII, trad. cit., voi. II, p. 349. 

spălat păcatele noastre tocmai în clipa când noi ni le arătam în 
fapta cea mai ticăloasă. 

Pe crucea Domnului de pe Golgota s-au întâlnit cea mai 
urâtă faptă a păcatului omenesc cu cea mai mare faptă a iubirii 
Domnului şi pe ea iubirea dumnezeiască a ars păcatul. Sf. Maxim 
Mărturisitorul zice: „Acesta a fost, aşadar, scopul Domnului, 
ca, pe de o parte, să asculte de Tatăl până la moarte, ca un om, 
pentru noi păzind porunca iubirii, iar pe de alta, să biruie pe 
diavol, pătimind de la el prin cărturarii şi fariseii puşi la lucru 
de el. Astfel, prin faptul că s-a lăsat de bunăvoie învins, a învins 
pe cel ce nădăjduia să-L învingă şi a scăpat lumea de stăpânirea 
lui” 123 . 

Dar dacă crucea a fost o unealtă de tortură 
ruşinoasă şi dureroasă pentru Domnul, 
este bine să o cinstim? 

Trebuie să o cinstim cât se poate mai mult, căci Domnul a 
îmbrătişat-o cu iubire şi pe ea a ars ca pe un altar păcatul nostru. 
Crucea arată ruşinea noastră, nu a Domnului; din partea Dom¬ 
nului arată iubire. Deci, gândul la ea ne face, pe de o parte, să 
ne ruşinăm şi să ne căim de păcatele noastre şi să luptăm îm¬ 
potriva lor, îmbrăţişând şi noi crucea cum a îmbrătişat-o Domnul, 
pe de alta, să ne înduioşăm de iubirea Lui, Care ne-a mântuit 
prin ea de ele şi să o slăvim. 

Nu te gândeşti la ostenelile şi la suferinţele ce le-au îndurat 
părinţii tăi de pe urma neascultării tale? Ruşinezi amintirea lor 
prin aceasta? Nu, dimpotrivă, slăveşti iubirea lor fată de tine şi 
sporeşti căinţa ta. Dar nici Hristos nu se ruşinează de crucea 
Sa. Căci ea este fapta cea mai înaltă a iubirii Sale fată de noi. 
Se va ruşina El de iubirea Sa fată de noi, arătată pe cruce? Nu, 
ci pururea Şi-o aminteşte şi ne-o aminteşte, căci prin ea ne-a 


123 Cuvânt ascetic, cap. XIX, „Filoc. II”, p. 9. 

şters păcatele şi prin faptul că ne-o aminteşte ne câştigă iubirea 
noastră fată de El. El mereu ne spune la Sfânta Liturghie că Şi-a 
vărsat sângele pentru noi şi ne îndeamnă să ne amintim de 
moartea Lui, se înţelege, de moartea pe cruce. „Că de câte ori 
veţi mânca pâinea aceasta şi veţi bea paharul acesta, moartea 
Domnului vestiţi până când va veni” (I Cor. 11,26). 

La Domnul nostru Iisus Hristos nu ne putem gândi Iară să-L 
vedem răstignit pe cruce. Iar la cruce ne gândim tocmai pentru 
că ne gândim la Hristos, Care S-a răstignit pe ea, deci nu ne 
putem gândi la ea decât văzând cu ochii sufletului pe Hristos 
pe ea. Hristos şi crucea Sa sunt nedespărţiţi. Crucea a devenit 
„semnul Liului Omului”. Ea se va arăta pe cer împreună cu El 
(Matei 24,30), când va veni să judece lumea, ca să ruşineze pe 
cei ce nu s-au căit şi nu au primit iubirea Lui cât au vieţuit în 
lume. Apoi crucea este altarul pe care s-a adus cea mai înaltă 
jertfa şi orice altar trebuie cinstit (leş. 29,37). 

Mai sunt şi alte locuri în Sfânta Scriptură 
care ne arată datoria de a cinsti crucea? 

Sf. Apostol Pavel se laudă cu crucea Domnului şi o socoteşte 
puterea lui Dumnezeu: „Cuvântul crucii celor pieritori nebu¬ 
nie este, iar nouă, celor care ne mântuim, puterea lui Dumnezeu 
este” (I Cor. 1,18). Şi iarăşi: „Iar mie să nu-mi fie a mă lăuda 
decât numai în crucea Domnului nostru Iisus Hristos, prin care 
lumea este răstignită pentru mine şi eu pentru lume!” (Gal. 6,14). 
Aici Apostolul arată că, precum crucea înseamnă dreptatea lui 
Dumnezeu, Care a pedepsit păcatele pe cruce, şi iubirea fată de 
noi Domnului nostru Iisus Hristos Care le-a omorât, aşa înseamnă 
ea şi străduinţa noastră de a le omorî în noi prin osteneli şi 
înfrânări proprii, cu ajutorul lui Iisus Hristos şi prin iubirea 
faţă de El. 

Sfânta Scriptură socoteşte Crucea mijlocul prin care Dum¬ 
nezeu ne-a împăcat cu Sine, locul pe care s-a surpat peretele 

ce ne despărţea de Dumnezeu, locul pe care au fost înfrânte 
duhurile rele, focul în care a fost ars zapisul lor împotriva 
noastră. Prin jertfa Crucii, Dumnezeu, Care se îndepărtase de 
noi, a îmbrăţişat iarăşi omenirea, ca pe una ce a plătit datoria 
pentru păcat. Pe Cruce s-a omorât vrajba, pe Cruce a împăcat 
Iisus Hristos, în Sine, pe Dumnezeu cu oamenii. Crucea este 
locul pe care s-a lacut împăcarea noastră cu Dumnezeu şi, de câte 
ori facem semnul ei, ne gândim la ea cu credinţă, arătăm că 
primim această împăcare şi că ne întâlnim cu El pe acest loc 
sau în acest semn al păcii. „Căci El este pacea noastră, El, 
Care a lacut din cele dom - una, surpând peretele din mijloc 
al despărţiturii,... ca, întru Sine, pe cei doi să-i zidească intr-un 
singur om nou şi să întemeieze pacea. Să-i împace cu Dumnezeu 
pe amândoi, undi într-un trup, prin cruce, omorând prin ea 
vrăjmăşia” (Efes. 2,14-16). „Căci în El a binevoit (Dumnezeu) 
să sălăşluiască toată plinirea. Şi printr-Insul toate cu Sine să le 
împace, fie cele de pe pământ, fie cele din ceruri, tăcând pace 
prin El, prin sângele Crucii Sale” (Col. 1,19-21). „Ştergând zapisul 
ce era asupra noastră, care ne era potrivnic nouă cu rânduielile 
lui, şi pe acela l-a luat din mijloc, pironindu-1 pe cruce. Dez- 
brăcând (de putere) începătoriile şi domniile, le-a lacut de ocară 
în văzul tuturor, biruind asupra lor prin Cruce” (Col. 2,14-15). 

Prin Cruce S-a înălţat Iisus Hristos la mărire (Filip. 2,8-9; 
Luca 24,26; Ioan 17,1). Dacă ar fi fost lucru de ruşine pentru 
El, nu S-ar fi înăltat prin ea. Crucea este semnul T care apără 
pe cei ce-1 au în frunte (Iez. 9,4-6), sau pecetea lui Dumnezeu, 
care îi păstrează nevătămaţi pe cei ce o au întipărită pe ei (Apoc. 
7,2-3; 9,4). 

Mântuitorul însuşi spune: „Cel ce voieşte să vină după Mine 
să se lepede de sine, să-şi ia crucea şi să-Mi urmeze Mie” 
(Marcu 8,34). Aici e vorba, în primul rând, de crucea din suflet, 
ca luptă împotriva plăcerilor, a păcatelor, ca purtare a ostene- 

Iilor şi necazurilor, dar lupta şi necazurile le poartă omul gân- 
dindu-se la Crucea lui Hristos, prin care a biruit El păcatul. Şi, 
oare, nu este bine ca semnul, pe care-1 vede omul cu gândul, 
să-l facă şi cu mâna, ca şi mai uşor să-şi aducă aminte de 
Crucea lui Hristos şi de datoria sa de a o purta în suflet, de a fi 
cu recunoştinţă fată de El şi de a lupta împotriva păcatelor? 

De ce s-au pus în Simbol cuvintele: 

„în zilele lui Ponţiu Pilat”? 

Pontiu Pilat nu era o persoană particulară, ci un deţinător 
al puterii de stat. Amintindu-1 în Simbol, Sfinţii Părinţi au voit 
să arate că răstignirea lui Hristos este un fapt care s-a petrecut 
în istorie, întâmplat la o dată fixă. Deci nu este o născocire a 
fanteziei, căci aceasta nu fixează născocirile ei la date fixe. 
Apoi, Părinţii au vrut să arate că răspunderea pentru răstignirea 
lui Hristos o poartă întreaga omenire, pentru că autoritatea de 
stat lucrează în numele tuturor. Iisus n-a fost răstignit de nişte 
răufăcători de rând, ci de autoritatea publică în numele legii. 
Prin aceasta se arată cât de jos ajunseseră legile şi orânduirile 
publice omeneşti din acea vreme, adică tot ce aveau oamenii 
mai bun. Dacă legea omenească, menită să apere binele, L-a 
adus pe Fiul lui Dumnezeu la moarte, atunci la ce nu S-ar fi 
putut aştepta El de la nişte răulacători de rând? 

De ce s-au mai pus în Simbol cuvintele: 

„Şi a pătimit”, odată ce s-a spus că „S-a răstignit”? 

Cuvintele „şi a pătimit” arată încă o dată că Fiul lui Dumnezeu 
S-a lăcut om cu adevărat şi a suferit intr-adevăr pe cruce ca un 
om, până la moarte. Dar a pătimit numai cu trupul, nu şi cu 
Dumnezeirea, căci Dumnezeirea nu poate pătimi. Sf. Ioan 
Damaschin zice: „Spunem că Dumnezeu a suferit în trup, dar 
în nici un caz că Dumnezeirea a suferit prin trup” 124 . 

Alt înţeles nu mai au cuvintele „şi a pătimit”? 

Da. Iată şi acest înţeles: Fiul lui Dumnezeu, deşi n-a luat 
asupra Lui deodată cu firea noastră şi păcatele ei, a luat totuşi 
slăbiciunile noastre: trebuinţa de mâncare, de odihnă, frica de 
moarte, putinţa de a muri şi putinţa de a suferi durere trupească 
şi sufletească. Dar din potolirea trebuinţei de mâncare, de sete, 
de odihnă, Iisus nu Şi-a făcut o plăcere, ci le-a împlinit numai 
cât cerea trebuinţa, respingând toate ispitele. De asemenea a 
respins ispita de a scăpa de moarte şi de durere. Astfel, Iisus a 
luat asupra Lui aceste slăbiciuni omeneşti, ca să sufere pentru 
noi durerea până la capătul ei, adică până la moarte. El ştia că 
păcatul a intrat în firea omenească şi se menţine în ea prin 
dorinţa de plăcere şi prin fuga de durere, care vine de pe urma 
plăcerii. Drept aceea S-a hotărât să rabde numai durerea. De 
aceea a luat asupra Lui acele slăbiciuni. Iar răbdând durerea 
până la capăt, a întărit firea în aşa fel, că a scos din ea şi acele 
slăbiciuni. Răbdând până la moarte, a învins frica de moarte şi 
însăşi moartea, în firea Sa omenească, şi, drept urmare, firea 
Lui s-a sculat din morţi la viata cea fără de moarte. „Cu moar¬ 
tea pe moarte a călcat.” 

Dar Hristos a învins moartea şi din pricină că ea a venit 
asupra Lui pe nedrept, căci pe dreptate moartea vine asupra 
oamenilor numai ca o urmare a plăcerii. „Deci toată firea noastră 
era stăpânită de moarte din pricina căderii. Iar motivul stăpâ¬ 
nirii era plăcerea, care, luându-şi începutul într-o neascultare, 
se menţinea de-a lungul întregului lanţ de naşteri naturale. Din 
pricina acestei plăceri a fost adusă moartea, ca osândă, peste 
fire. Dar Domnul, făcându-Se om şi neprimind ca obârşie a 
naşterii Sale, după trup, plăcerea necuvenită - pentru care a 
fost adusă peste fire osânda cuvenită a morţii -, ci primind cu 
voie, după fire, osânda cuvenită a morţii în însuşirea pătimi- 


124 Dogmatica, cartea III, cap. XXVI, trad. cit., p. 227 

toare a firii, adică suferind-o, a răsturnat rostul morţii, nemai- 
având aceasta în El rostul de osândă a firii, ci a păcatului. Iar 
când moartea nu mai are plăcerea ca mamă, care o naşte şi pe 
care trebuie să o pedepsească, se face în chip vădit pricină a 
vieţii veşnice. Astfel, precum viata lui Adam din plăcere s-a 
tăcut maică a morţii şi a stricăciunii, la fel moartea Domnului 
pentru Adam (căci El era liber de plăcerea lui Adam) se face 
născătoare a vieţii veşnice.” 125 

Acesta este rostul pătimirii lui Iisus Hristos. El este omul 
durerii, omul durerii nedrepte. Prin durere a desfiinţat păcatul, 
care îşi are pricina în căutarea plăcerii, şi tot prin durere a 
desfiinţat moartea. 

De ce s-au mai pus în Simbol cuvintele 
„şi S-a îngropat”. Nu se înţelegea aceasta 
odată ce S-a răstignit? 

Prin aceste cuvinte se arată, în primul rând că Iisus a murit 
cu adevărat. „încă păcătoşi fiind noi, Hristos pentru noi a 
murit” (Rom. 5,8). Trupul Lui a fost părăsit de suflet şi a fost 
aşezat ca orice trup mort în mormânt. 

în al doilea rând, prin aceste cuvinte se garantează 
adevărul învierii Lui din morţi. Căci dacă Hristos ar fi fost luat 
de pe Cruce de Ucenici şi ascuns undeva, nu s-ar mai fi putut 
aduce mormântul gol ca o dovadă pentru învierea lui Iisus 
Hristos. Dar mormântul Lui a fost public. Ba chiar a fost păzit 
de slujitorii iudeilor care se temeau să nu-L fure pe Iisus 
Ucenicii şi apoi să spună că a înviat (Matei 27,64). Deci faptul 
că Iisus nu mai era în mormânt este o dovadă a învierii. 

Unde a fost sufletul Domnului 

în timpul cât trupul Lui a stat în mormânt? 


125 Sf. Maxim Mărturisitorul, Răspunsuri către Talasie, răsp. 61, în „Filocalia”, 
voi. III, Sibiu, 1948, pp. 337-339. 

Sufletul Lui s-a coborât la iad (Efes. 4,9; I Petru 3,19), dar 
nu ca să sufere chinurile de acolo, ca toti oamenii dinainte de 
El, căci cu acest scop se duc numai cei care pleacă de aici cu 
păcatul strămoşesc, sau cu păcate personale, şi cine se duce la 
iad spre a suferi pentru păcate nu mai poate ieşi de acolo prin 
puterile sale. Sufletul lui Iisus nu s-a dus acolo nici ca să 
întoarcă prin propovăduirea Sa pe păcătoşii din iad, căci acolo 
nu se mai pot schimba sufletele. Aşadar, sufletul lui Iisus nu s-a 
dus acolo nici ca arhiereu, nici ca prooroc. El s-a dus acolo ca 
împărat, eliberându-i pe drepţii din Vechiul Testament, care 
muriseră cu credinţa în venirea Sa. Prin aceasta, Hristos a 
stărâmat puterea iadului şi a morţii veşnice, căci de atunci 
acestea nu mai au putere peste cei ce au crezut sau cred în 
Hristos. Desigur, Iisus coborând la iad a lâcut cunoscută tuturor 
celor de acolo biruinţa Sa asupra păcatului şi a morţii, deci nu 
numai celor ce se folosesc de ea pentru că au crezut cât au fost 
pe pământ, ci şi celor care nu se folosesc de ea din pricină că 
nu au crezut în venirea Lui. în acest înţeles trebuie explicat 
locul din I Petru 3,18-20: „Căci şi Hristos a suferit odată moar¬ 
tea pentru păcatele noastre, El, Cel drept, pentru cei nedrepţi, 
ca să ne aducă pe noi la Dumnezeu, omorât fiind cu trupul, dar 
viu tăcut cu duhul, cu care S-a pogorât şi a propovăduit şi 
duhurilor tinute în închisoare, care fuseseră neascultătoare 
altădată, când îndelunga răbdare a lui Dumnezeu aştepta, în 
zilele lui Noe, şi se pregătea corabia în care puţine suflete, 
adică opt, s-au mântuit prin apă”. Dintre Sfinţii Părinţi vorbeşte 
clar despre coborârea Domnului la iad, cu acest scop, Sf. Irineu, 
care zice: „Hristos S-a coborât în cele ce sunt sub pământ şi le- 
a binevestit iertarea păcatelor celor ce au crezut în El. Şi au 
crezut în El toti care au sperat în El, adică au prevestit venirea 
Lui şi au îndeplinit poruncile Lui: drepţii, patriarhii şi proorocii, 
cărora li s-au iertat păcatele ca şi nouă” 126 . Iar Sf. Ioan Da- 

maschin spune: „Sufletul îndumnezeit se coboară la iad, ca, 
precum a răsărit celor de pe pământ soarele dreptăţii, tot astfel 
să lumineze şi celor ce stau sub pământ, în întunericul şi 
umbra morţii; că precum a predicat celor de pe pământ pace... 
devenind celor credincioşi cauză a mântuirii veşnice, iar celor 
neascultători mustrare pentru necredinţă, tot astfel şi celor din 
iad” 127 . 

Dar cu Dumnezeirea, care era unită 
cu firea omenească în Iisus Hristos, 
ce s-a întâmplat în timpul morţii? 

Ea a rămas unită cu trupul în mormânt şi cu sufletul în iad. 
Căci dacă s-ar fi despărţit de trupul şi de sufletul firii noastre, 
Cel ce S-a dus la iad n-ar mai fi fost şi Dumnezeu, ci numai 
om, iar trupul din mormânt n-ar mai fi fost trupul lui Dum¬ 
nezeu, ci al unui om. Sf. Ioan Damaschin spune: „Chiar dacă a 
murit ca om, şi chiar dacă sfântul Lui suflet s-a despărţit de 
trupul Lui preacurat, totuşi Dumnezeirea nu s-a despărţit de 
cele două, adică de suflet şi de trup, şi astfel nici unicul ipostas 
nu s-a despărţit în două ipostasuri. Astfel unicul ipostas al 
Cuvântului a fost şi ipostasul Cuvântului şi al sufletului şi al 
trupului. Niciodată, nici sufletul, nici trupul n-au avut un 
ipostas propriu, altul decât ipostasul Cuvântului” 128 . 

Numai pentru că trupul a rămas unit cu Dumnezeirea în 
mormânt, n-a început să se strice şi numai pentru că sufletul a 
rămas cu Dumnezeirea în iad, a zdrobit puterea iadului şi a eli¬ 
berat pe drepţii de acolo. De aceea numeşte Sf. Ioan Damaschin 
sufletul Domnului care merge la iad „sufletul îndumnezeit”. 


126 Adversus Haereses IV, 15. 

127 Dogmatica, cartea III, cap. XXIX; trad. Pr. D. Fecioru, p. 231. 
™Ibidem, pp. 228-229. 

Dar n-a ajuns trupul Domnului nestricăcios 
şi sufletul Lui îndumnezeit numai după înviere? 

Este adevărat. Dar nestricăciunea şi îndumnezeirea au două 
înţelesuri. Trupul Domnului, înainte de înviere, a fost nestri¬ 
căcios în înţelesul că nu se putea desface în pământ, dar a fost 
stricăcios în înţelesul că suferea de foame, de sete, de obosea¬ 
lă, putea fi străpuns cu cuie şi putea muri, adică putea fi părăsit 
de suflet. De-abia după înviere devine nestricăcios în înţelesul 
că nu mai suferă nici o trebuinţă materială, nu mai suferă du¬ 
rere, nu mai poate muri 129 . Aceasta este şi deplina îndumnezeire 
a trupului. Tot două înţelesuri are îndumnezeirea sufletului, 
înainte de înviere sufletul era îndumnezeit în înţelesul că 
voinţa şi lucrarea sa erau îmbogăţite, călăuzite şi străbătute de 
Dumnezeirea Cuvântului. Dar după înviere este îndumnezeit 
în înţelesul că lucrarea lui este străbătută cu totul de lucrarea 
Dumnezeirii. 

Care este articolul V din Simbolul credinţei? 

Este următorul: „Şi a înviat a treia zi, după Scripturi”. 

Ce însemnătate are pentru noi faptul că 
Hristos „a înviat”? 

Cea mai mare însemnătate. învierea lui Hristos ne arată că 
am fost cu desăvârşire mântuiţi. Căci, în primul rând, ea ne dă 
asigurarea că tot ce a spus Iisus Hristos este adevărat, deci şi 
aceea că El este Fiul lui Dumnezeu şi că moartea Lui a avut 
drept scop eliberarea noastră din robia păcatului şi împăcarea 
noastră cu Dumnezeu. în al doilea rând, învierea lui Hristos ne 
asigură că moartea ce domnea peste firea noastră a fost în¬ 
vinsă, că trupurile noastre nu vor rămâne veşnic prelăcute în 


129 Sf. loan Damaschin, Dogmatica, cartea III, cap. XXVIII, trad. cit. 

ţărână, ci vor învia. Căci trupul lui Hristos este pârga firii 
noastre, şi precum El a înviat, aşa vor învia şi trupurile noastre. 
Astfel, învierea lui Hristos este temelia credinţei noastre. 
Daca n-ar fi înviat El, tot ce a spus El n-ar fi căpătat adeverire 
şi nici noi n-am avea siguranţa că înviem. De aceea, Sf. Apostol 
Pavel spune: „Iar dacă Hristos n-a înviat, zadarnică este cre¬ 
dinţa voastră, sunteţi încă în păcatele voastre. Şi atunci şi cei 
ce au adormit întru Hristos au pierit... Iar acum Hristos a înviat 
din morţi, fiind începătura (a învierii) celor adormiţi. Căci de 
vreme ce printr-un om a venit moartea, tot printr-un om şi 
învierea morţilor. Că precum în Adam toţi mor, aşa şi în 
Hristos tofi vor învia” (I Cor. 15,17-18.20-22). 

învierea lui Hristos înseamnă numai revenirea 
trupului mort la viaţa dinainte de moarte sau 
înseamnă şi o prefacere a acelui trup? 

învierea nu este numai o revenire a trupului la viata dinainte 
de moarte, ci înseamnă şi o prefacere totală a trupului. Ea este 
o treaptă nouă şi cea din urmă pe drumul mântuirii noastre, 
urcat de Hristos. Lucrarea de mântuire a lui Hristos nu s-a 
încheiat cu moartea Sa pe Cruce, ci este desăvârşită prin 
înviere. Dacă lucrarea Lui de mântuire ar fi constat numai în 
răscumpărarea vieţii noastre cu viata Lui, ea s-ar fi isprăvit cu 
moartea Lui. Şi atunci viata Lui şi a noastră, după înviere, nu 
s-ar fi deosebit prea mult de cea dinainte de moartea lui Hristos 
pe Cruce. Dar lucrarea de mântuire a constat şi într-o desă¬ 
vârşire a firii noastre, slăbită de păcat, iar desăvârşirea aceasta 
a realizat-o Iisus Hristos întâi în firea Sa, până la capăt, ca 
apoi, prin împărtăşire din ea, să se desăvârşească şi firea noastră. 
Şi capătul acesta al desăvârşirii firii noastre în Sine l-a ajuns 
Iisus prin învierea Lui. Astfel, trupul nostru care va învia nu 

va mai fi ca trupul nostru de acum, ci desăvârşit, după asemă¬ 
narea lui Hristos cel înviat. 

A A 

In ce fel s-a prefăcut trupul Domnului prin înviere? 
Ce a însemnat învierea lui Hristos pentru 
firea omenească a Lui, ca să ştim ce va însemna ea 
şi pentru noi toţi, atunci când ne vom împărtăşi de ea? 

Am spus mai înainte că prin înviere trupul Domnului a ajuns 
nemuritor şi liber de trebuinţele materiale şi de durere. Aşa vor 
ajunge şi trupurile noastre înviate. Prin înviere, Hristos a scos 
din firea noastră stricăciunea şi moartea. Chiar dacă El a mâncat 
după înviere, n-a lăcut-o din trebuinţă, ci ca să „învedereze 
adevărul învierii” 130 . 

Apoi, trupul Domnului a devenit luminos şi plin de slavă, 
aşa cum S-a arătat o clipă pe muntele Taborului. Dumnezeirea 
Lui s-a arătat în El în toată strălucirea, ca pe Tabor, deşi oamenii 
n-o puteau vedea pentru că nu Se coborâse încă Duhul Sfânt 
peste ei. 

Aşa vor fi şi trupurile noastre după înviere. Căci zice Apostolul 
Pavel: „Aşa este învierea morţilor: se seamănă (trupul) întru 
stricăciune, înviază întru nestricăciune; se seamănă întru ne¬ 
cinste, înviază întru slavă; se seamănă întru slăbiciune, înviază 
întru putere; se seamană trup firesc, înviază trup duhovnicesc. 
Dacă este trap firesc, este şi trap duhovnicesc” (I Cor. 15,42-44). 

De ce s-au pus în Simbolul credinţei cuvintele 
„a treia zi, după Scripturi”? 

Aceste cuvinte sunt luate din I Corinteni 15,3-4, unde 
Apostolul Pavel scrie: „Căci v-am dat, întâi de toate, ceea ce şi 
eu am primit, cum că Hristos a murit pentru păcatele noastre, 


130 Sf. Ioan Damaschin, Dogmatica, cartea IV, cap. I, trad. Pr. D. Fecioru, 
p. 235. 

după Scripturi; şi cum că a fost îngropat şi că a înviat a treia zi, 
după Scripturi”. 

Ce înseamnă „după Scripturi”? 

Că Hristos a murit şi a înviat întocmai cum s-a prevestit 
despre El în Vechiul Testament, adică toate acestea s-au în¬ 
tâmplat „potrivit Scripturilor”. Această adeverire a Scripturilor 
arată iarăşi Dumnezeirea lui Iisus Hristos şi planul dumne¬ 
zeiesc al mântuirii, pregătit de mai înainte. în capitolul 53 de 
la Isaia este scris: „Că s-a luat de pe pământ viata Lui. Pentru 
lârădelegile poporului Meu a fost adus la moarte” (v. 8). Iar în 
Psalmul 15 se spune: „Că nu vei lăsa sufletul meu în iad, nici 
nu vei da pe cel cuvios al Tău să vadă stricăciunea” (v. 10). 
învierea de a treia zi a fost închipuită de petrecerea timp de 
trei zile şi trei nopţi a lui Iona în pântecele chitului, precum 
însuşi Domnul a spus: „Neam viclean şi desfrânat cere semn, 
şi semn nu i se va da lui, decât semnul lui Iona proorocul. Că 
precum a fost Iona în pântecele chitului trei zile şi trei nopţi, 
aşa va fi şi Fiul Omului în inima pământului trei zile şi trei 
nopţi” (Matei 12,39-40). 

A 

Ce spun Sfintele Scripturi despre înviere? 

Sfintele Scripturi vorbesc în multe rânduri despre învierea 
Domnului. Sf. Apostol Pavel dă un şir întreg de fapte care 
dovedesc că Mântuitorul a înviat cu adevărat (I Cor. 15,1-20), 
iar Sfinţii Evanghelişti istorisesc cu de-amănuntul cum s-a 
întâmplat marea minune a învierii (Matei 28,1-10; Marcu 
16,1-8; Luca 24,1-12.15-31.36-50; Ioan 20 şi 21). 

Care este articolul VI din Simbolul credinţei? 

Acest articol este: „Şi S-a înălţat la ceruri şi şade de-a 
dreapta Tatălui”. 

Ce ne învaţă articolul VI al Simbolului? 

Acest articol ne învaţă că, după ce Fiul lui Dumnezeu S-a 
smerit „coborându-Se din cer”, adică lăcându-Se om, după 
înviere S-a umplut de slavă dumnezeiască şi după firea Sa 
omenească, înăltându-se cu trupul la cer şi şezând de-a dreapta 
Tatălui, adică la locul cel mai de cinste. De aici se desprind 
două lucruri: a) ca Dumnezeu, Iisus Hristos a fost totdeauna în 
sânul Tatălui şi în tot locul; b) după înălţare, Iisus este cu 
trupul numai în cer, nu şi pe pământ, dar în chip tainic se află 
şi în dumnezeiasca Euharistie, din clipa în care pâinea se 
preface în Trupul Său, iar vinul în Sângele Său. Acest articol 
ne arată şi mai mult marea cinste cu care a îmbrăcat Dum¬ 
nezeu pe oameni. Fiul lui Dumnezeu n-a lepădat după înviere 
firea noastră, ci S-a suit cu ea la cer, stând ca un om pe tronul 
dumnezeiesc, cânnuind lumea şi ajutându-ne să ne facem şi 
noi după chipul Său. Fiul lui Dumnezeu S-a tăcut ca unul 
dintre noi, dar acest Unul dintre noi S-a înăltat la cinste dum¬ 
nezeiască şi cârmuieşte lumea. 

Care este articolul VII din Simbolul credinţei? 

Este acesta: „Şi iarăşi va să vie cu slavă să judece viii şi 
morţii, a Cărui împărăţie nu va avea sfârşit”. 

Ce ne învaţă acest articol în întregimea lui? 

El ne spune că slava dumnezeiască, la care a fost ridicat 
Iisus Hristos ca om, se va arăta tuturor, atunci când va veni să 
judece lumea. Precum, după înălţare, Tatăl I-a dat locul cel 
mai de cinste, aşezându-L la dreapta Sa, aşa se va arăta atunci 
tuturor în acest rol de cinste, Tatăl dându-I să facă judecata 
tuturor: „Că Tatăl nu judecă pe nimeni, ci toată judecata a dat-o 
Fiului, ca toţi să cinstească pe Fiul, precum cinstesc pe Tatăl. 
Cel ce nu cinsteşte pe Fiul nu cinsteşte pe Tatăl Care L-a 
trimis” (Ioan 5,22-23). Iisus Hristos îi va judeca pe toţi câţi au 
fost de la facerea lumii şi câţi vor fi până la sfârşitul ei. Nimeni 

nu va scăpa de această judecată a Lui. Vor fi chemaţi şi morţii 
la judecată. 

Din ce cauză îi va da Tatăl Fiului Său întrupat, 
Iisus Hristos, să facă judecata? 

Dumnezeu voieşte ca oamenii să fie judecaţi printr-un om, 
care le cunoaşte şi slăbiciunile cu care au avut de luptat, căci 
le-a purtat El însuşi, dar şi măsura în care pot să se ridice 
deasupra lor, căci El însuşi S-a ridicat. El are apoi şi dreptul să- 
i judece, pentru că le-a dat, prin jertfa Sa pentru ei, puterea să 
scape de păcat şi de osândă. Cum va face această judecată, 
vom vedea când se va vorbi despre viata viitoare. Aici 
spunem numai că la judecata de apoi El îi va retine pe unii 
lângă Sine, pentru veşnica fericire, iar pe alţii îi va trimite 
departe de Sine, spre veşnica chinuire, după cum L-au iubit pe 
El, ca chip al omului desăvârşit, şi s-au silit să se facă ase¬ 
menea Lui, iubind pe semeni cum i-a iubit El, sau n-au lăcut 
aceasta. El va fi Judecătorul desăvârşit şi măsura sau legea 
desăvârşită, dar totuşi potrivită puterilor omeneşti, după care 
vor fi judecaţi oamenii, aşa cum El a fost Arhiereu desăvârşit 
şi jertfa desăvârşită adusă pentru ei. 

Ce trebuie să înţelegem îndeosebi prin cuvintele: 
„Şi iarăşi va să vină cu slavă”? 

Aceste cuvinte înseamnă că, dacă prima dată Fiul lui 
Dumnezeu a venit pe pământ „coborându-Se”, a venit în chip 
de rob, S-a smerit, ca să nu silească pe nimeni să-L primească 
şi să creadă în El, ci ca fiecare să se poată decide în toată 
libertatea, a doua oara va veni cu „slavă”. Dumnezeirea Sa va 
scălda atunci în lumină trupul Său şi va umple de fericire pe 
cei ce prin aceasta vor primi o adeverire a credinţei lor de mai 
înainte, şi de spaimă pe cei ce nu au crezut mai înainte în El. 
Atunci nu va mai veni singur şi necunoscut, ci înconjurat de 

sfinţii îngeri şi cu mare strălucire dumnezeiască. Ei tofi se vor 
aduna tremurând în fata Lui aşteptând Judecata: „Şi vor vedea 
pe Fiul Omului venind pe norii cerului, cu putere şi cu slavă 
multă” (Matei 24,30). „Iar când va veni Fiul Omului întru 
slava Sa şi tofi sfinţii îngeri cu El, atunci va şedea pe tronul 
slavei Sale” (Matei 25,31). Până şi stihiile lumii se vor înfri¬ 
coşa de slava Lui: „Şi am văzut un tron mare alb, şi pe Cel ce 
şedea pe el, iar dinaintea fetei Lui pământul şi cerul au fugit şi 
loc nu s-a mai găsit pentru ele” (Apoc. 20,11). 

Ce înseamnă cuvintele: 

„A Cărui împărăţie nu va avea sfârşit”? 

Aceste cuvinte ne spun că stăpânirea lui Iisus Hristos ca 
om şi slava Lui nu vor înceta vreodată, ci vor dura veşnic. 
Căci, pe de o parte, Iisus Hristos nu e numai un om a cărui 
slavă să fie luată vreodată de Dumnezeu, iar pe de alta, Fiul lui 
Dumnezeu nu va lepăda niciodată firea Sa omenească, nu va 
înceta în veci să fie şi om, deci om plin de slavă dumnezeiască. 
Deci nici cinstea dumnezeiască a omenităfii noastre nu va 
înceta vreodată, ca să apară alt neam de fiinţe mai înalt, 
împărăţia Iară sfârşit a lui Iisus Hristos a fost anunţată de 
îngerul Gavriil (Luca 1,33). Este drept că Apostolul Pavel 
spune că la sfârşit Iisus va supune toate Tatălui şi apoi pe Sine 
(I Cor. 15,25-26). Dar aceasta înseamnă aducerea lumii întregi 
la supunere faţă de Tatăl şi încetarea lucrării Sale mântuitoare 
ca o lucrare deosebită a Sa, primită la întrupare. 

4V 

învăţătura despre 
Duhul Sfânt 


In ce articol din Simbolul credinţei se vorbeşte 
despre Duhul Sfânt? 

în Simbolul credinţei se vorbeşte despre Duhul Sfânt în 
articolul VIII. 

Ce spune acest articol? 

în acest articol se spun următoarele: „Şi întru Duhul Sfânt, 
Domnul de viată lăcătorul, Care din Tatăl purcede, Cel ce 
împreună cu Tatăl şi cu Fiul este închinat şi mărit, Care a grăit 
prin prooroci”. 

Ce înseamnă: „Cel ce împreună cu Tatăl şi cu Fiul 
este închinat şi mărit”? 

Aceste cuvinte arată că Sfântul Duh este întru totul egal 
cu Tatăl şi cu Fiul, fiind ca şi Ei veşnic, atotputernic, atot¬ 
ştiutor, pretutindeni de fată, cuvenindu-I-se, aşadar, aceeaşi 
închinare şi slavă ca şi Tatălui şi Fiului. Dar nu numai atât. 
Cuvintele acestea nu arată numai că Duhului I se cuvine 
aceeaşi închinare şi cinste ca Tatălui şi Fiului, ci şi că atunci 
când ne închinăm şi dăm slavă Tatălui şi Fiului trebuie să ne 
închinăm şi să dăm slavă şi Sfântului Duh, căci este nedespărţit 
de Aceia; fiind a treia Persoană dumnezeiască a Sfintei Treimi. 
Aceasta înseamnă că Sfântul Duh este de o fiinţă cu Tatăl şi cu 
Fiul, cum am văzut că este şi Fiul de o fiinţă cu Tatăl. Sfântul 
Duh este în Tatăl şi în Fiul, precum şi Fiul este în Tatăl şi în 

Sfântul Duh, şi Tatăl, în Fiul şi în Sfântul Duh. Toţi trei au o 
singură flintă, voinţă, putere şi slavă, o singură Dumnezeire, 
arătată în trei ipostasuri, sunt un singur Dumnezeu în trei 
Persoane, aşa cum soarele are disc, rază şi lumină, dar e un 
singur soare 131 . 

Avem temeiuri pentru această învăţătură în 
Sfânta Scriptură şi în Sfinţii Părinţi? 

Da, avem. Sfântul Duh este numit de Sfântul Apostol 
Petru Dumnezeu, când îi spune lui Anania: „Pentru ce a umplut 
satana inima ta, ca să minţi tu Duhului Sfânt... N-ai mintit 
oamenilor, ci lui Dumnezeu” (Fapte 5,3-4). Iar Sfântul Apostol 
Pavel spune că Duhul Sfânt este în Dumnezeu, adică în Tatăl 
şi în Fiul, cum este duhul omului în om. De aceea, El este 
atotştiutor: „Iar nouă ni le-a descoperit Dumnezeu prin Duhul 
Său, fiindcă Duhul toate le cercetează, până şi adâncurile lui 
Dumnezeu. Căci cine dintre oameni ştie cele ale omului, decât 
duhul omului, care este în el? Aşa şi cele ale lui Dumnezeu 
nimeni nu le-a cunoscut decât Duhul lui Dumnezeu” (I Cor. 
2,10-11). Dar că Duhul Sfânt este totuşi o Persoană deosebită 
de Tatăl şi de Fiul, însă de aceeaşi cinste cu Ei, vedem din 
porunca Mântuitorului, Care îi trimite pe Apostoli să-i boteze 
pe oameni în numele Tatălui şi al Fiului şi al Sfântului Duh 
(Matei 28,19). 

Cele trei Persoane ale Sfintei Treimi nu sunt nici despăr¬ 
ţite, căci au împreună o singură fiinţă, nici amestecate, căci 
sunt trei ipostasuri, şi nu unul. Sf. Ioan Damaschin spune: 
„între ipostasurile Dumnezeirii nu există deosebire de voinţă, 
sau de gândire, sau de lucrare, sau de putere, sau de altceva, 
din acelea care dau naştere în noi la vreo deosebire cu totul 


131 Sf. Atanasie cel Mare, întrebări oarecare, întrebarea 4, la Atanasie 
de la Păros, Epitoma dumnezeieştilor dogme, Mănăstirea Neamţ, 1816, p. 230. 


102 



adevărată. Pentru aceea nu spunem că Tatăl şi Fiul şi Sfântul 
Duh sunt trei Dumnezei, ci din contra, că Sfânta Treime este 
un singur Dumnezeu... Căci, după cum am spus, ipostasurile 
Sfintei Treimi se unesc, în înţelesul că ele sunt unele în 
altele... Ele nu sunt despărţite unele de altele şi nici împărţite 
în ce priveşte flinta” 132 . 

Ce înseamnă cuvintele „Care de la Tatăl purcede”? 

Cuvintele acestea arată că Duhul Sfânt este din Tatăl, dar 
nu prin naştere, ca Fiul, ci prin purcedere. Ce este însă pur- 
cederea şi prin ce se deosebeşte ea de naştere Biserica n-a 
căutat să lămurească, pentru că nici Dumnezeu nu a desco¬ 
perit. De aceea, Sfinţii Părinţi au luat aceste cuvinte întocmai 
aşa cum se află în Evanghelia lui Ioan 15,26 şi le-au pus în 
Simbolul credinţei: „Iar când va veni Mângâietorul, pe Care 
Eu îl voi trimite vouă de la Tatăl, Duhul adevărului, Care de la 
Tatăl purcede, Acela va mărturisi despre Mine”. Acesta este 
de altfel singurul loc din Sfânta Scriptură care vorbeşte despre 
purcederea, Duhului Sfânt. Despre purcederea Sfântului Duh 
din Tatăl atâta ştim, că ea este dinainte de veci, ca şi naşterea 
Fiului, căci niciodată n-au fost Tatăl şi Fiul fără Duhul. 
Naşterea Fiului şi purcederea Duhului din Tatăl sunt deodată, 
din veci. Aşa cum, îndată ce există focul, există şi lumina şi 
căldura lui, tot astfel, din veşnicie, de când există Tatăl, există 
şi Fiul prin naştere şi Duhul Sfânt prin purcedere din Tatăl. O 
slabă imagine pentru a înţelege acest lucru ne dă Sf. Atanasie 
cu Adam, cu Eva şi cu Set. Adam este nenăscut, fiul lui e 
născut din el, iar Eva e luată din el în alt chip 133 . Se înţelege că 
nici o asemănare nu se potriveşte întocmai la Dumnezeu. 


132 Dogmatica, cartea I, cap. VII, trad. cit., p. 32. 

133 întrebări oarecare, întrebarea 15, la Atanasie de la Păros, Epitoma 
dumnezeieştilor dogme, Mănăstirea Neamţ, 1816, p. 239. 

Romano-catolicii şi protestanţii spun că 
Sfântul Duh purcede „şi de la Fiul” 
şi chiar au adăugat la Simbolul credinţei 
aceste cuvinte. Cum susţin ei aceasta? 

Ei susţin că, atunci când Mântuitorul zice: „Pe care Eu îl 
voi trimite la Tatăl”, arată că şi El îl purcede pe Sfântul Duh. 
Dar noi spunem că trimiterea este altceva decât purcederea, că 
trimiterea Duhului Sfânt în lume încă nu se făcuse când 
vorbea Mântuitorul, pe când purcederea este din veci. De 
aceea vorbeşte Mântuitorul despre trimiterea Duhului Sfânt la 
viitor. Purcederea adică este veşnică, este mai presus de timp, 
pe când trimiterea în lume se face în timp. Purcederea veşnică 
a Duhului este de la Tatăl, trimiterea Lui în lume este de la 
Fiul. 

Ce mai susţin romano-catolicii cu privire 
la purcederea Duhului Sfânt? 

Ei mai susţin că, dacă Fiul îl trimite pe Duhul în lume, 
aceasta este un semn că îl şi purcede din veşnicie, că numai 
atunci este trimisă o Persoană dumnezeiască de alta în lume, 
când primeşte şi existenta veşnică de la ea. De pildă, Fiul este 
trimis de Tatăl în lume pentru că Se şi naşte veşnic din El. Dar 
noi le răspundem că şi Duhul Sfânt trimite pe Fiul în lume. 
înseamnă, oare, aceasta că Fiul Se naşte sau este purces şi din 
Duhul? Nicidecum. Astfel Iisus Hristos spune despre Sine: 
„Duhul Domnului este peste Mine, pentru care M-a uns a 
binevesti săracilor; M-a trimis să vindec pe cei zdrobiţi cu 
inima...” (Luca 4,18). 

Ce spun Sfinţii Părinţi în privinţa purcederii 
Sfântului Duh? 

Ei spun că Sfântul Duh purcede numai de la Tatăl, că în 
Sfânta Treime este numai un izvor şi pentru Fiul, şi pentru 

Sfântul Duh: Tatăl. Sf. Atanasie spune: „Sfântul Duh este din 
Tatăl, nu lăcut, nici plăsmuit, nici născut, ci purces” 134 . „Dum¬ 
nezeu şi Tatăl”, zice el, „este singur pricinuitor celor doi şi 
nenăscut; iar Fiul, din singur Tatăl pricinuit şi născut; iar 
Duhul, din singur Tatăl pricinuit şi purces, iar prin Fiul în 
lume trimitându-Se.” 135 La rândul său, Sf. Ioan Damaschin spune: 
„Duhul cel Sfânt spunem că este din Tatăl şi îl numim Duh al 
Tatălui. Nu spunem că Duhul este din Fiul, dar îl numim 
Duhul Fiului”. Sau: „Fiul şi Sfântul Duh sunt din Tatăl, după 
cum raza şi lumina sunt din soare” 136 . 

Când au adăugat cei din Apus, în Simbolul credinţei, 
cuvintele „şi de la Fiul” (Filioque) ? 

Prima dată le-a adăugat un Sinod din Spania, în 589. Dar 
la Roma s-au introdus cu mult mai târziu. în 809, Papa Leon 
al IlI-lea, când i s-a cerut să se spună şi la Roma Simbolul cu 
acest adaos, s-a opus şi a poruncit să se scrie Simbolul pe două 
table de argint fără acest adaos. Mai târziu s-au adăugat 
aceste cuvinte şi la Roma, călcându-se porunca sinoadelor 
ecumenice. 

De ce este pomenit Sfântul Duh de obicei 
în rândul al treilea, după Tatăl şi după Fiul? 

Nu pentru că Sfântul Duh ar fi mai mic decât Tatăl şi decât 
Fiul, căci toate câte le au Tatăl şi Fiul le are şi Sfântul Duh 
(Ioan 16,13-15), ci pentru că orice lucrare săvârşită de Dumnezeu 
în lume este săvârşită de cele trei Persoane dumnezeieşti în 
această ordine: porneşte din Tatăl, este înlâptuită de Fiul şi 
este desăvârşită de Sfântul Duh. „Că de la El şi prin El şi întru 


134 La Atanasie de la Păros, op. cit., Întrebarea 4. 
135 Ibidem. 

136 Dogmatica, cartea I, cap. 8, trad. cit., p. 24. 

El sunt toate” (Rom. 11,36). Ordinea în care pomenim cele 
trei Persoane dumnezeieşti nu arată o deosebire de aşezare şi 
de rang înăuntrul Sfintei Treimi, ci partea pe care o are fiecare 
în orice lucrare îndreptată asupra lumii. 

De aceea vorbeşte şi Simbolul credinţei 
despre Sfântul Duh după Tatăl şi Fiul? 

Da, pentru aceasta. Dar Simbolul se ocupă în chip deo¬ 
sebit de mântuirea oamenilor. Deci el vrea să arate că şi fapta 
mântuirii noastre a pornit, ca şi aceea a creării noastre, din 
Tatăl, a fost împlinită de Fiul şi acum e desăvârşită de Sfântul 
Duh. De altfel mântuirea este mai întâi o aşezare din nou a 
oamenilor în starea în care au fost tăcuţi de Dumnezeu la 
început, ca să poată fi apoi şi o ridicare a lor peste acea stare. 
Deci, precum Cel ce desăvârşea la început facerea era Duhul 
Sfânt, tot astfel Cel ce săvârşeşte acum readucerea oamenilor 
la starea de la început şi ridicarea peste ea este tot Duhul 
Sfânt. 

De aceea este numit Duhul Sfânt, în Simbol, 
„Domnul de viaţă făcătorul”? 

Duhul Sfânt este Cel ce a umplut de viată cele lăcute la 
început şi avea să le umple de o viaţă tot mai bogată. Şi El este 
Cel ce umple de viată şi de tot mai multă viată pe cei mântuiţi 
din stricăciune şi din moarte de către Iisus Hristos. „Duhul lui 
Dumnezeu Se purta pe deasupra apelor” (Facerea 1,2) după ce 
au fost lăcute, ca să pună viată în materie. Şi Duhul Sfânt S-a 
coborât în ziua Cincizecimii peste lume, prin Apostoli, dând 
naştere Bisericii. Numai unde suflă Duhul se naşte viată, viaţa 
cea nouă (Ioan 3,6 şi 8). „Duhul este Cel ce dă viată” (Ioan 
6,63). 

Dacă Duhul Sfânt este Cel ce desăvârşeşte lucrarea 
pornită din Tatăl şi săvârşită de Fiul, de ce se spune 
că Sfântul Duh „a grăit prin prooroci”, cum zice 
Simbolul, adică a pregătit mântuirea pe care avea 
s-o împlinească pe urmă Fiul? 

Intr-adevăr, Duhul, grăind prin prooroci, a pregătit omenirea 
pentru primirea Mântuitorului, vestind de mai înainte venirea 
Lui. Dar, pe de altă parte, şi aici Duhul este Cel ce a adus 
lucrarea dumnezeiască a luminării în mintea proorocilor. El 
este Cel ce a dus până la capătul ei o lucrare dumnezeiască 
îndreptată spre lume. In acest înţeles El este Duhul Adevărului 
şi călăuzeşte la tot adevărul (Ioan 16,13). Deci Lui I se cuvenea 
să grăiască prin prooroci. Desigur, Duhul era nedespărţit de 
Cuvântul lui Dumnezeu, când grăia. Dar Duhul coboară Cuvântul 
în inima lor, îi face să-L audă, să-L înţeleagă. In Duhul, 
proorocii primeau Cuvântul. De aceea zic proorocii necon¬ 
tenit: „Şi a fost Cuvântul Domnului către mine” (Ier. 1,11). 
Dar gura care rostea Cuvântul în inima lor, în aşa fel încât îl 
tăcea să pătrundă în ea, era Duhul. Astfel, când spun proorocii: 
„Şi a zis Domnul către mine” (Isaia 8,1), trebuie să înţelegem 
că vorbesc de Duhul, căci şi Simbolul îi zice Duhului „Domnul”. 

Sfântul Simion Noul Teolog zice: „Deci prin Cuvânt în¬ 
ţelegem pe Fiul lui Dumnezeu şi Tatăl, adică pe Domnul 
nostru Iisus Hristos, adevăratul Dumnezeu. Iar gura Lui, care 
grăieşte cuvinte negrăite, este Sfântul Duh. Precum zice 
proorocul: «Gura Domnului a grăit acestea», adică Duhul Dom¬ 
nului. Şi de ce Sfântul Duh Se numeşte gura lui Dumnezeu şi 
Fiul Se numeşte Cuvântul? Fiindcă precum cuvântul nostru, 
care este în sufletul nostru, se rosteşte şi se arată altora prin 
gura noastră şi în alt chip este cu neputinţă să-l rostim sau să-l 
arătăm, decât prin vorbirea gurii, la fel şi Fiul lui Dumnezeu 

nu poate fi cunoscut sau auzit, dacă nu Se descoperă prin 
Preasfântul Duh” 137 . 

Cum desăvârşeşte Sfântul Duh mântuirea noastră? 
Nu ajungea lucrarea lui Iisus Hristos, 

Cuvântul lui Dumnezeu? 

Am spus că Sfântul Duh desăvârşeşte orice lucrare dum¬ 
nezeiască îndreptată spre lume, deci şi lucrarea mântuirii. El este 
Cel ce o aduce până în inima noastră, o sădeşte în străfundul 
cel mai adânc al inimii. El coboară de la Hristos în noi, dar ne 
şi leagă de Hristos; sau, prin El, ne leagă Hristos de Sine şi 
prin Sine şi de Tatăl. Un om stă în fata noastră, dar el se leagă 
de inima noastră prin glasul cu care îşi trimite cuvântul în noi. 
Aşa este Duhul, ca un glas cu care pătrunde Cuvântul lui 
Dumnezeu, sau Iisus Hristos, în noi. Duhul ne deschide ochii 
sufletului ca să vedem că Iisus este Dumnezeu, El ne deschide 
inima ca să-L primim pe Hristos, El ne descoperă pe Hristos. 
„Fiul lui Dumnezeu şi Cuvântul nu poate fi cunoscut sau auzit 
de nu Se va descoperi prin Duhul Sfânt”, spune Sf. Simion 
Noul Teolog 138 . 

Prin Hristos avem intrare la Tatăl, dar prin Duhul avem 
intrare la Hristos. Hristos este uşa spre Tatăl, dar Duhul este 
cheia care ne deschide această uşă. Duhul ne descuie „uşa” - 
Hristos (Ioan 10,9) şi calea spre Hristos -, pentru că descuie 
mintea noastră încuiată pentru Dumnezeu, cum zice Sf. Simion 
Noul Teolog: „Şi ce altceva este cheia cunoştinţei, dacă nu 
harul Preasfântului Duh, care se dă prin mijlocirea credinţei? 
Acest har deschide mintea noastră încuiată şi întunecată şi 
pricinuieşte în ea cu adevărat cunoştinţa prin luminarea 


137 Sf. Simion Noul Teolog, Cuvântul 52, ed. a Il-a neogreacă, Syros, 

1866, p. 260. 

138 Cuvântul 59, p. 306. 

dumnezeiască. Uşa este Fiul, precum însuşi zice: «Eu sunt 
uşa» (Ioan 10,9). Cheia uşii este Duhul Sfânt... şi casa este 
Tatăl. Fuati seama deci: dacă cheia nu deschide, uşa nu se 
deschide. Şi dacă uşa nu se deschide, nu intră nimeni în casa 
Tatălui, cum zice Hristos însuşi: «Nimeni nu vine la Tatăl Meu, 
decât prin Mine»” 139 . Iar Sf. Irineu zice că Duhul pregăteşte pe 
om în Fiul, Fiul îl duce la Tatăl, iar Tatăl îi dă nestricăciunea 
pentru viata veşnică 140 . 

Astfel, când se spune că Sfântul Duh desăvârşeşte mân¬ 
tuirea, prin aceasta nu se înţelege că nu mai avem legătură cu 
Hristos, ci că Sfântul Duh aduce în noi pe Hristos, cu firea Sa 
omenească desăvârşită prin jertfa de pe Golgota, şi tăcută prin 
înviere nemuritoare, ca să treacă şi firii noastre curăţia, desă¬ 
vârşirea şi nemurirea ei. Hristos vine în noi prin Duhul Sfânt. 
Noi vieţuim în Hristos prin Duhul Sfânt. Hristos este „Ade¬ 
vărul” (Ioan 14,6), dar Cel ce ne povăţuieşte mintea noastră la 
tot Adevărul, umplându-ne de Adevăr, este Sfântul Duh (Ioan 
16,13); Hristos este „Viaţa” (Ioan 14,6), dar Cel ce sădeşte în 
noi Viaţa, născându-ne din nou, tâcându-ne vii, este Duhul de 
viaţă lâcător; Hristos este „Fumina” (Ioan 8,12), dar Cel ce ne 
luminează pe noi, adică face în ochii noştri sufleteşti lumina, 
ca să-F vedem pe Hristos, soarele dreptăţii, este Sfântul Duh. 
Căci după cum ochii trupului, dacă sunt orbi, nu pot vedea 
lumina din afară şi nu se pot uni cu ea, tot aşa nici sufletul, 
dacă n-F are în sine pe Duhul ca lumină, nu-F poate vedea pe 
Hristos ca Dumnezeu şi nu se poate uni cu El. 

Chiar Persoana Duhului Sfânt este aceea prin care 
îl vedem pe Hristos şi ne unim cu El? 

Nu. Dacă ar fi chiar Persoana Sfântului Duh, atunci ea s-ar 
face o proprietate a noastră, sau noi ne-am face una cu Duhul 


139 Ibidem. 

140 Sf. Irineu, Contra ereziilor 4,20,5, Migne, PG, VII, col. 1035. 

Sfânt. Unde se vorbeşte de Duhul, este vorba de lucrarea 
Duhului. Dar întrucât unde este lucrarea este şi cel ce lucrează, 
se poate spune că Duhul însuşi este în noi şi lucrează în noi, 
tară ca lucrarea însăşi să fie Persoana Lui. Dar de aici se vede 
totodată că lucrarea aceasta nu este nici ceva creat, nu este o 
tâptură, cum zic romano-catolicii, ci porneşte din fiinţa Lui şi, 
prin urmare, ne uneşte nemijlocit cu Dumnezeu. Şi întrucât 
prin lucrarea aceasta necreată lucrăm şi noi, iată că, având noi 
această lucrare în noi, lucrăm nu numai cu lucrarea noastră 
naturală creată, ci şi cu cea necreată, dumnezeiască, cu care 
lucrează Dumnezeu însuşi în noi, adică ne unim cu Dumnezeu 
în aceeaşi lucrare a Lui, ne îndumnezeim prin lucrarea Lui, la 
început mai puţin, iar cu vremea tot mai mult. 

Lucrarea aceasta prin care Duhul Sfânt 
ne uneşte cu Hristos şi lucrează în noi, 
împreună cu noi, la mântuirea noastră, 
nu are un nume deosebit? 

Lucrarea aceasta se numeşte harul dumnezeiesc. De aceea 
se spune că ne mântuim prin har, sau ne unim cu Dumnezeu 
prin har, sau ne îndumnezeim, sau ne facem dumnezei după 
har. 

Harul este numai al Duhului Sfânt 
sau şi al celorlalte Persoane dumnezeieşti? 

Lucrarea aceasta numită har este comună tuturor celor trei 
Persoane dumnezeieşti, pornind ca orice lucrare din fiinţa 
dumnezeiască a celor trei Persoane. De aceea este numit şi har 
al lui Dumnezeu, sau mai ales al lui Hristos, căci Hristos îl 
trimite pe Duhul în noi. „Harul Domnului nostru Iisus Hristos... 
să fie cu voi cu toti” (II Cor. 13,14). Sau: „Har vouă şi pace de la 
Dumnezeu-Tatăl şi de la Domnul nostru Iisus Hristos” (Gal. 1,3). 
De aceea, prin harul care vine în noi, toate cele trei Persoane 
dumnezeieşti se sălăşluiesc în noi. Dar întrucât Duhul este 

Acela care leagă harul de noi, harul se numeşte, cu deosebire, 
harul Duhului sau chiar Duh, pentru că uşor poate fi numit Cel 
care lucrează în locul lucrării sale. Astfel, a avea cineva Duhul 
lui Hristos în sine (Rom. 8,9) înseamnă a avea harul Duhului 
Sfânt. 

Este un singur har sau sunt mai multe? 

Harul mântuitor este unul singur şi el se dă tuturor. Dar, 
după trebuinţă sau însuşirea naturală a omului şi după puterea 
lui de a primi, harul împlineşte, pe lângă lucrarea de mântuire, 
sau tocmai întrucât o împlineşte pe aceea, şi acea trebuinţă a 
fiecăruia şi sporeşte însuşirea pe care o are un om sau altul. 
Harul este o bogăţie nesfârşită de lumină şi de putere dum¬ 
nezeiască, din care primeşte fiecare cât poate. Această bogăţie 
de raze ale aceluiaşi izvor se numeşte dar sau daruri ale 
Duhului sau Duhuri, căci Duhul lucrează, iar efectele produse 
în om se numesc roade ale Duhului. 

Care sunt harismele, darurile şi roadele Duhului? 

Unele dintre daruri sunt cu totul deosebite şi neobişnuite, 
dându-se în cazuri cu totul rare. De aceea le numim azi cu un 
cuvânt aparte: harisme, deşi cu acest cuvânt se numesc în 
limba greacă a Sfintelor Scripturi şi darurile mai obişnuite. 
Astfel de harisme, ca aceea a proorociei, a vindecărilor şi 
altele, erau dese mai ales la începutul Bisericii, căci prin ele 
Dumnezeu ajuta la răspândirea creştinismului. Cu deosebire 
despre aceste harisme vorbeşte Sf. Apostol Pavel, în I Corin- 
teni, cap. 12. 

Dintre darurile mai obişnuite, sunt pomenite mai ales 
şapte, după Isaia 11,2: duhul înţelepciunii, duhul înţelegerii, 
duhul sfatului, duhul puterii, duhul cunoştinţei, duhul temerii 
de Dumnezeu şi duhul bunei credinţe. 

Iar ca „roade ale Duhului” pomeneşte Sf. Apostol Pavel 
următoarele: „Dragostea, bucuria, pacea, îndelunga-răbdare, 
bunătatea, facerea de bine, credinţa, blândeţea, înfrânarea 
poftelor” (Gal. 5,22). 

Afară de acestea, mai sunt şi alte daruri şi 
roade ale Duhului Sfânt? 

Darurile şi roadele Sfântului Duh sunt aşa de multe, că nu 
se pot număra, pentru că bogăţia Duhului este nesfârşită, iar 
trebuinţele oamenilor, însuşirile lor naturale şi măsura în care 
pot II primi pe Duhul Sfânt se deosebesc de la om la om. De 
aceea, unul şi acelaşi Duh Sfânt sau har are nesfârşite numiri. 
„Eu sunt cuprins de spaimă”, zice Sf. Grigorie Teologul, „când 
mă gândesc la bogăţia numirilor: Duhul lui Dumnezeu, Duhul 
lui Hristos, Duhul înfierii. El ne reface în Botez şi în înviere. 
El suflă unde vrea, El este izvorul luminii şi al vieţii. El face 
din mine o biserică. El mă îndumnezeieşte, El mă desăvârşeşte. 
El premerge Botezul şi El este cerut după Botez. Tot ce face 
Dumnezeu, El face. El Se împărtăşeşte în limbi de foc şi în¬ 
mulţeşte darurile. El face predicatori, păstori, dascăli.” 141 

Iar Sf. Vasile zice: „El este total prezent în fiecare şi peste 
tot. Împărtăşindu-Se, El nu suferă împărţire. Când ne împăr¬ 
tăşim din El, El nu încetează a rămâne întreg. Ca o rază de 
soare, care produce bucurie tuturor în aşa fel încât fiecare 
crede că el singur profită de ea, în vreme ce această rază 
luminează pământul şi marea şi străbate cerul, tot aşa Duhul Se 
află în fiecare din aceia care-L primesc, ca şi când nu S-ar 
împărtăşi decât aceluia singur, şi cu toate acestea El revarsă 
peste toti harul întreg, de care se bucură toti şi se împărtăşesc 


141 Cuvântul 31 (Teolog. 5), 29, Migne, PG, XXXVI, col. 159; vezi şi 
Sf. Grigorie de Nazianz, Cele cinci cuvântări despre Dumnezeu, trad. din 
greacă de Pr. Gh. Tilea şi Nicolae 1. Barbu, Bucureşti, 1947, pp. 85 şi 86. 

după măsura şi capacităţile lor, căci pentru posibilităţile Du¬ 
hului nu este măsură” 142 . 

Că darurile sunt nenumărate, dar toate sunt din acelaşi har, 
o spune însă mai ales Sf. Apostol Pavel. El zice că „darurile 
sunt de multe feluri”, dar toate „după harul care ne este dat 
nouă”, şi înşiră o seamă dintre ele, punând întâi darul deosebit 
(harisma) al proorociei, apoi multe daruri din cele mai obiş¬ 
nuite, numite de el tot harisme: „Dar avem felurite daruri, după 
harul ce ni s-a dat. Dacă avem proorocie, să proorocim după 
măsura credinţei; dacă avem slujbă, să stăruim în slujbă; dacă 
unul învaţă, să se sârguiască în învăţătură; dacă îndeamnă, să 
fie la îndemnare; dacă împarte altora, să împartă cu firească 
nevinovăţie; dacă stă în frunte, să fie cu tragere de inimă; dacă 
miluieşte, să miluiască cu voie bună” (Rom. 12,6-9). 

Despre roadele Duhului, tot Sf. Apostol Pavel spune: 
„Roada Duhului este întru orice bunătate, dreptate şi adevăr” 
(Efes. 5,9). 

Dacă harul este o lucrare necreată a lui Dumnezeu 
în sufletul nostru şi dacă prin el însuşi Duhul Sfânt 
lucrează în noi mântuirea, oare s-ar putea mântui 
omul şi fără de har? 

Nu, omul nu se poate mântui Iară de har (Efes. 2,8; Ioan 
15,5). Harul îi este de trebuinţă omului chiar de la început 
(Ioan 3,5). Harul pune începutul mântuirii în om, şi nu omul 
prin stăruinţele sale. Aceasta înseamnă că harul îi vine în dar 
(Rom. 3,24), nu pentru oarecare fapte ale sale. 

înainte de a veni harul, omul nu poate face fapte prin care 
să se mântuiască, sau măcar să-L înduplece pe Dumnezeu să-i 
dea harul prin care să se mântuiască. Omul poate face anumite 
fapte bune, dar nu le face aşa de statornic şi dintr-un cuget aşa 


142 Cartea despre Duhul Sfânt IX, 22, Migne, PG, XXXII, col. 108. 

de curat, încât să se sfinţească prin ele şi să se mântuiască. 
Omul are libertatea de a face binele şi câtă vreme este în robia 
păcatului strămoşesc, dar aceasta este o libertate slăbită. Ea 
este mărită tocmai de harul care vine la început Iară nici un 
merit al omului. 

Dar harul nu este de trebuinţă numai la începutul mân¬ 
tuirii omului, ci şi după aceea, tot timpul. Omul nu se poate 
întări niciodată în bine în aşa fel ca să nu mai aibă pe urmă tre¬ 
buinţă de har. Binele statornic şi curăţia deplină a omului sunt 
un rod nu numai al omului, ci şi al harului, nu numai al unuia 
sau al altuia. Dacă mântuirea şi sfinţirea omului înseamnă 
unirea lui cu Dumnezeu prin har, se înţelege că pierderea 
harului înseamnă pierderea mântuirii. Sf. Apostol Pavel zice: 
„Deci, fraţilor, întărifi-vă în Domnul şi întru puterea tăriei Lui. 
îmbrăcafi-vă cu toate armele lui Dumnezeu, ca să putefi sta 
împotriva uneltirilor diavolului” (Efes. 6,10-11). 

Dar dacă harul ne este totdeauna de neapărată 
trebuinţă pentru mântuire şi dacă mântuirea 
este un dar al lui Dumnezeu dat prin har, mai avem 
şi noi vreo parte la lucrarea mântuirii noastre? 

Da, avem şi noi o parte. Deşi harul este de neapărată tre¬ 
buinţă pentru mântuirea noastră, totuşi el nu ne poate mântui 
singur. Noi nu suntem nişte buşteni sau nişte pietre cu care 
face Dumnezeu ce voieşte. Dacă harul ar lucra singur, ar în¬ 
semna că ne duce Iară voie la mântuire. în acest caz, dacă unii 
nu se mântuiesc, aceasta n-ar fi din pricina lor, ci a harului 
care nu-i sileşte. Aceasta este însă o învăţătură a calvinilor nu¬ 
mită predestinafie (mai înainte rânduire). După această învăţă¬ 
tură, Dumnezeu a hotărât din veci să-i mântuiască pe unii 
oameni şi să-i piardă pe alţii, după cum îi place Lui, nu după 
cum vor lucra ei în chip liber cu harul. Celor pe care a hotărât 

să-i mântuiască le dă harul, care-i sileşte să lucreze după voia 
Lui, celorlalţi nu li-1 dă. 

Dar care este învăţătura Bisericii noastre? 

învăţătura Bisericii noastre este că harul este dăruit tuturor, 
căci „Dumnezeu voieşte ca toti oamenii să se mântuiască şi la 
cunoştinţa adevărului să vină” (I Tim. 2,4). Dar harul nu 
sileşte pe nimeni. Oamenii au libertatea să-l primească şi să 
conlucreze cu el sau să-l respingă. Cei dintâi se mântuiesc, cei 
din urmă nu. „Iată, stau la uşă şi bat; de va auzi cineva glasul 
Meu şi va deschide uşa, voi intra la el şi voi cina cu el şi el cu 
Mine”, citim în Apocalipsa 3,20. Astfel, deşi oamenii nu se 
pot mântui singuri, ci prin har, totuşi atârnă şi de libertatea lor 
ca să lase să pătrundă harul în ei sau nu şi să se mântuiască sau 
nu. De aceea „mulţi sunt chemaţi, dar putini aleşi” (Matei 
20,16). Deci Dumnezeu voieşte mântuirea tuturor oamenilor. 
El lucrează însă după dreptate, nu după bunul plac. El îi 
mântuieşte sau osândeşte pe oameni după faptele lor. 

Dar Dumnezeu nu ştie din veci pe cei ce se vor mântui 
şi pe cei ce se vor pierde? Dacă este aşa, cei pe care-i 
ştie că se vor pierde cum s-ar mai putea mântui, 
şi cei pe care-i ştie că se vor mântui 
cum s-ar mai putea pierde? 

Dumnezeu îi ştie, desigur, din veci pe unii că se vor mântui 
şi pe alţii că se vor pierde. Şi fiindcă ştiinţa Lui este neînşe¬ 
lătoare, cei pe care-i ştie că se vor mântui, se vor mântui 
negreşit; iar cei pe care-i ştie că se vor pierde, se vor pierde cu 
siguranţă. De aceea, se poate spune că unii au fost din veci 
rânduiţi de Dumnezeu la mântuire, iar ahii la pierzare. Dar 
aceasta n-a lăcut-o Dumnezeu pentru că aşa I-a plăcut Lui, ci 
pentru că a văzut de mai înainte că cei dintâi vor primi harul şi 
vor conlucra cu El, iar cei din urmă nu. Deci de oameni atârnă 

că Dumnezeu i-a rânduit pe unii din veci spre mântuire, iar pe 
alţii spre pierzare, nu de buna plăcere a Lui. Vederea de mai 
înainte a lui Dumnezeu nu înrâureşte libertatea oamenilor. 
Dumnezeu vede mai înainte cum vor lucra oamenii, Iară ca să-i 
silească să lucreze intr-un fel sau altul, aşa cum un medic vede 
mai înainte cum va merge o boală, lără ca să producă el boala 
aceea. Mai înaintea-rânduire a lui Dumnezeu atârnă de mai 
înainte-ştiinţa Lui despre hotărârea liberă a oamenilor: „Căci 
pe cei pe care i-a cunoscut mai înainte, mai înainte i-a şi ho¬ 
tărât să fie asemenea chipului Fiului Său” (Rom. 8,29). 

Dacă harul face începutul mântuirii, şi nu libertatea 
omului, şi dacă de-abia după ce bate harul la uşa 
sufletului se poate hotărî omul pentru har, 
nu cumva harul înrâureşte libertatea să-l primească? 
Şi aceasta nu este un fel de silire din partea harului 
asupra libertăţii? 

Nu este nici o silire. Căci dacă ar fi forţare, orice om s-ar 
hotărî pentru primirea harului, pentru că harul bate deopotrivă 
la uşa tuturor. Este drept că numai harul dă putere libertăţii să 
se hotărască pentru primirea lui. Harul dă o primă întărire 
libertăţii, care era slăbită de păcat. Dar această întărire nu 
înseamnă o silire a libertăţii. Libertatea nu a fost pusă, prin 
această întărire, sub un jug străin, ci ea a căpătat un prim ajutor 
de a deveni iarăşi adevărată libertate, cum a fost înainte de 
păcat. Harul şi libertatea, după învăţătura ortodoxă, nu sunt 
două lucruri aşa de contrarii, ca după învăţătura Bisericii 
Romano-Catolice, care pretinde că libertatea nu trebuie să fie 
stingherită de har, sau ca după învăţătura protestantă, care 
subjugă pe om cu totul harului, socotind că omul, prin căderea 
lui Adam, a devenit cu totul rob păcatului, a pierdut cu totul 
libertatea şi nu şi-o mai poate câştiga nici prin har, devenind 
acum un rob al harului. După învăţătura ortodoxă, între har şi 


116 



libertate este o înrudire ca între medicament şi sănătate sau ca 
între aer şi plămân. Aşa se face că după ce a primit harul, pe 
măsură ce sporeşte în har, omul se întăreşte în libertate şi deci 
harul lucrează tot mai mult în el, nu lucrează numai harul 
singur, ci şi omul cu libertatea lui. Astfel, viata omului re¬ 
născut în Hristos se datorează şi harului, dar şi libertăţii omului. 
De aceea, uneori, Sfânta Scriptură vorbeşte ca şi cum harul ar 
face totul în om: „Căci Dumnezeu este Cel Care lucrează în 
voi şi ca să voiţi, şi ca să săvârşiţi, după a Lui bunăvoinţă” 
(Filip. 2,13); alteori el dă îndemnuri omului ca şi cum totul ar 
atârna de el. Chiar înainte de cuvintele de mai sus, Sf. Apostol 
Pavel zice: „Cu frică şi cu cutremur lucraţi mântuirea voastră” 
(Filip. 2,12). Harul este cel ce întăreşte, dar noi trebuie să 
avem grijă de harul din noi: „Nu fi nepăsător fată de harul ce 
este întru tine”, spune Sf. Apostol Pavel lui Timotei (I Tim. 
4,14), sau: „Duhul să nu-L stingeţi” (I Tes. 5,19). 

în Epistola către Romani (12,9-21), acelaşi Apostol le dă 
credincioşilor o seamă de îndemnuri cum să se poarte. Dar cu 
puţin înainte (Rom. 12,6) spune că toate cele ce urmează sunt 
daruri ale Duhului. Iar când le spune galatenilor să umble 
întru Duhul (Gal. 5,25) sau efesenilor că sunt întru lumină 
(Efes. 5,8-9), se înţelege că este vorba şi de har, şi de strădania 
lor liberă. Tot aşa trebuie să se înţeleagă şi cuvintele acestea 
către Timotei: „Deci tu, fiul meu, întăreşte-te în harul care este 
în Hristos Iisus” (II Tim. 2,1). Din Părinţii şi Scriitorii Bise¬ 
ricii dăm următoarele cuvinte ale lui Teodoret, care arată că 
Iară voinţă nu ne putem mântui, dar şi că voinţa, lără har, nu 
poate face nici un bine. Tâlcuind cuvintele de la Filipeni 
(1,30), Teodoret zice: „A numit credinţa şi lupta daruri ale lui 
Dumnezeu, arătând astfel că nu are în vedere voinţa singură, 
care dezbrăcată de har nu poate înlăptui nici un bine. Căci 
ambele trebuie: şi voinţa noastră, şi ajutorul dumnezeiesc; nici 

harul Duhului nu ajunge celor ce n-au bunăvoinţă, nici voinţa, 
lipsită de această putere, nu poate aduna bogăţia” 143 . 

Chiar şi atunci când omul a înaintat mult în viaţa 
în Hristos şi este pătruns adânc de har, 
conlucrează el liber cu harul? 

Da, chiar şi atunci. Cât de mult ar fi întărită voinţa omului 
de har, ea este tot liberă. Şi atunci omul conlucrează tot liber 
cu harul, iar nu silit. 

De aceea, chiar şi omul cel mai înaintat în viata cea nouă 
poate cădea. Calvinii spun că omul în care s-a sălăşluit harul 
este sigur de mântuire, că harul lucrează silnic asupra omului, 
încât acesta nu mai poate cădea. Aşa spun şi multe alte secte. 
Biserica noastră învaţă însă că Dumnezeu nu mântuieşte pe 
nimeni cu sila, ci că pentru mântuire trebuie să conlucreze şi 
omul, în chip liber, cu harul. Iar dacă omul este liber în tot 
cursul vieţii celei noi, s-ar putea ca el să nu mai conlucreze de 
la un moment dat cu harul şi deci să cadă. De aceea, omul este 
dator să fie mereu cu grijă, să stea necontenit treaz, să nu 
adoarmă în siguranţa că el nu mai poate cădea, că-1 mântuieşte 
Dumnezeu fortat. „Cel căruia i se pare că stă neclintit să ia 
seama să nu cadă”, zice Sf. Apostol Pavel (I Cor. 10,12). Iar 
Sf. Apostol Ioan spune: „Păzifi-vă pe voi înşivă, ca să nu pier¬ 
deţi cele ce ati lucrat” (II Ioan 1,8). Mântuitorul ne îndeamnă 
la priveghere necontenită (Matei 24,42; 25,1-13). Şi iarăşi 
Sf. Apostol Pavel spune: „Să păzeşti porunca ţâră pată, tară vină 
până la arătarea Domnului nostru Iisus Hristos” (I Tim. 6,14), 
sau: „Păzeşte-te pe tine însuţi şi învăţătura şi stăruie în acestea” 
(I Tim. 4,16). Tot el dă credincioşilor sfatul: „Ca nimeni să nu 
se clatine în aceste necazuri” (I Tes. 3,3). Toate aceste îndemnuri 


143 Fericitul Teodoret, Comentai- la Filipeni, Migne, PG, LXXXII, col. 568. 

n-ar avea nici un rost dacă harul ar lucra singur mântuirea 
omului şi dacă omul ar fi sigur de ea. 

Dacă omul este dator să conlucreze în chip liber 
cu harul la mântuirea sa, ce trebuie să facă omul 
ca să se mântuiască? 

Dumnezeu aşteaptă de la om credinţă şi fapte bune. Nu 
numai credinţă. Sf. Apostol Iacov zice: „Vedeţi dar că din 
fapte este îndreptat omul, iar nu numai din credinţă” (Iacov 
2,24), sau: „Precum trupul tară de suflet este mort, astfel şi 
credinţa tară de fapte moartă este” (Iacov 2,26). 

S-a spus însă mai înainte că ceea ce face omul pentru 
mântuirea sa, adică credinţa şi faptele bune, nu face numai 
prin puterile sale, ci şi ale harului. Când Sf. Apostol Pavel 
spune că omul nu se îndreaptă din faptele legii, înţelege 
faptele pe care le-ar fi tăcut omul Iară har, înainte de venirea 
lui Hristos, vrând să împlinească numai prin puterile sale 
poruncile morale ale lui Dumnezeu, date prin Legea lui Moise, 
sau prin legea scrisă în inimă. Aşa socoteau evreii pe vremea 
aceea, că n-au trebuinţă de harul lui Hristos şi deci nici de 
Crucea Lui, prin care ne-a câştigat acest har, că se pot mântui 
prin ei înşişi, împlinind cu puterile lor Legea lui Moise. Şi îi 
amăgeau pe unii creştini veniţi dintre păgâni, ca de pildă pe 
galateni, că trebuie să împlinească în primul rând Legea lui 
Moise ca să se mântuiască. Acestora le spune Sf. Apostol 
Pavel că noi ne mântuim prin harul lui Hristos şi prin credinţa 
mântuitoare a Crucii Lui, nu prin faptele Legii tăcute cu pute¬ 
rile noastre. Căci unde este lăsat omul numai cu Legea, Iară 
harul lui Hristos, se înmulţeşte păcatul. „Socotim dar că prin 
credinţă se va îndrepta omul, Iară faptele legii” (Rom. 3,28; 
Gal. 2,16). Sau: „Pentru că din faptele legii nici un om nu se 
va îndrepta înaintea Lui, căci prin Lege vine cunoştinţa pă¬ 
catului... pentru că toţi au păcătuit şi sunt lipsiţi de slava Lui 
Dumnezeu, îndreptându-se în dar, cu harul Lui, prin răscum- 

pararea cea întru Hristos Iisus” (Rom. 3,20.23-24). Dar dacă 
Sf. Apostol Pavel respinge faptele Legii, adică cele lacute de 
om numai cu puterile lui, nu le respinge pe cele lacute din 
credinţa în Hristos, adică pe cele săvârşite cu ajutorul harului. 
Dovada este că tot el spune că credinţa nu ajunge pentru 
mântuire, că de ar avea cineva credinţă cât să mute şi munţii, 
dacă dragoste nu are, nimic nu foloseşte (I Cor. 13,2), sau că 
ceea ce foloseşte în Hristos este „credinţa care lucrează prin 
iubire” (Gal. 5,6). Şi tot el spune: „... prin dragoste să slujiţi 
unul altuia, căci toată legea într-un singur cuvânt se cuprinde, 
adică: Iubeşte pe aproapele tău ca pe tine însuti” (Gal. 5,13-14). 

A 

In ce scop cere Dumnezeu de la om fapte bune 
pentru mântuirea lui? Mai trebuie oare să mai dea 
şi omul ceva lui Dumnezeu, în afară de jertfa 
pe care a dat-o Hristos, ca să primească mântuirea? 

Dumnezeu nu cere de la om fapte bune pentru că n-ar 
ajunge jertfa lui Hristos sau pentru că omul ar trebui să mai 
dea şi el lui Dumnezeu ceva în schimb pentru mântuire. Faptele 
nu sunt un preţ de schimb, pe care îl plăteşte omul lui Dumne¬ 
zeu pentru mântuire, ca la un contract de vânzare-cumpărare, 
ci mijloace prin care se desăvârşeşte omul, folosindu-se de 
ajutorul harului, mijloace prin care omul se face tot mai mult 
asemenea lui Dumnezeu. Numai catolicii socotesc faptele ca 
un fel de preţ pe care-1 mai dă omul lui Dumnezeu, pe lângă 
jertfa lui Hristos. De aceea au respins protestanţii trebuinţa 
faptelor bune, despărtindu-se de catolici: ca să nu se micşoreze 
prin ele puterea jertfei lui Hristos. 

Dacă prin har, credinţă şi fapte bune (virtuţi) 
ne desăvârşim viaţa cea intru Hristos, până unde 
poate ajunge această desăvârşire şi in ce constă ea? 

Putem propăşi în viata în Hristos „până ce vom ajunge 
toti... la starea bărbatului desăvârşit, la măsura vârstei deplinătăţii 

lui Hristos, ca să nu mai fim copii duşi de valuri...” (Efes. 
4,13-14). 

Ca orice viată, aşa şi viata în Hristos şi după chipul lui Hristos 
are o naştere, o pruncie, o creştere şi o stare a bărbăţiei, a desă¬ 
vârşirii, sau a sfinţeniei. Deoarece viata aceasta se naşte, creşte 
şi se desăvârşeşte prin harul Duhului sau prin Duhul, ea se nu¬ 
meşte viată duhovnicească. 

Când are loc naşterea la viaţa cea întru Hristos şi 
în ce constă ea? 

Naşterea la viata cea întru Hristos, care se mai numeşte şi 
îndreptare, are loc la Botez, când primim harul mântuitor al 
Duhului Sfânt şi pe Hristos în noi. Ea constă în ştergerea reală 
a păcatului strămoşesc şi a vinei pentru el, precum şi a even¬ 
tualelor păcate personale, adică iertare, şi în sădirea de viată 
nouă, de sfinţenie, adică sfinţire. Ea este înnoire, naştere la 
viată nouă şi viată cu totul nouă; transformare lăuntrică reală a 
omului. Cu alte cuvinte, ea constă în omorârea omului vechi al 
păcatului şi în naşterea omului nou, în Hristos: „Au nu ştiţi că 
toţi câţi în Iisus Hristos ne-am botezat, întru moartea Lui ne-am 
botezat?...”. „Aceasta ştiind, că omul nostru cel vechi a fost 
răstignit împreună cu El, ca să se nimicească trupul păcatului, 
pentru a nu mai fi robi ai păcatului...” „Aşa şi voi, socotifi-vă 
că sunteţi morţi păcatului, dar vii pentru Dumnezeu, în Hristos 
Iisus, Dumnezeul nostru.” (Rom. 6,3.6.11) Desfiinţarea totală 
a păcatului în omul îndreptat nu este contrazisă de faptul 
rămânerii în el a aplecării voinţei spre păcat, a concupiscentei, 
urmare a slăbirii firii noastre prin păcatul protopărinfilor, căci 
această aplecare sau pornire spre păcat nu mai are în cel 
îndreptat caracter de păcat şi nu poate fi socotită ca atare, 
decât dacă voinţa o aprobă şi consimte s-o urmeze. Prin în¬ 
dreptare, se desfiinţează real, în om, principiul păcatului, anume 
pervertirea voinţei. Aceasta din urmă, voinţa, fiind reînnoită 

prin har, tinde spre Dumnezeu, iar impulsul spre păcat ser¬ 
veşte mai degrabă, în cel îndreptat, ca mijloc de exercitare a 
forţelor morale şi prilej de sfinţire, înaintare şi întărire în bine. 

A 

In ce constă pruncia duhovnicească? 

Este starea ce unnează îndată după naşterea omului nou. 
Pe acest om nu-1 mai stăpâneşte în chip silnic păcatul. El poate 
face acum binele, căci voinţa lui a fost dezlegată de legăturile 
păcatului. Dar este încă plăpând în cele bune, ca un om scăpat 
de boală, în cele ale sănătăţii. Deocamdată, el are mai mult 
credinţa în Hristos, dar nu şi deprinderile în cele bune, adică 
virtuţile. Credinţa însă îl va ajuta să câştige şi aceste deprinderi. 

A 

In ce constă creşterea duhovnicească? 

în străduinţa de a săvârşi în chip tot mai regulat faptele 
bune cerute de credinţă şi ajutate de har. Dacă nu le săvârşeşte, 
omul cade iarăşi uşor în robia păcatului. Dacă săvârşeşte fapte 
bune tot mai neîntrerupt omul cel nou se întăreşte în aşa fel, 
încât nu mai este asaltat sau amăgit uşor de ispite, nici măcar 
cu gândul. Şi, pe măsură ce creşte duhovniceşte, prin fapte, 
omul îşi dă seama de harul care este în el de la Botez. „Prin 
Botez ne-a scos cu putere din robie, desfiinţând păcatul prin 
Cruce şi ne-a dat poruncile libertăţii, dar a urma sau nu po¬ 
runcile a lăsat la voia noastră liberă.” 144 Deci „chiar de la Botez, 
după darul lui Iisus Hristos, ni s-a dăruit harul desăvârşit al lui 
Dumnezeu, spre împlinirea tuturor poruncilor; dar pe urmă, 
tot cel ce l-a primit în chip tainic, dar nu împlineşte poruncile, 
pe măsura neîmplinirii este luat în stăpânire de păcat, care nu 
este al lui Adam, ci al celui care a nesocotit poruncile, întrucât, 


144 Marcu Ascetul, Despre Botez, în „Filocalia”, trad. rom. de Pr. Dr. 
D. Stăniloae, voi. I, ediţia II, Sibiu, 1947, p. 278. 

luând puterea lucrării, nu săvârşeşte lucrul” 145 . „Drept aceea, o, 
omule, care ai fost botezat în Hristos, dă numai lucrarea 
pentru care ai luat puterea şi te pregăteşte ca să primeşti 
arătarea Celui ce locuieşte întru tine, de la Botez.” 146 

Putinţa creşterii duhovniceşti, dar şi a căderii în păcat după 
Botez, o explică Sf. Diadoh al Foticeii astfel: „Când cineva stă 
în vreme de iarnă într-un loc oarecare, sub cerul liber, privind 
la începutul zilei cu fata spre Răsărit, partea de dinaintea sa se 
încălzeşte de soare, iar cea din spate rămâne nepărtaşă la căl¬ 
dură, deoarece soarele nu se află deasupra creştetului său. Tot 
aşa şi cei ce sunt la începutul lucrării duhovniceşti îşi încăl¬ 
zesc în parte inima, prin harul sfânt, din care pricină începe să 
rodească şi inima cugetări duhovniceşti; dar părţile de dinafară 
ale ei rămân de cugetă după trup, deoarece încă nu sunt lumi¬ 
nate de Sfânta Lumină, printr-o simţire adâncă, toate mădula¬ 
rele inimii” 147 . 

Care este rezultatul acestei creşteri? 

Rezultatul acestei creşteri este bărbăţia duhovnicească. Ea 
se mai numeşte şi stare de sfinţenie, deşi lucrarea de sfinţire a 
omului este una cu creşterea duhovnicească şi începe de la Botez, 
de când s-a sălăşluit în el harul şi s-a şters păcatul strămoşesc, 
din care pricină Sf. Apostol Pavel îi numeşte pe toti creştinii 
„sfinţi” (I Cor. 1,2). Dar sfinţenia deplină se câştigă prin îm¬ 
plinirea statornică a poruncilor, ceea ce face ca faptele bune 
ale omului să devină deprinderi regulate sau virtuţi. 


li5 Ibidem, p. 289. 

146 Ibidem, p. 290. 

147 Sf. Diadoh al Foticeii, Cuvânt ascetic , cap. 88, în „Filocalia”, voi. I, 
ed. II, p. 378. 

In ce constă sfinţenia? 

Ea constă într-o astfel de întărire a omului în bine, prin 
virtuţi, încât să nu mai săvârşească nici o faptă rea şi nici măcar 
în gând să nu mai fie tulburat, cu uşurinţă, de ispita de a face 
vreun rău. Atunci omul ajunge să fie liber de orice patimă, 
ajunge la virtutea nepătimirii. în acelaşi timp, el se ridică la o 
dragoste necontenită faţă de Dumnezeu şi de oameni. Nepăti- 
mirea şi dragostea fierbinte, neîntreruptă, acestea sunt semnele 
stării de sfinţenie. Când a ajuns aici, omul s-a ridicat de la 
chipul dumnezeiesc, restabilit în el la Botez, la asemănarea cu 
Dumnezeu. 

în starea de sfinţenie, harul a străbătut cu totul din adâncul 
inimii omului, în toată fiinţa lui, luminându-1 duhovniceşte. Şi, 
deoarece unde e harul, acolo este şi Duhul Sfânt şi acolo este 
şi Hristos, în omul sfânt cei din jur întrezăresc pe Hristos, 
după cum el însuşi simte atunci, în sine, prezenta lui Hristos. 
Dar sfinţenia nu este o stare încheiată, ci se desăvârşeşte în 
vecii vecilor. 

Iată cum descrie Sf. Diadoh al Foticeii semnele acestei 
stări: „Când vom începe însă să împlinim cu râvnă fierbinte 
poruncile lui Dumnezeu, hanii, luminând toate simţurile noastre 
printr-o adâncă simţire, va arde, pe de o parte, amintirile noastre, 
iar pe de alta, îndulcind inima noastră cu pacea unei iubiri 
statornice, ne va face să izvorâm gânduri duhovniceşti, nu 
după trup” 148 . 

„Două bunuri ne aduce nouă harul cel sfânt prin Botezul 
renaşterii, dintre care unul covârşeşte nemărginit pe celălalt. 
Cel dintâi ni se dăruieşte îndată, căci ne înnoieşte în apa însăşi 
şi luminează toate trăsăturile sufletului, adică «chipul» nostru, 


148 Sf. Diadoh al Foticeii, Cuvânt ascetic , cap. 88, în „Filocalia”, voi. I, 
ed. II, p. 379. 

spălând orice pată a păcatului nostru. Iar celălalt aşteaptă să în¬ 
făptuiască împreună cu noi ceea ce este «asemănarea». Deci, 
când începe mintea să guste întru multă simţire din dulceaţa 
Preasfântului Duh, suntem datori să ştim că începe harul să 
zugrăvească, peste chip, asemănarea... înflorind o virtute prin 
alta şi înăltând chipul sufletului din strălucire în strălucire... 
căci toate virtuţile le primeşte mintea prin simţire, înaintând 
după o măsură şi o rânduială negrăită. Dar dragostea duhovni¬ 
cească nu o poate câştiga cineva până ce nu va fi luminat de 
Duhul Sfânt. Şi până a primi mintea lui în chip desăvârşit 
asemănarea prin lumina dumnezeiască, el poate avea aproape 
toate celelalte virtuţi, dar este încă lipsit de dragostea desă¬ 
vârşită... Nici nepătimirea nu o poate dărui sufletului altă 
virtute, decât numai dragostea.” 149 


U9 Ibidem, pp. 379-380. 


125 



Redactor: Pr. Cezar Ţăbâmă 
Corector: Lia Gociu 
Tehnoredactor: Alina Andrei 
Design: Ana Maria Chiribuţă 


Editura Doxologia, Cuza-Vodă 51, 700038, IAŞI 
Tel.: (0232)216693; (0232)218324; Fax: (0232)216694 
www.doxologia.ro, E-mail: editura@doxologia.ro 
Tiparul executat la Tipografia Doxologia 



în colecţia „Credinţa Ortodoxă” 
au mai apărut: 


Descoperirea dumnezeiască 
Despre Sfânta Scriptură 
Despre Sfânta Tradiţie 



